
PREFAŢĂ 


După aproape cinci decenii, publicul cititor din România are 
la îndemână - prin iniţiativa Editurii CORINT - o sinteză de 
istorie a Uniunii Sovietice (volumul de faţă va fi urmat de un 
al doilea, al aceluiaşi autor, consacrat perioadei inaugurate 
de Hruşciov şi încheiate cu alegerea lui Gorbaciov). în anii 
1949 - 1951 s-a tipărit, în tălmăcire românească, Istoria 
URSS (3 volume) a academicienei Ana M. Pankratova, 
lucrare care reprezenta „vulgata" istoriografiei staliniste; în 
paginile acestei cărţi erau cuprinse toate tezele, interpre¬ 
tările şi falsurile impuse de Stalin în cercetarea şi pre¬ 
zentarea trecutului rus - începând cu comuna primitivă - şi 
sovietic. 

De la lucrarea Anei M. Pankratova şi până astăzi, cititorul 
român nu a mai avut la dispoziţie o expunere sintetică a 
istoriei URSS. în deceniile postbelice, sovietologia occiden¬ 
tală a produs un lung şir de lucrări fundamentale pentru cu¬ 
noaşterea şi înţelegerea evoluţiei regimului instaurat în 
Rusia în octombrie/noiembrie 1917. Cercetători ca Bertram 
Wolfe, Moshe Lewin, Stephen Cohen, Richard Pipes, 
Helene Carrere d’Encausse, Annie Kriegel, Stephane 
Courtois, Nicolas Werth şi alţii au desfăşurat un amplu şi 
fecund efort de investigaţii pentru ca - în pofida unei docu¬ 
mentări foarte anevoioase, în condiţiile secretomaniei so¬ 
vietice - să poată descifra realităţile ascunse ale URSS, o 
ţară corect caracterizată de Winston Churchill ca fiind „o 
ghicitoare, învăluită în mister în interiorul unei enigme". 

Accesul la arhivele sovietice - deşi nu în măsura dorită 
de istorici - a dat un nou impuls cercetărilor privind socie¬ 
tatea sovietică. Noile surse i-au obligat pe cercetători la 
reevaluarea unor aspecte şi evenimente din istoria URSS 
şi, în unele cazuri, au dat un nou chip atât realităţilor din 
cele peste şapte decenii de existenţă a regimului sovietic, 
cât şi unor segmente ale relaţiilor întreţinute de Moscova 
cu ţările celor două „sisteme" - capitalist şi socialist. 

Sporul de informaţie, dobândit prin investigarea arhi¬ 
velor devenite accesibile, nu numai că nu a adus, într-un 
şir de probleme controversate, răspunsuri definitive, dar, 
în unele cazuri, a generat noi discuţii. 

Un exemplu concludent îl oferă planul prezentat, nu 
mai devreme de 15 mai 1941, de mareşalul S. K. Timo- 
şenko, comisarul poporului pentru Apărare, şi generalul de 
armată G. K. Jukov, şeful Statului Major General al Arma¬ 
tei Roşii, privind un atac preventiv sovietic împotriva arma¬ 
tei germane (ultima ediţie a textului în 1941 god v2-h kni- 
gah, sub redacţia generală a acad. A. N. lakovlev, voi.2, 
Moscova, 1998, p. 215-220). Documentul a fost semnalat 
şi publicat, la început, parţial, după ce cartea detectorului 
sovietic Vladimir Rezun (pseudonim Viktor Suvorov), 
Spărgătorul de gheaţă, a declanşat aprinse dezbateri în 
ţara sa de baştină (publicul cititor de la noi dispune acum 
de cele trei volume ale lui V. Suvorov, Spărgătorul de ghea¬ 
ţă, Ziua „M“ş\ Ultima republică, în traducerea românească 
a lui Radu Părpăuţă, laşi, Polirom, 1995-1998). Potrivit lui 
Rezun/Suvorov, Stalin ar fi intenţionat să atace Germania, 
în jurul datei de 6 iulie 1941. 

Teza lui Rezun/Suvorov a găsit partizani şi adversari 
pasionaţi (printre aceştia din urmă, profesorul Gabriel 
Gorodeţki, autorul lucrării Mitul „Spărgătorului de gheaţă"). 
Folosul acestei controverse - încă neîncheiată - este că 


i-a obligat pe istorici să aprofundeze cercetările privind 
prima jumătate a anului 1941 şi să încerce a descifra sen¬ 
sul exact al noii atitudini „ofensive", exprimată în cuvân¬ 
tarea lui Stalin din 5 mai 1941, rostită în faţa absolvenţilor 
academiilor militare, şi în toasturile sale (mai exact două 
toasturi şi un comentariu la toastul unui general) din cursul 
recepţiei ce a urmat. Această poziţie „ofensivă" şi-a găsit 
rapid reflectarea în materialele de educaţie politică, desti¬ 
nate militarilor. 

lată doar un singur exemplu al înnoirilor de informaţie şi 
de interpretare înregistrate de sovietologie în ultimii ani. 
Ele obligă la reluări şi reevaluări, care fac astăzi din studiul 
istoriei URSS una din cele mai „dinamice" zone ale istori¬ 
ografiei contemporane. 

Pentru cititorul român, istoria URSS este cu atât mai vred¬ 
nică de interes cu cât marea putere vecină a influenţat - 
uneori decisiv - orientările şi acţiunile politicii noastre ex¬ 
terne, iar după 1944 a modelat - în chip funest - evoluţia 
României. Pentru a înţelege istoria naţiunii sale, cititorul 
român trebuie să urmărească atent literatura consacrată 
evoluţiei societăţii sovietice. 

Lucrarea lui Nicolas Werth reflectă stadiul actual al 
cercetărilor privind istoria URSS. Autorul este un eminent 
reprezentant al sovietologiei franceze, ale cărui calităţi de 
cercetător - informaţie bogată, analiză de mare pătrun¬ 
dere şi de perfectă articulaţie logică şi expunere clară - se 
regăsesc şi în lucrarea de faţă. 

Nicolas Werth, la curent cu cele mai noi descoperiri 
documentare şi cu cele mai proaspete contribuţii ale istori¬ 
cilor din ţara sa şi ale celor străini (în primul rând, ruşi), 
oferă cititorilor - în cele două volume ale lucrării sale - o 
prezentare de sinteză a regimului sovietic, de la cucerirea 
Palatului de Iarnă până la începutul perioadei gorbacio- 








viste. Sprijinit pe o documentaţie de mare întindere, auto¬ 
rul izbuteşte performanţa de a cuprinde, în limitele impuse 
de colecţia „Que sais-je?“, publicată de Presses Univer- 
sitaires de France, o problematică pe cât de vastă, pe atât 
de complexă şi de a o face perfect inteligibilă prin logica 
demonstraţiei şi prin limpezimea formulărilor. Este o lu¬ 
crare deopotrivă de utilă specialiştilor şi marelui public, do¬ 
ritor să cunoască împrejurările în care s-a încercat trans¬ 
formarea utopiei marxiste într-o realitate istorică, apăsată 
de moştenirea autocraţiei ţariste. 

Apariţia, în versiune românească, a Istoriei Uniunii So¬ 
vietice a lui Nicolas Werth reprezintă, în egală măsură, un 
eveniment ştiinţific şi cultural: ştiinţific, întrucât oferă, într-o 
lucrare de sinteză, „ultimul cuvânt" al cercetărilor de sovie- 
tologie; cultural, întrucât pune la îndemână publicului citi¬ 
tor din ţara noastră - într-o expunere de mare accesibili¬ 
tate - elementele absolut necesare culturii politice a celui 
ce doreşte să înţeleagă ce a fost regimul comunist, de a 
cărui moştenire - judecând după dificultăţile tranziţiei - ne 
separăm atât de încet şi de anevoios. 


Florin Constantiniu 


Introducere 


Octombrie 1917: în tumultul primului război mondial 
care nu se mai sfârşea, lovitura de stat a bolşevicilor a tre¬ 
cut aproape neobservată în cancelariile europene: ea le 
apărea ca un episod, printre multe altele, în desfăşurarea 
unei revoluţii care zguduia de aproape un an Imperiul rus. 

Martie 1953: moartea lui Stalin este anunţată pe prima 
pagină a tuturor marilor ziare de pe glob. URSS a devenit 
a doua putere a lumii, „sistemul sovietic" a fost impus unei 
jumătăţi din Europa, China lui Mao ia drept model URSS, 
ţara „Părintelui popoarelor" - Stalin. în acest început al 
anilor ’50, modelul stalinist pretinde, în numele progresului, 
să cucerească lumea, prezentându-se drept concurentul 
democraţiei liberale. El nelinişteşte pe unii, dar fascinează 
pe alţii, în număr de milioane, care nu cunosc URSS decât 
din imaginile înfrumuseţate ale acestei îndepărtate „ţări a 
sovietelor". 

Fără a intra în analiza lor, înainte chiar „de a prezenta 
materia" volumului, unele dintre problemele-cheie ale aces¬ 
tei treimi de secol care merge de la revoluţia din octombrie 
1917 până la moartea lui Stalin - problema continuităţii şi a 
rupturilor între teoria leninistă şi practica stalinistă, cea a 
rolului deţinut de stat şi de societate în geneza, apoi în for¬ 
marea „sistemului sovietic", cea a ponderii istoriei ruse în 
stalinism - este de notat de pe acum o remarcabilă conti¬ 
nuitate: în 1917, ca şi în 1953, se ştia prea puţin despre 
ceea ce se petrece la Moscova. Paradisul pe pământ sau 

imperiul răului, URSS a rămas o enigmă, ţara Secretului. 
Rareori, iluzii sau erori de apreciere au fost atât de larg 
împărtăşite. Au existat motive temeinice: manipularea 
faptelor, închiderea arhivelor, accesul în ţară permis numai 
„amicilor URSS au făcut aproape imposibilă activitatea 
istoricilor consacrată acestei ţări. De puţin timp, eliberarea 
memoriei, accesul la sursele istorice, dispariţia URSS, un 
factor capital care delimitează de acum înainte o „perioadă 
sovietică a istoriei ruse", întinzându-se pe trei sferturi de 
secol, deschid o etapă nouă, care va permite, fără îndoială, 
să se înţeleagă mai bine trecutul recent, încă prea puţin 
cunoscut, al uneia dintre ţările care au marcat din plin isto¬ 
ria secolului al XX-lea. 


Capitolul I 


ANII DE SUPRAVIEŢUIRE ŞI DE FORMARE 
( 1918 - 1921 ) 

I. Instituţionalizarea bolşevismului 

1. Primele decrete. încă înainte de octombrie 1917, 
bolşevicii consideraseră că sunt de nedespărţit luarea pu¬ 
terii de către ei, sfârşitul „războiului imperialist" şi răspân¬ 
direa în Europa a unei revoluţii proletare. 

Din acest punct de vedere, „Decretul asupra păcii" 
constituie actul fondator al noului regim. Prin acest text, 
guvernul bolşevic invita „toate popoarele şi guvernele lor 
să înceapă neîntârziat negocieri în vederea unei păci 
juste şi democratice”. Rămas aproape neobservat de 
mai toate cancelariile care nu au văzut în „lovitura de la 
25 octombrie" decât o nouă peripeţie în evoluţia unei 
Rusii dezorientate, „Decretul asupra păcii" se situează în 
afara normelor diplomatice tradiţionale. El face dovada 
voinţei noii puteri de a zdruncina din temelii sistemul ra¬ 
porturilor între state: vorbind în numele „imensei majo¬ 
rităţi a claselor muncitoare şi truditoare epuizate", guver¬ 
nul bolşevic cheamă la o pace „fără anexiuni şi fără des¬ 
păgubiri", precum şi la renunţarea generală la „orice do¬ 
minaţie neacceptată asupra naţiunilor, fie că se află în 
Europa, fie în afara ei". Dintr-odată, bolşevicii îşi afirmă 
utopismul şi singularitatea. 

Al doilea text major adoptat de bolşevici: „Decretul asu¬ 
pra pământului". „Proprietatea privată asupra pământului 







este abolită fără despăgubiri; toate pământurile sunt puse 
la dispoziţia comitetelor locale.“Această măsură nu făcea, 
în realitate, decât să legitimeze ceea ce numeroase comi¬ 
tete ţărăneşti făcuseră spontan încă din vara lui 1917: 
ocuparea moşiilor aparţinând marilor proprietari funciari, 
Coroanei şi chiar a proprietăţilor ţăranilor înstăriţi. 
„Decretul asupra pământului" a adus, în medie, fiecărei 
familii ţărăneşti două până la trei deseatine* de pământ. 
Spor notabil, dar fără efect, în viitorul imediat cel puţin. în 
lipsa şeptelului şi a inventarului agricol, pământul nu putea 
fi valorificat. Cu toate acestea, acceptând trecerea pă¬ 
mântului „în mâinile poporului" - şi, prin urmare, constitui¬ 
rea unei mici proprietăţi ţărăneşti, „furând" astfel socialiş- 
tilor-revoluţionari programul lor agrar (bolşevicii fuseseră 
întotdeauna partizanii „naţionalizării" pământului şi ai in¬ 
staurării formelor colective de exploatare) - bolşevicii îşi 
asigură, încă din primele luni ale lui 1918, sprijinul - capi¬ 
tal - al imensei majorităţi a ţărănimii. 

A treia orientare a noului regim: răspunsul la reven¬ 
dicările „aliatului său natural" - proletariatul urban, regru¬ 
pat, din primăvara anului 1917, în cadrul comitetelor de 
cartier şi de uzină, al sindicatelor din ce în ce mai radicale, 
în octombrie 1917, lozinca pornită de la „bază" era „con¬ 
trolul muncitoresc": muncitorii doreau exproprierea între¬ 
prinderilor şi gestiunea lor colectivă de către lucrători. Un 
decret fixează modalităţile acestui „control muncitoresc"; 
un altul recunoaşte principiul zilei de muncă de opt ore. De 
pe acum încă, guvernul bolşevic se arată mai preocupat 
de fixarea limitelor autogestiunii, de fuziunea comitetelor 
de uzină cu noua administraţie, de înfăptuirea primelor 

* 1 deseatină = 1,0925 ha. (Nota traducătorului) 

naţionalizări (14 decembrie 1917). între muncitorii obse¬ 
daţi de şomaj, de degradarea continuă a puterii lor de 
cumpărare, de foame şi de ravagiile războiului şi un stat 
preocupat de eficacitatea economică se instalează o in- 
comprehensiune reciprocă. Din decembrie, noul regim tre¬ 
buie să facă faţă unui val de revendicări salariale şi de 
greve. în câteva săptămâni, bolşevicii pierd esenţialul ca¬ 
pitalului de încredere acumulat, într-o anumită zonă a 
lumii muncitoreşti, în cursul anului 1917. 

2. Dictatura politică, dizolvarea Adunării consti¬ 
tuante şi slăbirea sovietelor. Guvernul constituit la 25 
octombrie nu cuprindea decât bolşevici. Prezidat de Lenin, 
Consiliul Comisarilor Poporului număra 15 „comisari". 
După ce socialiştii-revoluţionari şi menşevicii au refuzat să 
facă parte din noul Comitet Executiv al sovietelor, ales la al 
ll-lea lor Congres, pentru a nu da cauţiunea lor loviturii de 
stat bolşevice, guvernul lui Lenin nu mai era recunoscut 
decât de delegaţii bolşevici şi de socialiştii-revoluţionari de 
stânga. 

De la sfârşitul lui octombrie, noul guvern a luat un 
număr de măsuri autoritare: suprimarea ziarelor „burghe¬ 
ze", suspendarea oricărei publicaţii care „ar semăna tulbu¬ 
rări în spirite, publicând ştiri voit eronate", controlul ra¬ 
dioului şi al telegrafiei, arestarea personalităţilor partidelor 
din opoziţie, atât „burgheze", cât şi socialiste. 

împotriva instaurării controlului total al bolşevicilor 
asupra puterii s-au ridicat numeroase forţe şi grupări de 
opoziţie, inclusiv în interiorul partidului bolşevic, în acel 
moment încă destul de divizat. Sindicatul feroviarilor s-a 
situat în fruntea opoziţiei „socialiste" faţă de noua putere, 
cerând constituirea unui guvern socialist de unitate. 

înainte de octombrie, bolşevicii nu încetaseră de a 
acuza guvernul provizoriu că întârzie convocarea Adunării 
constituante. Ei nu puteau să nu o convoace, chiar dacă 
Lenin nu contenea să amintească principiul enunţat în 
1903 de Plehanov, potrivit căruia succesul revoluţiei con¬ 
stituia „dreptul suprem" superior idealului votului universal. 
Ţinând seama de ponderea electorală zdrobitoare a 
ţărănimii, alegerile din noiembrie - decembrie 1917 pentru 
Adunarea constituantă s-au soldat cu o victorie zdro¬ 
bitoare a socialiştilor-revoluţionari (40% din voturile expri¬ 
mate). Din 41 milioane de alegători, mai puţin de 9 mili¬ 
oane au votat pentru bolşevici. Adunarea constituantă 
(370 socialişti-revoluţionari, 175 bolşevici, 80 „moderaţi de 
diverse orientări", 40 socialişti-revoluţionari de stânga, 
17 cădeţi) s-a reunit la 18 ianuarie 1918. Ea nu a avut timp 
decât să-l aleagă ca preşedinte pe liderul socialiştilor-re¬ 
voluţionari, V. Cernov, şi să anuleze decretele din octom¬ 
brie 1917. A doua zi dimineaţă, guvernul bolşevic a dizol¬ 
vat-o, în indiferenţa generală. în Rusia, experienţa demo¬ 
craţiei parlamentare nu a durat decât câteva ore. 

După dizolvarea Adunării, guvernul a restrâns preroga¬ 
tivele Congresului sovietelor, ale cărui sesiuni au fost 
rărite şi reduse la câteva şedinţe simbolice. în câteva 
săptămâni (sfârşitul lui octombrie 1917 - mijlocul lui ianua¬ 
rie 1918), „puterea de jos" şi „puterea sovietelor", care se 
dezvoltaseră din februarie până în octombrie 1917, în 
cadrul unor instituţii descentralizate foarte diverse, ca o 
„contra-putere" potenţială, s-au transformat astfel într-o 
„putere de sus", ca urmare a unor proceduri birocratice 
sau autoritare, care le-au limitat prerogativele. Puterea 
trecea astfel de la societate la stat şi de la stat la partidul 
bolşevic. 


II. De la Brest-Litovsk la războiul civil 


1. Brest-Litovsk: iluzia unei păci. încheierea păcii, 
dorită de imensa majoritate a populaţiei, a fost o prioritate 
pentru noul regim. Fără pace - de obţinut cu orice preţ - 
viitorul însuşi al revoluţiei bolşevice, ca şi acela al revo¬ 
luţiei mondiale (cele două erau considerate atunci de 
nedespărţit), era ameninţat. După refuzul Aliaţilor de a lua 
în consideraţie propunerile lui Lenin pentru o „pace fără 
anexiuni şi despăgubiri", guvernul sovietic a angajat 
negocieri de armistiţiu cu delegaţiile Puterilor Centrale. 
Armistiţiul a fost încheiat la 15 decembrie 1917 pentru 
patru săptămâni, putând fi reînnoit. Tratatul de la Brest- 
Litovsk nu a fost totuşi semnat decât la 3 martie 1918, 
după mai multe luni de tratative laborioase şi o săptămână 
(16-23 februarie 1918) deosebit de dramatică pentru con¬ 
ducătorii bolşevici, profund divizaţi asupra tacticii de folosit 
faţă de exigenţele crescânde ale Imperiilor centrale: 
„războiul revoluţionar" (soluţia preconizată de „comuniştii 
de stânga", conduşi de N. Buharin), „nici pace, nici război" 
(formulă inedită, susţinută de principalul negociator, 
L. Troţki, care, la 10 februarie, a pus capăt unilateral 
discuţiilor, declarând că „starea de război între Imperiile 
centrale şi Rusia a luat sfârşit"), acceptarea - oricât de 
dură ar fi fost - a condiţiilor adversarului, pentru a garan¬ 
ta viitorul revoluţiei ruse (linie preconizată de Lenin). La 23 
februarie 1918, după ce armatele germane înaintaseră 
400 km în cinci zile, Lenin a izbutit să impună, cu o mică 
majoritate, punctul său de vedere. Tratatul de la Brest- 
Litovsk consacra pierderea a 800.000 de km 2 , în raport cu 
frontierele din 1914. Armata Roşie trebuia să părăsească 
Ucraina, să încheie pace cu Rada ucraineană, să aban¬ 
doneze orice pretenţie asupra Finlandei şi ţărilor baltice şi 

sâ cedeze Turciei Kars, Batum şi Ardahan. Teritoriile pier¬ 
dute reprezentau 26% din populaţie, 32% din producţia 
agricolă, 23% din producţia industrială, 75% din cărbune 
şi din fier. „A ceda spaţiu pentru a câştiga timp" - aceasta 
era pentru Lenin raţiunea acceptării diktatului. încetarea 
ostilităţilor a fost de scurtă durată. „Războiului imperialist" 
i-a urmat războiul civil. 

2. Desfăşurarea războiului civil. Timp de patru ani 
(începutul lui 1918 - sfârşitul lui 1921), Rusia a fost divi¬ 
zată de un îngrozitor război civil, care a provocat imense 
pierderi demografice, un seism social şi economic fără 
precedent şi o militarizare de durată a bolşevismului. 

Confruntare multiformă, fenomen complex, punând în 
joc interese politice, naţionale şi sociale, războiul civil în 
fostul Imperiu rus nu poate fi redus - aşa cum s-a făcut în 
general - la o luptă între „roşii" şi „albi", care s-ar fi în¬ 
cheiat, în noiembrie 1920, prin înfrângerea ultimei armate 
albe, cea a baronului Wrangel. în realitate, războiul a durat 
până la mijlocul anului 1921 (unele regiuni nu au fost 
„pacificate" decât la începutul lui 1922); în 1920-1921, 
principalul pericol pentru regimul sovietic nu a mai fost 
armata albă, ci sutele de armate ţărăneşti („verzii") care 
controlau „ţara profundă", în Ucraina, în Siberia, în provin¬ 
ciile Volgăi, refuzând rechiziţiile şi sustrăgându-se recru¬ 
tării în armată. 

Războiul civil apare astfel ca un amestec încâlcit de 
confruntări pe fronturi diverse şi mobile. 

A) O primă categorie de confruntări a opus guvernele 
concurente, dispunând de forţe armate regulate şi de un 
aparat de stat, angajate în efortul de a-şi stabili autoritatea 
pe un teritoriu dat, într-o conjunctură favorabilă tendinţelor 
centrifuge şi fărâmiţării fostului imperiu rus în mici unităţi 

autonome. în momentul luării puterii de către bolşevici, 
imperiul moştenit de la Guvernul provizoriu era pe punctul 
de a se dezintegra. 

Acestui prim tip de confruntări „instituţionalizate" le 
corespund conflictele dintre regimul bolşevic şi zecile de 
guverne efemere antiboişevice, care se constituiseră în 
diverse regiuni ale fostului Imperiul rus, în 1918-1919 (gu¬ 
vernele provizorii de la Samara, Omsk, Arhanghelsk, Ural, 
Crimeea, „republica de la Kaluga", guvernele militare că- 
zăceşti etc.). 

Anul 1918, anul fragmentării maxime a fostului Imperiu 
rus, a fost marcat de ciocniri de intensitate redusă (forţele 
armate ale protagoniştilor nu depăşeau câteva zeci de mii 
de oameni), periferice şi întotdeauna localizate, între 
regimul bolşevic şi forţele de opoziţie divizate. între aces¬ 
tea, cele mai primejdioase erau: 

- Guvernul căzăcesc de la Don, proclamat de atama- 
nul Alexei Kaledin. Sub regimul ţarist, cazacii se bucurau 
de privilegiul de a primi 30 deseatine de pământ în schim¬ 
bul serviciului militar până la vârsta de 36 de ani. Deveniţi 
astfel una din principalele forţe de sprijin ale puterii ţariste, 
cazacii, privaţi de legitimitatea lor socială (şi ameninţaţi în 
bunurile lor), în urma unui decret din 28 octombrie 1917, 
care abolea toate gradele, titlurile, ierarhiile şi inegalitatea 




de rang din Vechiul Regim, s-au răsculat împotriva puterii 
bolşevice. în „pământul căzăcesc", la frontierele de sud 
ale Rusiei, în stepele Donului şi ale 
tuit, din decembrie 1917, „Armate 
nucleu a ceea ce avea să devină 
generalului Kornilov, apoi a gen^ 

„albă". 

- Comitetul constituanţilor din 
mat la 8 iunie 1918, sub preşedffi 








socialişti-revoluţionari din fosta Adunare constituantă, 
Comitetul era susţinut de legiunea cehoslovacă. 1 în timpul 
scurtei sale existenţe, el a încercat să găsească o a treia 
cale pentru revoluţie. Comitetul din Samara respingea atât 
restaurarea monarhiei, cât şi experimentul socialist, in¬ 
vocând principiul democraţiei parlamentare, întemeiată pe 
reforma agrară. La 18 noiembrie 1918, Comitetul a fost 
răsturnat de noul om forte din partea de est a Rusiei, ami¬ 
ralul monarhist Kolceak. Divizată şi neputincioasă, opo¬ 
ziţia democrată a fost absorbită de contrarevoluţia militară. 

Spre deosebire de 1918, anul 1919 apare ca anul ma¬ 
rilor campanii militare, al înfruntărilor pe scară mare între 
armatele „albe“, acum cu efective sporite (câteva sute de 
mii de oameni) şi sprijinite de foştii aliaţi ai Rusiei, şi o 
Armată Roşie reorganizată pe baza serviciului militar 
obligatoriu. 

Până în vara anului 1918, deşi ostili unui regim care 
scosese unilateral Rusia din război, agravase situaţia 
armatelor Antantei, declarase anularea datoriilor contrac¬ 
tate cu puterile străine în epoca ţaristă şi lezase, prin 
naţionalizarea băncilor şi a întreprinderilor, interesele occi¬ 
dentale, Aliaţii rămâneau într-o poziţie de aşteptare. înce¬ 
tul cu încetul, ei s-au decis să intervină: în august 1918, 
contingente anglo-canadiene au intrat în Transcaucazia şi 
au ocupat Baku, în timp ce francezii şi englezii, debarcaţi 

1 Această unitate era formată din 30.000 de soldaţi cehi şi slovaci, care, 
refuzând să apere monarhia austro-ungară, se constituiseră prizonieri 
la „fraţii ruşi" şi obţinuseră dreptul de a pleca, înarmaţi, la Vladivostok 
pentru a ajunge, pe cale maritimă, pe frontul occidental. în mai - iunie 
1918, după ce avuseseră loc incidente cu autorităţile locale bolşevice, 
legiunea cehă a luat sub control oraşele strategice de-a lungul 
Transsiberianului (Tomsk, Omsk, Samara, Ekaterinburg), tăind artera 
vitală care lega Rusia europeană de Siberia. (Nota autorului) 


la Arhanghelsk, au răsturnat guvernul local bolşevic şi au 
susţinut guvernul din Omsk al amiralului Kolceak. Avându-şi 
baza în Odessa, trupele franceze au asigurat serviciile de 
logistică ale Armatei „albe“ a generalului Denikin, care 
opera în regiunea Donului. în noiembrie 1918, sfârşitul 
primului război mondial a marcat o nouă etapă în anga¬ 
jarea occidentală împotriva unui regim care încuraja răs¬ 
pândirea revoluţiei în Europa. Rusia bolşevică era atunci 
înconjurată de un adevărat „cordon sanitar' 1 . 

în cursul anului 1919, Albii au lansat trei mari ofensive, 
rău coordonate, împotriva bolşevicilor care controlau cen¬ 
trul Rusiei. 

în martie, amiralul Kolceak a organizat, de la bazele 
sale din Ural, o ofensivă în direcţia Volgăi, pe un front 
foarte larg. După unele succese iniţiale, amiralul a fost 
obligat să se retragă pentru că nu ştiuse să-şi coordoneze, 
în plan strategic, mişcările cu cele ale armatei lui Denikin, 
plecate de la Don spre Ucraina şi Orei. înfrânt la Samara, 
Kolceak a trebuit să bată în retragere în condiţii foarte difi¬ 
cile, întrucât ţăranii siberieni se revoltaseră împotriva 
guvernului său, care decisese restituirea pământurilor 
foştilor proprietari funciari. Urmărit de partizani, el a fost 
luat prizonier şi împuşcat lângă Irkutsk, în februarie 1920. 

Plecat din regiunea Donului, generalul Denikin a lansat, 
la rândul său, în iunie 1919, o mare ofensivă - sprijinită în 
nord-vest de generalul ludenici - spre Moscova, pe un 
front de 700 km, de la Kiev la Ţariţân. în septembrie, tru¬ 
pele sale au ajuns la Voronej, Kursk, Orei, la mai puţin de 
400 km de Moscova, în timp ce ludenici se afla la circa o 
sută de kilometri de Petrograd. O contraofensivă puternică 
a Armatei Roşii, ajutată de răscoale ţărăneşti, în spatele 
Albilor, care practicau - întocmai ca şi Roşii - o nemiloasă 
politică de rechiziţii de oameni şi de produse agricole, 

i-a obligat pe Albi să se retragă, fiind respinşi spre sud, 
până în Crimeea, unde Denikin a cedat comandamentul 
resturilor armatei (mai puţin de 40.000 de oameni) baronu¬ 
lui Wrangel, care a continuat rezistenţa până în noiembrie 
1920. 

B) Războiul civil din Rusia nu poate fi înţeles dacă se 
face abstracţie de problema naţională. Dimensiunea na¬ 
ţională caracterizează un al doilea ansamblu de confrun¬ 
tări. Revoluţia din Octombrie a accelerat tendinţele centri¬ 
fuge, pe care, la început, bolşevicii păreau să le cauţio- 
neze, mai ales prin „Declaraţia drepturilor popoarelor din 
Rusia" şi prin „Decretul asupra naţionalităţilor" (15 noiem¬ 
brie 1917). Recunoscând egalitatea şi suveranitatea po¬ 
poarelor fostului Imperiu rus, dreptul la autodeterminare, 
federalizare şi secesiune, aceste texte invitau popoarele 
alogene să se emancipeze de sub tutela puterii centrale 
ruse. Dar, aşa cum avea să declare, în curând, Lenin, 
„dreptul la divorţ nu înseamnă obligaţia de a divorţa". în 
câteva luni, polonezii, finlandezii, balticii, ucrainenii, geor¬ 
gienii, armenii, azerii şi-au proclamat independenţa. De¬ 
păşiţi, bolşevicii au subordonat dreptul popoarelor la auto¬ 
determinare necesităţii de a păstra grâul ucrainean, pe¬ 
trolul şi minereurile din Caucaz, pe scurt de a apăra intere¬ 
sele vitale ale statului sovietic, un stat care se afirma, cel 
puţin pe plan teritorial, ca moştenitorul fostului Imperiu rus. 
Războiul civil apărea astfel ca un război dus de Centru - 
rus şi bolşevic - pentru recucerirea unei părţi a naţiona¬ 
lităţilor (ucraineni, georgieni, azeri, armeni) care se eman¬ 
cipaseră în situaţia tulbure, favorabilă tendinţelor cen¬ 
trifuge, a revoluţiilor din 1917. Pe frontul naţionalităţilor, 
cazul cel mai emblematic - şi cel mai complex - a fost cel 
al Ucrainei. Haosul instituţional, politic şi militar, care a 
domnit din 1918 până în 1921 (din ianuarie 1918 până în 

decembrie 1919, Kievul şi-a schimbat de 13 ori stăpânul!), 
relevă dificultăţile întâmpinate de bolşevici pentru a rezol¬ 
va problema naţională ucraineană. în ceea ce priveşte 
recucerirea Caucazului, care nu se va încheia decât la 
începutul lui 1921, ea pune în lumină recunoaşterea pro¬ 
fundă, din partea Moscovei, a realităţilor locale, ca şi 
slăbiciunea bolşevismului transcaucazian, în faţa rivalilor 
săi politici (menşevicii în Georgia, daşnacii* în Armenia, 
musavatiştii** în Azerbaidjan). 

C) O a treia dimensiune a războiului civil, mai puţin stu¬ 
diată până acum, este cea a „frontului intern": conflictele 
între autorităţi - fie că ele erau „roşii" sau „albe" - şi toţi cei 
care se opuneau măsurilor autoritare (recrutări, rechiziţii, 
suspendarea libertăţilor fundamentale) luate de fiecare 
tabără. în regiunile controlate de bolşevici, se desfăşura 
„lupta de clasă" împotriva „foştilor" - burghezi, cler, culaci -, 
pe scurt, a tuturor „elementelor străine din punct de 

* Aderenţii Federaţiei Revoluţionare Armene, numită şi Partidul Daşnak 
(de la Daşnakţuthiun - federaţie). A luat fiinţă în 1890, la Tiflis, având o 
orientare naţionalistă (emanciparea naţională şi crearea unui stat ar¬ 
mean) şi socialistă (a aderat, în 1907, la Internaţionala a ll-a). în con¬ 
diţiile create de căderea ţarismului şi de instaurarea regimului comunist 
în Rusia, Partidul Daşnak a proclamat independenţa Republicii Armenia 
(28 iunie 1918) şi a condus noul stat (mai 1918-noiembrie 1920). Prins 
între Rusia Sovietică şi Turcia şi supus unor puternice presiuni, Partidul 
Daşnak nu s-a putut menţine la putere, astfel că bolşevicii au instaurat 
puterea sovietică (29 noiembrie 1920). (N. t.) 

**Aderenţii Partidului Democratic Musulman Musavat („Egalitate"), creat 
în Azerbaidjan, în 1911, şi având ca lozincă principalele trei obiective: 
„turcizare, islamizare, modernizare". După începutul revoluţiei în Rusia, 
s-a pronunţat în favoarea constituirii unei federaţii a republicilor demo¬ 
cratice. în condiţiile intervenţiei străine în Caucaz (turcă, apoi britanică), 
Partidul Musavat a creat, în mai 1918, un guvern ostil bolşevicilor, cu 
sediul la Tiflis, mutat apoi la Gandju. în urma retragerii trupelor britanice, 
acest guvern a fost răsturnat de către bolşevici (mai 1920). (N. t.) 






vedere social", deţinute ca „ostatici" în lagărele de con¬ 
centrare ale Ceka, constituind o adevărată vânătoare îm¬ 
potriva militanţilor partidelor liberal, socialist-revoluţionar şi 
social-democrat (menşevicii), partide interzise unul după 
altul. în zonele controlate de Albi, toate elementele bănuite 
de posibile simpatii „iudeo-bolşevice" au fost sistematic 
urmărite, iar pogromurile încurajate. Lupta pe „frontul 
intern" al războiului civil a fost, înainte de toate, dusă de 
milioane de ţărani, dezertori şi nesupuşi, cei pe care atât 
„roşii", cât şi „albii" îi numeau „verzi" şi care au jucat un rol 
adesea decisiv în înaintarea sau deruta uneia sau 
celeilalte tabere. în vara lui 1919, dezertările şi revoltele 
ţărăneşti împotriva recrutărilor în Armata Roşie şi a deta¬ 
şamentelor „armatei de rechiziţii" bolşevice au favorizat 
înaintarea armatei lui Denikin. Câteva luni mai târziu, răs¬ 
coala ţăranilor siberieni, exasperaţi de restabilirea drep¬ 
turilor proprietarilor funciari, a precipitat deruta amiralului 
Kolceak. în Ucraina, s-a dezvoltat, sub conducerea anar¬ 
histului Nestor Mahno, o autentică mişcare ţărănească, 
opusă atât albilor, cât şi roşilor. în provincia Tambov - pen¬ 
tru a nu da decât un exemplu - partizanii ţărani ai lui 
Antonov au controlat timp de doi ani zonele rurale. Răz¬ 
boiul civil din Rusia a fost, de asemeni, o imensă ridicare 
a ţărănimii, un război al satelor împotriva oricărei forme de 
ingerinţă exterioară, împotriva oraşelor, pentru menţinerea 
proprietăţii familiale, apărarea de exploatare, asigurarea 
perenităţii obştii săteşti ca mod ancestral de „autogu¬ 
vernare" ţărănească. 

Din cele trei războaie civile, bolşevicii au câştigat două - 
cel împotriva albilor şi cel împotriva naţionalităţilor din fos¬ 
tul Imperiu rus. în cel de al treilea - împotriva ţărănimii - 
ei vor trebui să facă totuşi concesii. 


III. „Comunismul de război" 

„Comunismul de război" desemnează ansamblul mă¬ 
surilor extraordinare, adesea improvizate în mare parte, 
luate de regimul bolşevic - din vara lui 1918 până în pri¬ 
măvara lui 1921 - pentru a face faţă războiului civil şi in¬ 
tervenţiei militare aliate. Comunismul de război nu a fost 
însă numai răspunsul unei puteri angajate într-un război 
total de care depindea supravieţuirea sa, el a fost, de ase¬ 
meni, o improvizaţie, un experiment, mai mult utopic, 
având drept obiectiv „trecerea imediată la producţia şi re¬ 
partiţia comunistă" (Lenin). 

Bolşevicii au ajuns la putere fără un program economic 
precis, într-o ţară cu economia ruinată de peste trei ani de 
război şi de revoluţie. Circuitele de schimb între oraşe şi 
sate nu mai funcţionau, transporturile erau dezorganizate, 
producţia industrială, subminată de grevele şi lock-out- 
urile patronale, a scăzut cu 75% în raport cu perioada de 
dinainte de război. După ce respinseseră experienţele, 
condamnate la eşec în condiţii atât de catastrofale, de 
autogestiune muncitorească, bolşevicii preconizau mode¬ 
lul „capitalismului de stat", inspirat parţial din experienţa 
germană, care îl fascina atât pe Lenin. Dată fiind îna¬ 
poierea economică a Rusiei, trecerea la comunism nu 
avea să se realizeze, contrar previziunilor lui Marx, prin 
„dispariţia treptată" a statului, ci, dimpotrivă, prin controlul 
statului asupra tuturor sferelor economiei. 

1. O economie etatizată, o societate mobilizată. 

Comunismul de război a fost marcat de un lung şir de 
măsuri care vor concentra toate resursele materiale, ali¬ 
mentare şi umane ale ţării în mâinile puterii centrale. După 

ce a naţionalizat băncile (27 decembrie 1917), flota co¬ 
mercială (23 ianuarie 1918), comerţul exterior (22 aprilie 
1918), guvernul a trecut la naţionalizarea tuturor între¬ 
prinderilor care aveau un capital mai mare de jumătate de 
milion de ruble (28 iunie 1918). în 1919, naţionalizarea a 
fost extinsă şi asupra micilor întreprinderi. Un decret din 
21 noiembrie 1918 a stabilit monopolul de stat asupra 
comerţului exterior: toate magazinele au fost „municipali- 
zate“. Produsele de larg consum au fost raţionalizate, sa¬ 
lariile achitate în natură. într-un mare elan utopic, bolşe¬ 
vicii au luat în consideraţie abolirea banilor sau, cel puţin, 
restrângerea circulaţiei lor. Plata serviciilor a fost progre¬ 
siv abolită: apa, electricitatea, încălzirea, poşta, băile pu¬ 
blice, transporturile, locuinţele - toate erau asigurate gra¬ 
tuit de către stat. Aceste experienţe care priveau o minori¬ 
tate a populaţiei - cea locuind în oraşe - s-au lovit de un 
obstacol fundamental: rezistenţa lumii rurale, de care de¬ 
pindea supravieţuirea lumii urbane. într-o economie unde 
circuitele de distribuţie, atât la nivelul mijloacelor (degra¬ 
darea comunicaţiilor, mai ales, a celor feroviare), cât şi la 
cel al motivaţiilor (absenţa produselor industriale nu-l sti¬ 
mulează pe ţăran să vândă) sunt rupte, cum se puteau re¬ 
lansa schimburile? Bolşevicilor li se ofereau două opţiuni: 
restabilirea unei pieţe fictive într-o economie ruinată sau 
utilizarea constrângerii. Ei au ales-o pe cea de a doua, 
introducând (mai 1918) rechiziţia forţată de grâu prin 
„detaşamente de aprovizionare 1 ', formate din muncitori şi 
activişti de partid bolşevici. Aceste detaşamente urmau să 
primească, la faţa locului, sprijinul „comitetelor ţăranilor 
săraci", însărcinate să rechiziţioneze surplusurile agricole 
de la ţăranii înstăriţi. Organizarea acestor comitete de 
ţărani săraci, în vara lui 1918, dovedeşte necunoaşterea 

totală de către bolşevici a societăţii ţărăneşti. Urmând o 
schemă marxistă simplistă, ei şi-o imaginau profund di¬ 
vizată în clase antagoniste - ţărani bogaţi (culaci), mijlo¬ 
caşi (seredniaki), săraci (bedniaki), muncitori agricoli 
(batraki)-, când, de fapt, ea era, înainte de toate, solidară 
faţă de lumea din afara ei şi de agenţii veniţi din oraşe. 
Rechiziţiile, extinse în 1919-1920 asupra tuturor produ¬ 
selor agricole, au provocat mii de revolte ţărăneşti, care 
au culminat, în 1920-1921, cu un adevărat război ţără¬ 
nesc. 

Rechiziţiile de produse agricole s-au dovedit puţin efi¬ 
cace; în 1919, planul de rechiziţii cerealiere nu a fost 
îndeplinit decât în proporţie de 39%, în 1920 de 34%. 
Interzicerea comerţului liber şi agravarea lipsurilor din 
oraşele tot mai prost aprovizionate au încurajat dez¬ 
voltarea unei înfloritoare pieţe negre. Ca urmare a cva- 
sidispariţiei monedei, s-a revenit la schimbul în natură: 
populaţia oraşelor a fost constrânsă să transporte la ţară 
toate „rămăşiţele glorioase ale Rusiei imperiale", în schim¬ 
bul câtorva kilograme de făină. Prăbuşirea economiei, 
foametea în oraşe, „împărţirea neagră" (ciornâi peredel)* 
a pământurilor au împins milioane de orăşeni la ţară. Mun¬ 
citorii au părăsit uzinele, oprite din lipsă de combustibil, 
şi s-au reîntors la ţară, în căutarea mijloacelor de subzis¬ 
tenţă. Era perioada aşa-zisei „Suharevka" 1 şi a aşa-numiţilor 

* „împărţirea neagră", organizaţie revoluţionară narodnică, desprinsă, 
în 1879, din organizaţia „Zemli i voii". Adversari ai metodelor teroriste 
utilizate de „Zemli i voii" şi ai revendicărilor de caracter politic, membrii 
organizaţiei „Ciornâi peredel" se pronunţau în favoarea împărţirii 
pământului către ţărani (de aici şi denumirea organizaţiei). (N. t.) 

1 Instalată în apropiere de turnul Suharev, Suharevka era, în 1918- 
1921, cea mai mare „piaţă neagră din Moscova". (N. a.) 

„meşociniki" 1 , împotriva cărora autorităţile au încercat za¬ 
darnic să lupte, intensificând „vânătoarea" oricărei per¬ 
soane care purta o traistă „suspectă". 

în faţa rezistenţei corpului social, regimul a sporit mă¬ 
surile de constrângere şi a încercat să mobilizeze socie¬ 
tatea. El a alternat iniţiativele ce simbolizau noul „contract 
social" cu instituirea faimoaselor sâmbete comuniste (su- 
botnice), munca „voluntară" în zilele de concediu, iniţiată 
de membrii de partid şi apoi devenită obligatorie pentru 
toţi, cu măsuri de constrângere, precum introducerea 
livretului de muncă (iunie 1919), destinat să limiteze mo¬ 
bilitatea mâinii de lucru, sau „mobilizarea generală la 
muncă" (aprilie 1919), obligatorie pentru toţi cetăţenii 
între 16 şi 50 de ani. încercarea cea mai gravă de înregi¬ 
mentare a muncitorilor a fost proiectul, iniţiat de Troţki, de 
a transforma Armata Roşie într-o „Armată a muncii" şi de 
a militariza căile ferate. încercări - puţin concludente - au 
fost făcute în câteva regiuni: căile ferate din Ucraina au 
fost militarizate; orice grevă a fost asimilată aici cu trăda¬ 
rea. După victoria asupra lui Kolceak, Armata a 3-a din 
Ural a devenit (ianuarie 1920) Prima Armată revoluţionară 
a muncii. Aceste măsuri au desăvârşit o dictatură politică 
din ce în ce mai apăsătoare. 

2. Dictatura politică, militarizarea, teroarea. Anii 
comunismului de război au fost martorii instaurării unei 
dictaturi politice, la capătul unui dublu proces care s-a 
desfăşurat mai mulţi ani: 

1 „Purtătorii de sac“ (în limba rusă, „meşok" = sac, traistă). Erau orăşeni 
care se duceau în sate, cu un sac pe umeri, în căutare de pâine şi alte 
produse alimentare schimbate pe produse adesea furate din uzine şi 
magazine. în 1919-1920, aproape jumătate din aprovizionarea oraşelor 
era asigurată de „purtătorii de sac“. (N. a.) 


- eliminarea sau subordonarea faţă de Partidul bol¬ 
şevic a instituţiilor autonome apărute în cursul anului 1917 
(soviete, comitete de uzină, sindicate); 

- eliminarea partidelor nebolşevice. 

Acest dublu proces (completat în 1921 prin interzicerea 
fracţiunilor în interiorul Partidului bolşevic) s-a desfăşurat 
în etape, cu ajutorul celor mai diverse mijloace: confisca¬ 
rea, apoi interzicerea ziarelor nebolşevice, arestarea con¬ 
ducătorilor politici şi scoaterea în afara legii a partidelor de 
opoziţie, măsuri birocratice de control şi renunţarea la 
instituţiile autonome, teroarea exercitată de poliţia politică 
(Ceka). 

Sindicatele, dintre care multe nu erau de obedienţă bol¬ 
şevică (feroviarii, lucrătorii de la poştă, tipografii, funcţio¬ 
narii etc.), au fost fie dizolvate, fie reduse la rolul de 
„curele de transmisie". 

în ceea ce priveşte partidele politice, ele au fost pro¬ 
gresiv eliminate, în modalităţi diverse. Cadeţii* au fost pro¬ 
scrişi ca „duşmani ai poporului", încă de la 28 noiembrie 
1917. Socialiştii-revoluţionari „de dreapta", prinşi între 
două focuri - bolşevicii şi contrarevoluţia -, s-au divizat şi 
s-au destrămat din toamna lui 1918. Socialiştii-revolu¬ 
ţionari de stânga, aliaţii bolşevicilor până în martie 1918, 
au fost eliminaţi, după ce încercaseră o „lovitură de stat" - 
rău pregătită şi condusă. în ceea ce-i priveşte pe anarhiştii 
care, alături de socialiştii-revoluţionari de stânga, fuseseră 
un timp „tovarăşii de drum" ai bolşevicilor, ei au fost trataţi 
ca nişte delincvenţi vulgari de „drept comun". Practicând, 
în măsura posibilului, o strategie de opoziţie legală, 

* Membrii Partidului Constituţional-Democrat (forma abreviată, în limba 
rusă), creat în octombrie 1905, principala forţă politică a burgheziei 
liberale din Rusia. (N. t.) 

menşevicii, puternic implantaţi în soviete şi în sindicatele 
muncitoreşti, au rezistat mai mult timp; audienţa lor în cer¬ 
curile sindicale s-a aflat la apogeu la începutul lui 1921, 
când bolşevicii au lansat o campanie masivă de arestări 
(2.000 de arestări în februarie - martie 1921), în urma 
căreia Partidul menşevic a fost decapitat. 

Arma principală a represiunii bolşevice a fost Ceka 1 , 
instituită la 7 decembrie 1917, în urma propunerii lui 
F. Dzerjinski, primul ei preşedinte. Efectivele acestei noi 
poliţii politice nu au încetat să crească: 1.000 de oameni în 
aprilie 1918, 37.000 în ianuarie 1919,143.000 de oameni în 
februarie 1921. Din septembrie 1918, ca „răspuns" la aten¬ 
tatele din 30 august împotriva lui Uriţki, şeful Ceka la 
Petrograd, şi a lui Lenin, Ceka a declanşat „Teroarea roşie", 
care a făcut zeci de mii de victime. 2 Ea experimenta două 
instrumente de represiune, necunoscute în Rusia prerevo- 
luţionară: sistemul ostaticilor şi cel al lagărelor de muncă, 
o instituţie ce avea perspectiva unei ample dezvoltări. In 
cursul războiului civil, au existat, de fapt, două sisteme de 
lagăre: unul, depinzând de NKVD (Comisariatul Poporului 
pentru Afacerile Interne), în care erau deţinuţi cei care fuse¬ 
seră condamnaţi de un tribunal, celălalt, de resortul Ceka, 
în care erau reţinuţi „duşmanii de clasă potenţiali", „ele¬ 
mentele străine"* şi „paraziţii", arestaţi preventiv, în virtutea 
unei simple măsuri administrative. Statisticile privind 
numărul deţinuţilor din aceste lagăre sunt foarte nesigure: 
ordinul de mărime variază între 150.000 şi 400.000 de per¬ 
soane. 

1 Comisia Extraordinară pe întreaga Rusie pentru Combaterea Contra¬ 
revoluţiei, Speculei şi Sabotajului. (N. a.) 

2 După unii istorici (R. Conquest, R. Leggett), numărul victimelor repre¬ 
siunii Ceka s-ar ridica la 140.000, între 1918 şi 1922. (N. a.) 

* Este vorba de cei „străini" de clasa muncitoare. (N. t.) 


3 . Comunismul de război şi victoria regimului. 

Măsurile dictatoriale impuse de politica „comunismului de 
război" au contribuit decisiv la victoria unui regim căruia 
Marile Puteri nu-i dădeau, în 1918, nici cea mai mică 
şansă de supravieţuire. Graţie unei organizări riguros cen¬ 
tralizate, militarizării integrale a economiei şi terorii, bol¬ 
şevicii au izbutit să pună pe picioare două arme redu¬ 
tabile: Armata Roşie şi Ceka. în pofida unei rate încă 
foarte ridicate de dezertări, Armata Roşie, reorganizată pe 
baza recrutării generale (decretul din 9 iunie 1918), 1 
încadrată cu ofiţeri de carieră, raliaţi noului regim, 
reprezenta o forţă considerabilă (800.000 de oameni în 
1918, 5,5 milioane în 1920), care beneficia de toate priori¬ 
tăţile economice, cât şi de poziţia sa strategică în centrul 
ţării, în singurele regiuni dispunând de o reţea relativ 
densă de căi ferate şi de drumuri ce permiteau .deplasa¬ 
rea trupelor în orice zonă a frontierei pentru a obţine acolo 
un avantaj temporar, dar decisiv. 

Bolşevicii au dovedit, de asemeni, o rară măiestrie în 
arta propagandei, care a îmbrăcat formele cele mai ne¬ 
aşteptate: cursuri de alfabetizare politică, folosirea cine¬ 
matografiei, trenuri de propagandă ce străbăteau întreaga 
ţară, editarea de afişe propagandistice, manifeste, broşuri, 
ziare în milioane de exemplare, toate punând în lumină 
credinţa leninistă în cuvânt. 

Forţa cea mai mare a bolşevicilor s-a dovedit însă a fi 
capacitatea de a asocia problema socială şi cea naţională. 
Ei au izbutit, în ciuda impopularităţii politicii lor de rechiziţii, 
să se prezinte, deopotrivă, ca garanţi ai reformei agrare şi 

1 Timp de câteva luni (ianuarie - iunie 1918), Armata Roşie, „armată de 
tip nou", a fost compusă din voluntari, recrutaţi adesea prin intermediul 
sindicatelor şi al „Gărzilor roşii". (N. a.) 

ca apărători ai Patriei-Mame, ameninţată de interven- 
ţioniştii străini, aliaţi cu Albii. Pe aceste două terenuri - 
hotărâtoare adversarii lor, divizaţi de ambiţii personale, 
buni militari, dar slabi politicieni, au săvârşit greşeli politice 
care le-au fost fatale. Kolceak, asemenea lui Denikin, a 
abolit decretul bolşevic asupra pământului, înstrăinându-şi 
astfel masa ţărănimii. Ei s-au arătat intransigenţi faţă de 
orice opoziţie democratică sau socialist-moderată, nemul¬ 
ţumind straturi largi ale populaţiei urbane, care nu erau 
totuşi dispuse să-i urmeze pe bolşevici. în sfârşit, refuzând 
orice aspiraţie naţională şi afişând, adesea, un antisemi¬ 
tism făţiş, Albii au pierdut sprijinul popoarelor alogene ale 
fostului Imperiu rus. 

într-un singur punct, totuşi, bolşevicii, învingătorii 
Albilor, au fost constrânşi să bată în retragere: opoziţia 
maselor ţărăneşti faţă de politica de rechiziţii. 


IV. Criza «comunismului de război' 
şi cotitura din martie 1921 

1. Răscoale ţărăneşti, regresiune economică, arhai- 
zare socială. Odată înfrântă ultima armată albă, regimul 
a fost confruntat (toamna lui 1920 - vara lui 1921) cu o 
nouă izbucnire a răscoalelor ţărăneşti. Menţinerea politicii 
de rechiziţii a provocat nemulţumiri şi revolte. Zeci de 
„armate ţărăneşti insurecţionale" s-au constituit în Siberia 
occidentală şi în provinciile Tambov şi Voronej. Condusă 
de A.S. Antonov, armata ţărănească din Tambov număra, 
în ianuarie 1921, aproape 50.000 de combatanţi, împotri¬ 
va cărora guvernul bolşevic a lansat adevărate operaţii 
militare, conduse de generalul Tuhacevski, care nu a şo¬ 
văit să deporteze populaţia a sute de sate. 

Pe „frontul rural", regimul a mai fost confruntat şi de un 
alt flagel: foametea, care, în anul 1921, a făcut ravagii în 
provinciile Volgăi. O mare secetă, endemică în aceste 
regiuni, a agravat lipsurile provocate de rechiziţii. în pofida 
creării - tardive - a unui comitet pe întreaga Rusie de aju¬ 
torare a înfometaţilor şi a apelului - şi mai tardiv - la aju¬ 
torul internaţional (coordonat de „American Relief 
Administration"), peste 6 milioane de persoane au murit ca 
urmare a acestei teribile foamete. Victimelor ei li s-au 
adăugat 2 milioane de persoane moarte în anii 1918- 
1921, în cursul epidemiei de tifos exantematic, şi alţi 2,5 
milioane de oameni ucişi în timpul primului război mondial, 
precum şi 2 milioane de victime ale războiului civil. 

în oraşe, situaţia la începutul lui 1921 nu era mai puţin 
gravă. Aprovizionarea era prost asigurată, productivitatea 
muncii scăzuse cu 80%. în lipsa combustibilului şi a 
materiilor prime, cele mai multe uzine erau închise. Pro¬ 
ducţia industrială nu mai reprezenta decât 12% din cea 
antebelică. în general, populaţia urbană (care, în 1921, nu 
constituia decât 18% din populaţie) se redusese simţitor, 
în 1921, Moscova a pierdut jumătate din muncitorii ei, iar 
Petrogradul două treimi. „Clasa victorioasă a revoluţiei" 
număra mai puţin de 1 milion de membri activi. Fracţiunea 
cea mai „europenizată" a societăţii ruse - 2 milioane de 
orăşeni aparţinând, în majoritate, claselor avute ale Ve¬ 
chiului Regim, liber-profesioniştilor şi intelectualităţii - a 
emigrat. Societatea rusă a ajuns să fie, în urma războiului 
civil, mai arhaică, mai militarizată şi mai ţărănească. 

2. Schimbări în Partid şi criza acestuia. Partidul 
bolşevic a trebuit să facă faţă, în 1919-1920, concomitent, 
unei crize de identitate şi unor presiuni interne. Din 
octombrie 1917, Partidul cunoscuse o creştere foarte 

rapidă (200.000 de membri la începutul lui 1918, 450.000 
în martie 1919, 750.000 în martie 1921), datorită, în prin¬ 
cipal, afluxului de neproletari, mici funcţionari, mici anga¬ 
jaţi, preocupaţi, în primul rând, să-şi găsească un loc în 
noul aparat de stat. Congresul al Vll-lea al Partidului (mar¬ 
tie 1919) a hotărât să treacă la o primă mare „epurare", în 
urma căreia aproape 150.000 de comunişti (o treime din 
numărul membrilor) au fost excluşi, cel mai adesea pentru 
„carierism" sau „pasivitate politică". în pofida acestei epu¬ 
rări, fluxul de neproletari a continuat; în 1921, „vechea 
gardă" bolşevică (militanţi care aderaseră înainte de 
februarie 1917) nu mai reprezenta decât 2% din comu¬ 
nişti. La noi militanţi, un nou „stil de conducere", influenţat 
de mediul militar; războiul civil a contribuit la militarizarea 
durabilă a culturii politice bolşevice, care avea să se baze¬ 
ze de acum înainte pe „campanii" şi „mobilizări". 

Partidul a cunoscut, de asemeni, în 1919-1921, prima 
sa criză internă, în cursul căreia s-au constituit mai multe 
fracţiuni şi grupuri de opoziţie („Opoziţia muncitorească", 
animată de conducători sindicali, precum A. Şliapnikov, 
unul din puţinii conducători bolşevici de origine muncito¬ 
rească, L. Lutovinov şi L. Kiselev; „Centraliştii democra¬ 
tici", conduşi de T. Sapronov, N. Obolenski, V. Smirnov), 
care criticau autoritarismul în gestiunea economică şi ad¬ 
ministrativă, încercările de „militarizare a muncii" şi „exce¬ 
sele birocratice" ale conducerii de partid. 

3. Insurecţia de la Kronstadt (februarie - martie 
1921). în timp ce militanţii bolşevici dezbăteau cele opt 
platforme politice propuse „pentru discuţii", înainte de 
deschiderea Congresului al X-lea (prevăzută pentru 8 mar¬ 
tie 1921), s-a produs un eveniment major: revolta mari¬ 
narilor şi muncitorilor din Kronstadt. Marinarii şi muncitorii 

din această bază navală, situată în imediata vecinătate a 
Petrogradului, fuseseră, din vara lui 1917, elementele cele 
mai turbulente şi cele mai radicale ale Partidului bolşevic. 
Adepţi ai „terorii", ei se apropiaseră ulterior de anarhişti, 
criticând „dictatura comisarilor bolşevici". Revolta a în¬ 
ceput, la 28 februarie 1921, prin răscoala echipajului de pe 
crucişătorul „Petropavlovsk". Reuniţi în adunare generală, 
răsculaţii au votat o lungă rezoluţie, cerând: realegerea 
sovietelor prin scrutin secret şi, în final, alegeri libere; 
libertatea cuvântului şi a presei pentru toate forţele socia¬ 
liste; egalitatea raţiilor; suprimarea rechiziţiilor şi restabi¬ 
lirea pieţii libere. Guvernul bolşevic s-a grăbit să califice 
insurecţia drept „conspiraţie contrarevoluţionară". La 
2 martie, insurgenţii au format un Comitet revoluţionar 
provizoriu şi au lansat un apel către proletariatul din 
Petrograd, cerându-i să-i „alunge pe uzurpatori... şi să 
pună capăt regimului comisarilor". Conştient de gravita¬ 
tea situaţiei, într-un moment când grevele muncitoreşti 
se înmulţeau, iar ţăranii revoltaţi, conduşi de Mahno şi 
Antonov, ţineau piept Armatei Roşii, guvernul l-a însăr¬ 
cinat pe generalul Tuhacevski să lichideze insurecţia îm¬ 
preună cu trupele speciale ale Ceka. După zece zile de 
lupte înverşunate, Kronstadtul a căzut la 18 martie 1921. 

4. Congresul al X-lea: o cotitură decisivă. în chiar 
momentul în care trupele conduse de Tuhacevski înce¬ 
peau operaţiile militare împotriva insurgenţilor, s-au 
deschis, la Moscova, lucrările Congresului al X-lea al 
Partidului. Acest congres a votat două hotărâri fundamen¬ 
tale: una privind interzicerea fracţiunilor în interiorul 
Partidului, regulă care avea să influenţeze decisiv viaţa 
politică sovietică; cealaltă, privind înlocuirea rechiziţiilor 
impuse de trei ari: ţăranilor printr-un impozit în natură, a 

inaugurat „o nouă politică economică" - NEP-ul. Câteva 
zile după congres, rezoluţia despre impozitul în natură a 
fost completată de alte două serii de măsuri economice: 
una legaliza libertatea comerţului exterior, cealaltă acorda 
concesii întreprinzătorilor privaţi. în iulie 1921, între¬ 
prinderile care foloseau mai puţin de 21 de persoane au 
fost reprivatizate. Statul a conservat, totuşi, controlul 
exclusiv al „înălţimilor dominante" - mari întreprinderi, 
bănci, bogăţiile subsolului, monopolul comerţului exterior. 

Pentru Lenin, noua politică economică nu era decât o 
măsură de conjunctură, temporară. „Transformarea psi¬ 
hologiei ţărăneşti" - a explicat el la Congresul al X-lea - 
„va necesita generaţii." Nu se putea ajunge acolo, după 
opinia lui, decât prin „alianţa muncitoresc-ţărănească". 

După patru ani de revoluţie şi de război civil, Lenin a 
ajuns la opinii foarte apropiate de cele profesate, în 1917, 
de aproape toţi marxiştii care îl combăteau, şi anume că 
trecerea la socialism va cere mult timp. 

Liberalizarea economică nu a fost însoţită de o demo¬ 
cratizare politică. Dimpotrivă: Congresul al X-lea a fost 
urmat de o reluare sub control a Partidului, tradusă ime¬ 
diat printr-o nouă epurare (în urma căreia un sfert din 
numărul comuniştilor a fost exclus), de o codificare foarte 
strictă a regulilor de adeziune (cu perioade de „probă", 
diferenţiate după originea socială a postulantului) şi de o 
creştere a puterilor şi competenţelor organismelor res¬ 
trânse ale aparatului, mai ales Biroul Organizatoric - 
Orgbirou (însărcinat cu toate problemele de organizare), 
Biroul Politic - Politbirou (emanaţie a Comitetului Central) 
şi Secretariatul Comitetului Central. în martie 1922, Stalin 
a fost numit secretar general, cu Molotov şi Kuibâşev ca 
adjuncţi. Acest post, în aparenţă tehnic, va permite, în 
fapt, lui Stalin, înconjurat de un număr de fideli din „dias- 

pora caucaziană" (Ordjonikidze, Nazaretian, Beria, Kirov), 
să controleze numirile de cadre şi să-şi asigure puncte 
solide de sprijin în aparat. Creşterea puterilor organelor 
birocratice de control şi de numiri, precum Secretariatul 
CC, a fost dublată de supravegherea poliţienească a 
membrilor fracţiunilor condamnate la Congresul al X-lea, 
care au fost constrânse să se adreseze (prin „Declaraţia 
celor 22", februarie 1922) Internaţionalei Comuniste pen¬ 
tru a denunţa „dictatura aparatului". 

Astfel, la începutul lui 1922 a fost desăvârşită „institu- 
ţionalizarea bolşevismului" (M. Ferro), a unui bolşevism 
militarizat, birocratizat şi plebeizat, transformat profund şi 
marcat de experienţa celor patru ani de război civil şi de 
„comunism de război". 





Capitolul II 


AMI HEP-ULUI (1921-1928) 


între două cataclisme - războiul civil şi colectivizarea 
agriculturii - anii NEP-ului apar ca o pauză, ca un armis¬ 
tiţiu. Este timpul alternativelor, al dezbaterilor asupra fede¬ 
ralismului, asupra căilor de dezvoltare a ţării, asupra vii¬ 
torului Partidului şi Revoluţiei. Ţara se reconstruieşte, ţă¬ 
ranii reîncep să mănânce pe săturate, muncitorii - cel 
puţin cei care au de muncă - se bucură de o reală pro¬ 
tecţie socială. Această reconstrucţie, desfăşurată pe fon¬ 
dul arhaizării sociale şi al autarchiei, nu a urmat căile do¬ 
rite de bolşevici pentru progresul ţării. Dictatura politică şi 
voluntarismul stalinist nu puteau să se acomodeze mult 
timp cu o evoluţie economică şi socială care le scăpa. 


I. Dezbaterea asupra federalismului 
şi formarea URSS 

La începutul lui 1922, puterea bolşevică a încheiat 
recucerirea teritoriilor care, în cursul anilor precedenţi, îşi 
proclamaseră independenţa sau autonomia (Ucraina, 
Caucaz, Turkestan). Rămânea să fie definit cadrul federal. 
Această problemă a constituit obiectul unei confruntări 
majore între Lenin şi Stalin, comisarul poporului pentru 
Naţionalităţi. 

La 10 august 1922, o comisie, prezidată de Stalin, a 
fost constituită pentru a elabora un proiect de stat federal. 


36 


Prezentat la 10 septembrie, acest proiect prevedea 
absorbirea republicilor în RSFSR, al cărei guvern avea să 
devină ce! al federaţiei. Acceptat de Armenia, Azerbaidjan 
şi Bielorusia, acest text a fost respins de ucraineni şi 
georgieni. Bolnav, Lenin nu a luat cunoştinţă de proiect şi 
de controversele pe care le declanşase decât la sfârşitul 
lui septembrie. El a schiţat atunci o versiune total diferită 
a proiectului, în care federaţia urma să unească republici 
egale, fără a fi dominate de Rusia. Stalin a trebuit să 
refacă textul, potrivit instrucţiunilor lui Lenin. Acest nou 
text a fost aprobat de Comitetul Central la 6 octombrie 
1922, apoi de partidele comuniste din republici. între timp, 
întrucât conducătorii georgieni (Mdivani, Maharadze) 
ceruseră ca ţara lor să intre direct în Uniune şi nu prin 
intermediul federaţiei transcaucaziene, Stalin şi reprezen¬ 
tantul său la Tiflis, Ordjonikidze, s-au încăpăţânat să im¬ 
pună brutal Georgiei intrarea indirectă în Uniune. Scanda¬ 
lizat de atitudinea lui Stalin şi Ordjonikidze, Lenin a redac¬ 
tat, la 30 decembrie 1922, o lungă scrisoare către comu¬ 
niştii georgieni, în care „declară război şovinismului veli¬ 
corus". Câteva zile înainte de a fi îndepărtat definitiv din 
viaţa politică de boala sa, Lenin a trimis o scrisoare lui 
Troţki (5 martie 1923), în care îi cerea „să ia viguros apă¬ 
rarea Georgiei în Comitetul Central". 

între timp, Biroul Politic şi Comitetul Central trecuseră 
peste rezistenţa georgiană. La 30 decembrie 1922, Congre¬ 
sul I al sovietelor din URSS a confirmat tratatul şi declaraţia 
de unire, semnate de cele patru republici (RSFSR*, 
Ucraina, Bielorusia, Transcaucazia). Fiecare republică îşi 
avea deja propria constituţie, dar crearea Uniunii a făcut 
necesară adoptarea unui text comun, ratificat la 31 ianuarie 
1924 de Congresul al ll-lea al sovietelor URSS. 

* Republica Sovietică Federativă Socialistă Rusă. (N. t.) 

Constituţia din 1924 a consacrat, din punct de vedere 
formal, uniunea naţiunilor egale în drepturi şi suve¬ 
rane. Ele proclamau dreptul republicilor la secesiune, 
precum şi posibilitatea aderării de noi republici socia¬ 
liste. în cursul anilor ’20, au avut loc numeroase schim¬ 
bări şi decupări teritoriale, în urma cărora s-au format 
mai multe republici autonome şi trei noi republici 
unionale (Turkmenistan şi Uzbekistan, integrate până 
atunci în RSFSR, apoi, în 1929, Tadjikistan, desprins 
din Uzbekistan). Republicile delegau competenţe con¬ 
siderabile - reprezentare internaţională, apărare, secu¬ 
ritate internă, comerţ exterior, planificare, buget, mone¬ 
dă şi credit - organelor unionale. Acestea erau: 

- Congresul sovietelor Uniunii, ales prin vot restrâns şi 
indirect. Convocat o dată la doi ani, Congresul delega 
puterile sale. 

- Comitetul Executiv Central, format din două adunări 
legislative: Sovietul Uniunii (circa 400 de membri, repre¬ 
zentând republicile unionale, proporţional cu populaţia 
lor) şi Sovietul Naţionalităţilor (circa 130 de membri, 
câte 5 pentru fiecare republică unională şi 1 pentru un 
teritoriu autonom). Reunindu-se de trei ori pe an, îşi 
delega, la rândul său, puterile celor două organe para¬ 
lele şi permanente: Prezidiul Comitetului Executiv 
Central şi Consiliul Comisarilor Poporului.* 

în ciuda prevederilor sale federale, Constituţia din 1924 
favoriza centralizarea deciziilor şi controlul centrului asupra 
autorităţilor periferice. Sistemul federal instituit prin această 
Constituţie a fost gândit ca o construcţie provizorie, „o 

* Paragrafele care sunt culese în ediţia originală în limba franceză cu 
un corp de literă mai mic sunt marcate în versiunea în limba română 
prin retragerea textului. (N. t.) 


pedagogie, o şcoală a internaţionalismului" (H. Carrere 
d’ Encausse). Concesie temporară făcută „rămânerii în 
urmă" a conştiinţei sociale, federalismul sovietic era con¬ 
siderat capabil de a crea condiţiile propriei sale depăşiri. 


II. „Alianţa muncitoresc-ţărănească": 
dezbateri teoretice şi realităţi economice 

1. Premisele teoretice şi dezbaterile privind căile 
de dezvoltare. în concepţia lui Lenin, NEP-ul, instaurat 
„temeinic şi pentru mult timp" („dar nu pentru totdeauna", 
după cum gândeau majoritatea conducătorilor bolşevici), 
trebuia să se bazeze pe o „alianţă muncitoresc-ţără- 
nească". Spre deosebire de politica industrială dusă, 
începând cu Witte, de regimul ţarist şi cea, incomparabil 
mai brutală, pusă în practică de Stalin în anii ’30, NEP-ul 
era conceput ca o politică de dezvoltare echilibrată, în 
care industria şi agricultura trebuiau să se sprijine reci¬ 
proc. Nu trebuia, mai ales, insista Lenin în ultimele sale 
scrieri (Mai bine mai puţin, dar mai bine, Despre coope¬ 
raţie), „să fie bruscate lucrurile", să se încerce „printr-o 
propagandă brutală impunerea ideilor comuniste la sate". 
Dimpotrivă, doar o „revoluţie culturală" de lungă durată pu¬ 
tea să învingă „ignoranţa semi-asiatică" a maselor ţără¬ 
neşti şi să deschidă calea, în viitor, socialismului. 

De-a lungul anilor ’20, problemele ridicate de punerea 
în aplicare a acestui program complex, ambiţios şi, în 
mare parte, utopic, a provocat dezbateri foarte vii în sânul 
Partidului. S-au confruntat două linii: o linie, zisă „de stân¬ 
ga", apărată în chipul cel mai constant de Troţki, Preobra- 
jenski şi Piatakov, şi o linie, zisă „de dreapta", al cărei teo¬ 
retician principal a fost Buharin. Din 1923, Troţki a pus 

accentul pe necesitatea de a privilegia dezvoltarea indus¬ 
triei. „Criza foarfecilor" (diferenţa între preţurile industriale 
ridicate şi preţurile agricole scăzute) punând în lumină 
slăbiciunea unei industrii incapabile să furnizeze produse 
ieftine, priorităţile trebuiau să fie: scăderea preţului de cost 
al producţiei, creşterea productivităţii, sfârşitul „sărăciei de 
mărfuri", care bloca dezvoltarea pieţei interne şi îl 
îndepărta pe ţăran de la piaţă. Problema productivităţii 
industriale punea accent pe cea a finanţării investiţiilor, 
adică a „acumulării primitive socialiste": pentru Troţki, ca şi 
pentru Preobrajenski ( Noua economie), capitalurile nece¬ 
sare industrializării nu puteau fi obţinute decât prin „pom¬ 
parea" de capitaluri din sectorul privat (în esenţă, agricul¬ 
tura) în sectorul socialist. Acest „transfer" trebuia să se 
facă prin intermediul unui sistem fiscal care penaliza 
ţărănimea (mai ales pe cea înstărită) şi prin inegalitatea 
termenilor de schimb. 

După Buharin, o astfel de politică nu putea decât „să 
omoare găina cu ouă de aur". Trebuia, dimpotrivă, să fie 
satisfăcute, cu prioritate, nevoile ţărănimii, aceasta să fie 
încurajată să producă mai mult, folosindu-se din plin atuul 
economiei de piaţă. Acesta a fost sensul celebrului său dis¬ 
curs din 17 aprilie 1925, în care a făcut apel la ţărani „să se 
îmbogăţească, fără a se teme de vreo constrângere", şi să 
înainteze, graţie cooperativelor, „în pas de broască ţes¬ 
toasă" spre o economie socialistă. Până la sfârşitul lui 
1927, Stalin s-a ferit să adopte o poziţie clară în problema 
crucială a căilor de dezvoltare economică a ţării. El se 
manifesta în funcţie de strategia politică adoptată la un 
moment dat, poza în mediator imparţial între unii şi alţii, 
înainte de a aplica, în chip caricatural, brutal şi extrem, 
odată victoria sa politică asigurată, principiul „acumulării 
primitive socialiste", scump adversarilor săi „de stânga". 

2. Ambiguitatea şi incoerenţa riEP-ului 

A) NEP-ul în industrie. Dacă se iau în considerare 
numai cifrele privind producţia, bilanţul industrial al NEP- 
ului poate apărea îndeajuns de satisfăcător. Cu toate 
acestea, pe fondul dezbaterilor evocate mai sus, politica 
industrială a rămas incoerentă, reflectând conflictele care 
îi opuneau pe conducătorii Consiliului Suprem al Econo¬ 
miei Naţionale. Piatakov, administrator de talent, dar slab 
economist, era partizanul unei industrializări planificate şi 
centralizate, care să dea prioritate industriei şi să ia trus¬ 
turilor din industria uşoară puţina lor autonomie financiară. 
Dzerjinski, care a prezidat Consiliul Suprem al Economiei 
Naţionale din 1924 până la moartea sa (iulie 1926), pre¬ 
coniza, dimpotrivă, „adevărul preţurilor", dezvoltarea in¬ 
dustriei uşoare care avea avantajul de a procura rapid 
statului beneficii pe termen scurt, sub formă de impozite, 
şi de a răspunde parţial cererii ţărăneşti. 

Incoerenţa politicii industriale cobora, în adâncime, la o 
ambiguitate fundamentală: acceptând - reticenţi, cu ex¬ 
cepţia lui N. Buharin - NEP-ul, conducătorii bolşevici nu 
recunoşteau legile pieţei şi considerau că prioritatea tre¬ 
buie dată factorului politic în reglarea economiei. Astfel, 
întreprinderile industriei grele, adesea nerentabile, au fost 
menţinute în activitate, în numele gestului revoluţionar; 
într-o conjunctură de penurie, trusturile din industria 
uşoară, organizate în carteluri, au profitat de situaţia lor de 
oligopoli pentru a impune preţuri foarte ridicate, care nu 
puteau decât să-l nemulţumească pe consumator, mai 
ales pe cel rural; băncile naţionalizate şi statul dictau 
legea lor unui sector privat căruia îi împiedecau dez¬ 
voltarea; monopolul de stat asupra comerţului exterior, 
care permitea fixarea preţurilor la export fără a se ţine 

seama de preţurile interne, a deconectat economia sovie¬ 
tică de la economia mondială. 

Aşa cum a scris R. Van Regemorter, „termenul de eco¬ 
nomie de piaţă aplicat NEP-ului nu este, aşadar, valabil 
decât cu condiţia de a confunda «bazar» (piaţă în sens 
concret) cu «rânok» (piaţă în sens abstract) 1 '. La o carica¬ 
tură de piaţă, o caricatură de burghezie - într-o conjunc¬ 
tură nesigură, „nepmenii" se îngrijeau mai mult de profituri 
(de altminteri, foarte modeste) imediate decât de investiţii 
pe termen lung. 

Ritmul modest al creşterii industriale a antrenat persis¬ 
tenţa, apoi creşterea şomajului (cel puţin 2 milioane de 
şomeri orăşeni, înregistraţi în 1927), ceea ce a apăsat tot 
mai greu asupra climatului social şi moral în mediul urban, 
mai ales cel muncitoresc. Starea de tensiune socială s-a 
exprimat, de asemeni, prin creşterea corupţiei, „dezordine 
morală 1 ' şi îngustarea căilor de promovare într-un sistem 
unde se făcea simţită în fiecare zi o disparitate crescândă 
între societatea pură şi dură la care visaseră bolşevicii şi 
realitatea frustrantă a unei ţări marcate de o subdezvoltare 
generalizată. 

B) NEP-ul în agricultură. Producţia agricolă din anii 
1925-1927 a regăsit, pe plan global, nivelul său din 1913. 
Dincolo de cifrele globale, o cifră-cheie dă, totuşi, măsura 
problemei agriculturii sovietice în timpul NEP-ului: în 1926, 
cantitatea de cereale disponibilă pe piaţă era de două ori 
mai mică decât cea din 1913. Nu numai că ţara, care, în 
anii 1905-1914, exportase, în medie, 11 milioane de tone 
de cereale pe an, nu mai exporta, dar aprovizionarea 
oraşelor era, în fiecare an, repusă sub semnul întrebării de 
o ţărănime recalcitrantă când era vorba să-şi vândă statu¬ 
lui producţia ei. Această situaţie era rezultatul atât al 

slăbiciunilor structurale ale agriculturii, aşa cum ea ieşise 
din cei şapte ani de război şi revoluţie, cât şi al gravelor 
greşeli săvârşite de guvern în politica sa economică. 

Revoluţia la sate a însemnat o nivelare economică; dis¬ 
pariţia marilor proprietari funciari şi slăbirea considerabilă a 
păturii de ţărani înstăriţi (culacii/chiaburii) au limitat canti¬ 
tatea de cereale disponibilă pentru vânzare în afara circui¬ 
tului sătesc: aceste două categorii de producători furnizau, 
înainte de război, 70% din cerealele comercializate. 

Revoluţia la sate a mai avut o consecinţă: „arhaizarea" 
societăţii rurale. Această „arhaizare 11 a fost marcată de o 
puternică scădere a productivităţii muncii (ea însăşi ur¬ 
mare a degradării continue a mijloacelor de producţie agri¬ 
colă), de închiderea în sine a societăţii rurale, de blocajul 
circuitului de mobilitate rurală şi de reîntoarcerea la eco¬ 
nomia naturală. Anii ’20 au fost martorii apogeului obştii 
săteşti, adevărată autoadministrare rurală: după ce a reu¬ 
şit să înfăptuiască, în spiritul ancestralului egalitarism 
ţărănesc, „împărţirea neagră 11 atât de aşteptată, după ce 
i-a îngenunchiat pe ţăranii care o părăsiseră în urma refor¬ 
melor lui Stolâpin, obştea sătească a triumfat şi i-a descu¬ 
rajat pe cei mai întreprinzători de a se instala independent 
pe loturile primite în proprietate deplină. Solidaritatea să¬ 
tească a acţionat însă din plin când a fost vorba de strân¬ 
gerea rândurilor de către ţărani împotriva intruşilor de la 
oraş, împotriva reprezentanţilor unei puteri îndepărtate şi 
privite cu ură. 

Politica preţurilor dusă de guvern în anii ’20 nu putea 
satisface masele ţărănimii: produsele industriale erau rare 
şi scumpe; preţurile plătite de organismele cooperative de 
colectări sau de stat pentru produsele agricole erau foarte 
mici. în faţa acestei situaţii, ţăranii au adoptat singura ati¬ 
tudine coerentă din punct de vedere economic: au con- 












sumat ei înşişi produsele lor (NEP-ui a reprezentat, din 
această perspectivă, un răgaz între două perioade de 
foamete; ţăranul rus a mâncat, în sfârşit, pe săturate). 
Această atitudine a fost dictată, de asemeni, de experienţa 
traumatizantă a „comunismului de război" şi de amintirea 
rechiziţiilor: ţăranul a înţeles că nu trebuie să arate, mai 
ales autorităţilor, un cât de mic început de bunăstare, care 
ar fi atras teribila acuzaţie de a aparţine păturii „culacilor" 
(chiaburilor) 1 . între cele două campanii împotriva culacilor, 
lozinca lui Buharin - „îmbogăţiţi-vă!“ - suna fals. 


III. Luptele politice pentru putere 
(1922-1927) 

1. „Ultima bătălie" a lui Lenin (1922-1923). La 25 

mai 1922, Lenin a suferit primul atac cerebral. înainte de 
a fi lovit de un nou atac, la 16 decembrie, apoi îndepărtat 
definitiv din orice activitate politică, în urma unei a treia 
crize, la 10 martie 1923, Lenin a redactat un şir de texte 
importante, în care îşi exprima dezacordul său cu Stalin în 
mai multe puncte fundamentale, precum şi temerile sale 
faţă de evoluţia Partidului. 

O primă controversă l-a opus pe Lenin lui Stalin în pri¬ 
vinţa abandonării monopolului comerţului exterior, avută 


1 în cursul anilor 1920, teoreticienii Partidului au discutat înde¬ 
lung asupra definiţiei care trebuia dată acestor „capitalişti 
rurali". Criteriile reţinute pentru a defini un „culac" erau: fie 
angajarea unui lucrător agricol; fie posesia unei maşini agri¬ 
cole, puţin mai perfecţionată decât un plug; fie posesia a doi 
cai şi/sau patru vaci. în funcţie de aceste criterii, s-a putut con¬ 
sidera că 3 până la 4% din gospodăriile agricole, adică circa 
750.000 - 1 milion de familii, aparţin păturii „culacilor". (N. a.) 

în vedere de Stalin. O a doua, mult mai gravă, privea pro¬ 
blema naţională. în timpul bolii sale, Lenin a dictat mai 
multe note şi articole despre problema succesiunii sale, 
reorganizarea aparatului de partid şi viitorul NEP-ului. în 
trei note (23-31 decembrie 1922, 4 ianuarie 1923), impro¬ 
priu numite „Testament", Lenin evaluează pe şase din 
tovarăşii săi cei mai importanţi. După el, pericolul principal 
pentru stabilitatea şi coeziunea conducerii Partidului 
rezidă în rivalitatea dintre Troţki şi Stalin. Dacă Troţki este 
criticat pentru „siguranţa excesivă şi pentru atenţia exa¬ 
gerată arătată laturii pur administrative a lucrurilor",^Stalin 
este considerat „prea brutal", chiar periculos, „întrucât a 
concentrat o putere nelimitată", de care Lenin nu era sigur 
că „va şti să se servească întotdeauna cu prudenţa cuve¬ 
nită". în nota sa din 4 ianuarie 1923, Lenin scrie, fără 
ocolişuri: „Propun tovarăşilor să studieze un mijloc pentru 
a-l înlocui pe Stalin din postul său." 

O altă temă a ultimelor scrieri ale lui Lenin a fost pro¬ 
blema birocraţiei Partidului şi a ponderii crescânde a insti¬ 
tuţiilor restrânse precum Secretariatul, Biroul Organiza¬ 
toric şi Biroul Politic. Lenin propunea să se redea mai 
multă greutate Comitetului Central, să fie aleasă o nouă 
Comisie de Control şi să se reducă imensul aparat, con¬ 
dus de Stalin din 1919, al Inspecţiei muncitoreşti-ţărăneşti 
(Rabkrin). Aceste propuneri se dovedeau prea tardive 
pentru a sfărâma imensa putere dobândită de Secretariat 
şi, îndeosebi, de secretarul general. 

Ultima mare temă abordată; viitorul însuşi al revoluţiei 
bolşevice, înfăptuită, împotriva oricărei logici marxiste, 
într-o ţară înapoiată economic, aflată la jumătatea drumu¬ 
lui între Occidentul capitalist şi Asia, o ţară „lipsită de cul¬ 
tură pentru a trece direct la socialism". Lenin recunoştea 
că bolşevicii au luat puterea după principiul lui Napoleon 

(„Te angajezi... şi apoi vezi “), în absenţa structurilor eco¬ 
nomice şi sociale adecvate, şi că au impus „dictatura pro¬ 
letariatului" atunci când, practic, nu mai exista proletariat, 
restabilind parţial capitalismul după o revoluţie zisă „socia¬ 
listă". Din cauza acestor premise false, două primejdii ma¬ 
jore riscau să fie fatale revoluţiei: ruptura unităţii Partidului 
şi ruptura „alianţei muncitoreşti-ţărăneşti". Pe această 
notă de dezamăgire, pesimistă chiar, se încheie reflexia 
politică a lui Lenin. 

2. Primele lupte pentru putere (1923 - ianuarie 
1924). Congresul al Xll-lea al Partidului, care s-a ţinut 
câteva săptămâni după ultimul atac cerebral a lui Lenin 
(martie 1923), a fost un Congres al aşteptării. Cu toate 
notele transmise de Lenin şi în care el critica viguros poli¬ 
tica lui Stalin, Dzerjinski şi Ordjonikidze în Georgia, Troţki 
nu a intervenit în discuţia asupra problemei naţionale, 
unde poziţia lui Stalin era foarte fragilă. La rândul său, 
Stalin, care a prezentat Raportul de activitate la Congres, 
a acceptat, ca un discipol respectuos, sugestiile lui Lenin 
privind lărgirea Comitetului Central şi absorbirea Inspecţiei 
muncitoreşti-ţărăneşti de către noua Comisie de Control, 
pusă sub conducerea lui Kuibâşev, un apropiat al lui 
Stalin. 

Unitatea de suprafaţă, manifestată la Congresul al Xll-lea, 
nu a durat. Plenara Comitetului Central din septembrie 
1923 s-a despărţit în privinţa a două probleme: cea a 
„foarfecilor" - o mică majoritate s-a pronunţat în favoarea 
scăderii preţurilor industriale - şi cea a „disciplinei de par¬ 
tid". Propunerea lui Dzerjinski ca membrii de partid să 
transmită poliţiei politice orice informaţie în posesia lor 
despre existenţa „fracţiunilor" sau a „devierilor" a suscitat 
o vie reacţie: la 15 octombrie, 46 de veterani ai Revoluţiei, 

conduşi de Troţki, Preobrajenski, Serebriakov, Piatakov, 
Muralov, Antonov-Ovseenko, au adresat Comitetului Cen¬ 
tral o „Declaraţie", denunţând „dictatura aparatului". Biroul 
Politic a făcut ca „Declaraţia" să fie condamnată, cu o 
mare majoritate a Comitetului Central, drept o „platformă 
fracţionistă". în acelaşi timp, Biroul Politic a lansat o vastă 
„discuţie" (bine supravegheată şi încheiată autoritar la 5 
decembrie) despre „democratizarea" Partidului. Criticând 
această parodie de discuţie, Troţki a publicat, în „Pravda" 
din 11 decembrie 1923, un articol intitulat Noul curs. Nici o 
democratizare, explică el, nu poate să se facă „de sus"; 
aparatul de partid nu trebuie să fie decât un simplu exe¬ 
cutant al „voinţei colective". 

Ţinută în absenţa lui Troţki, bolnav, Conferinţa a Xlll-a 
(16-18 ianuarie 1924) a condamnat tezele opoziţiei 
troţkiste, acuzată de „revizionism antibolşevic" şi de „devi¬ 
ere antileninistă", a respins orientările „industrialiste" ale 
lui Troţki şi a ameninţat cu excluderea pe toţi comuniştii 
care „ar răspândi zvonuri nefondate şi documente inter¬ 
zise", o aluzie la „Testamentul lui Lenin", al cărui text nu 
fusese prezentat oficial. 

3. Moartea lui Lenin, începuturile cultului, însuşi¬ 
rea moştenirii (1924). Lenin a murit la 21 ianuarie 1924. 
în câteva săptămâni, în toată ţara s-a instaurat un 
adevărat cult al lui Lenin, care a debutat prin crearea unei 
„Comisii pentru imortalizarea memoriei lui V. I. Ulianov- 
Lenin", însărcinată, în primul rând, cu îmbălsămarea cor¬ 
pului lui Lenin şi cu ridicarea unui mausoleu. în lunile 
următoare, acest cult a continuat să se manifeste prin 
înmulţirea monumentelor dedicate gloriei lui Lenin, 
deschiderea de numeroase „colţuri roşii" până şi în insti¬ 
tuţiile cele mai modeste şi printr-un fluviu de publicaţii. 

Foarte repede, Stalin a izbutit să preia moştenirea leni¬ 
nistă, prezentându-se ca exegetul autorizat al gândirii 
acestuia. Din martie 1924, el a ţinut la Universitatea comu¬ 
nistă „Sverdlov" o serie de conferinţe care aveau să fie 
editate într-un volum intitulat Bazele leninismului. Stalin a 
reţinut doar câteva idei simple din leninism, cu prioritate 
necesitatea disciplinei şi a unităţii Partidului, avangarda 
maselor. Lucrare de popularizare, Bazele leninismului 
avea să fie prima lectură „teoretică" a celor circa 200.000 
de noi membri de partid ai „promoţiei Lenin", masă puţin 
politizată, recrutată masiv, uneori ateliere întregi, dintre 
tinerii muncitori. Congresul al Xlll-lea (23 - 31 martie 1924) 
a fost marcat de o unitate de faţadă. Delegaţii au confir¬ 
mat menţinerea unei politici economice întemeiate pe 
voinţa de a menaja ţărănimea; Comitetul Central a fost din 
nou sporit (de la 57 la 87 membri) în beneficiul aparatului 
provincial, depinzând, îndeosebi pentru promovarea sa, 
de Secretariat. 

4. A doua înfrângere a ful TroJM şi ruptura „troikăi' 
(1924-1925). Imediatdupă Congresul al Xlll-lea, alianţa 
tactică, pecetluită la începutul lui 1923, între Stalin, 
Zinoviev şi Kamenev - cei trei având ca unic scop 
eliminarea opoziţiei troţkiste - a început să se fisureze. 
Ea s-a menţinut, totuşi, în cursul anului 1924, fiind mar¬ 
cată, pe planul luptelor interne, de polemica declanşată 
de lucrarea lui Troţki Lecţiile lui Octombrie (octombrie 
1924). Acest text dezvoltă, printr-o serie de analogii 
critice, ceea ce avea să devină principala temă a gân¬ 
dirii troţkiste în anii următori, şi anume trădarea Revo¬ 
luţiei de către forţele „thermidoriene". în această dez¬ 
batere, lupta era inegală: în timp ce Lecţiile lui Octom¬ 
brie au dispărut din circulaţie, întreaga maşină de 

propagandă a Partidului a fost mobilizată pentru a criti¬ 
ca mici fragmente - detaşate din context - ale textului 
incriminat. Acuzat zilnic de presă, condamnat prin sute 
de rezoluţii adoptate de „adunările de partid", blamat de 
plenara Comitetului Central din ianuarie 1925, Troţki a 
fost constrâns să abandoneze postul său de comisar al 
poporului la Război în favoarea lui Frunze, 
înfrângerea lui Troţki a pecetluit soarta „troikăi". Anul 
1925 înregistrează polemica - tot mai acerbă - dintre 
Stalin, susţinut de Buharin, şi Zinoviev, susţinut de 
Kamenev, Sokolnikov şi de văduva lui Lenin, N. 
Krupskaia. Dezbaterea, axată pe problemele cruciale 
ale căilor de dezvoltare, natura NEP-ului (retragere 
strategică sau nu), politica faţă de ţărănime 1 , a dus la 
un conflict între autorităţile centrale şi organizaţia de 
partid din Leningrad (condusă de Zinoviev). După ce 
şi-a prezentat vederile teoretice într-o lucrare (Leninis¬ 
mul) care constituia o nouă exegeză a gândirii lui Lenin, 
Zinoviev a dezvoltat ideea potrivit căreia organizaţia 
„autentic proletară" de la Leningrad era cea mai în 
măsură să transmită moştenirea leninistă. Conferinţele 
pregătitoare pentru desemnarea delegaţilor la Congre¬ 
sul al XlV-lea au fost furtunoase; în fruntea secretaria¬ 
tului, Stalin a dezvăluit talentele sale de manipulator al 
oamenilor şi al mandatelor. La Congresul al XlV-lea al 
Partidului (18-31 decembrie 1925), el s-a prezentat ca 
un mediator imparţial între Zinoviev şi Buharin. într-o 
atmosferă foarte încordată, faţă de acuzaţiile lansate 
de Kamenev împotriva „gestiunii dictatoriale a secre- 

1 Zinoviev condamna politica buharinistă de „concesii către culaci". 

Stalin susţinea opiniile lui Buharin, care chema pe ţărani „să se 

îmbogăţească". (N. a.) 

49 










tarului general", Stalin a folosit eschiva şi retorica 
(„doar o conducere colectivă poate conduce Partidul 
spre ţelul său“), dar a promovat în Biroul Politic pe 
aliaţii săi fideli (Molotov, Voroşilov, Kalinin). La înche¬ 
ierea Congresului, raportul de activitate al lui Stalin a 
fost aprobat cu 559 voturi contra 65 (voturile opoziţiei 
din Leningrad). 

Imediat după Congres, Biroul Politic a însărcinat o co¬ 
misie, prezidată de Molotov, de a „face ordine" în orga¬ 
nizaţia din Leningrad. „Prelucrând" organizaţiile locale 
şi deplasând responsabilii, comisia a izbutit, într-o lună, 
să obţină un vot cvasiunanim al membrilor de partid 
din Leningrad în favoarea liniei adoptate la Congresul al 
XlV-lea. Zinoviev a fost destituit din postul său şi înlocuit 
de Kirov, un apropiat al lui Stalin. 

5. „Opoziţia unificată" şi înfrângerea politică a lui 
Trotki (1926 - 1927). Ruptura „troikăi" a antrenat for¬ 
marea unei noi opoziţii, foarte eterogenă, regrupându-i pe 
Zinoviev, Kamenev, Troţki şi amicii lor (Radek, Preobra- 
jenski, Piatakov, Antonov-Ovseenko, Serebriakov etc.) şi 
militanţii grupului „Opoziţiei muncitoreşti" (aduşi de Şliap- 
nikov). Această regrupare eteroclită a rămas foarte fragilă, 
aceşti oameni pierzând cea mai mare parte a responsa¬ 
bilităţilor lor şi chiar toate atuurile ideologice. 1 Date fiind 
multiplele „filtre" şi controale care blocau orice difuzare a 
gândirii „neortodoxe" şi teama patologică de „fracţiuni" 
sădită în organizaţiile de bază, ideile „opoziţiei" nu au avut 
nici o şansă de a ajunge la masa membrilor de partid. în 

1 De pildă, Troţki se lipsea (spre sfârşitul anului 1925) de o armă ideo¬ 
logică esenţială împotriva lui Stalin, negând, public, autenticitatea „Tes¬ 
tamentului" lui Lenin, publicat în Statele Unite de Max Eastman. (N. a.) 


aceste condiţii, opozanţilor nu le mai rămânea decât să 
încerce să se organizeze clandestin şi să intervină în 
şedinţele celulelor din întreprinderi şi universităţi, mai ales 
la Moscova şi Leningrad. în faţa unei opoziţii care nu mai 
număra decât câteva mii de militanţi, grupul stalinist, con¬ 
solidat după plenara Comitetului Central din iulie 1926 (cu 
intrarea în Biroul Politic, în locul lui Zinoviev şi al lui 
Dzerjinski, doborât de o criză cardiacă, a lui Rudzutak, 
Mikoian, Andreev, Kaganovici, Ordjonikidze şi Kirov), dis¬ 
punea de aparatul de partid şi de poliţia politică, care ur¬ 
mărea îndeaproape activitatea opozanţilor. Forţa grupului 
stalinist stătea nu numai în stăpânirea mecanismelor şi 
structurilor de autoritate din pdartid (dobândită graţie locu¬ 
lui strategic deţinut de Secretariat şi unui simţ ascuţit al 
clientelismului), dar şi în identificarea sa cu linia „centristă", 
considerată corectă, a Comitetului Central, marea sim¬ 
plicitate a acesteia („Socialismul într-o singură ţară") şi 
extremul ei schematism făcând-o accesibilă majorităţii 
membrilor de partid, puţin educaţi şi cu o cultură politică 
redusă. 1 

Temându-se să nu fie depăşiţi de „extremiştii" din „Opo¬ 
ziţia muncitorească", şase personalităţi, cele mai influ¬ 
ente, ale opoziţiei - Troţki, Zinoviev, Kamenev, Sokolnikov, 
Evdokimov, Piatakov - au publicat, în 16 octombrie 1926, 
o veritabilă declaraţie de culpabilitate, în care dezavuau 
activităţile lor „fracţioniste". Plenara Comitetului Central, 
care s-a reunit câteva zile mai târziu, i-a sancţionat sever 


1 în 1927, Partidul, care cunoscuse o foarte mare creştere, număra 
1.300.000 de membri şi candidaţi. în timp ce numărul bolşevicilor ori¬ 
ginari înceta să scadă (nu mai erau decât 8.000 care aderaseră la par¬ 
tid înainte de Revoluţia din februarie 1917), se produce un fenomen de 
plebeizare a Partidului, doar 1% din aderenţi având încheiate studiile 
superioare. (N. a.) 

pe opozanţi: Troţki şi Kamenev au fost excluşi din Biroul 
Politic, iar Zinoviev îndepărtat de la preşedinţia Kominter- 
nului (încredinţată lui Buharin). O opoziţie desconsiderată 
şi slăbită, astfel s-a prezentat ea, fără drept de vot şi fără 
posibilitatea de a face să circule propunerile sale, în faţa 
Conferinţei a XV-a a Partidului (27 octombrie - 3 noiembrie 

1926) . 

Opoziţia, înfrântă, nu s-a mai manifestat timp de câte¬ 
va luni. Zdrobirea comuniştilor chinezi la Shanghai (aprilie 

1927) i-a oferit ocazia de a denunţa - într-o declaraţie 
semnată de 48 de opozanţi (25 mai 1927) - „incapacitatea 
şi caracterul neproletar ale unui guvern care şi-a păstrat 
încrederea în Cian Kai-şi“ (Jiang Jieshi). Şi totuşi, fără nici 
un fel de iluzii şi supravegheată îndeaproape de GPU, 
opoziţia a angajat ultima bătălie în toamna lui 1927. Ea a 
prezentat, în septembrie, un adevărat program de re¬ 
forme, cerând, mai ales, viitorului Comitet Central, ales la 
Congresul al XV-lea al Partidului, să fie „strâns legat de 
mase" şi „independent de aparatul de partid". întrucât 
Comitetul Central a refuzat difuzarea acestui program, 
opozanţii au încercat să-l tipărească la o tipografie clan¬ 
destină. GPU s-a folosit de acest pretext pentru „a dis¬ 
truge reţeaua". Plenara Comitetului Central (21-23 octom¬ 
brie 1927) i-a exclus pe Troţki şi pe Zinoviev din CC. Două 
săptămâni mai târziu, Troţki a pregătit public, prin parti¬ 
zani, o ultimă acţiune de anvergură: la 7 noiembrie, cu 
prilejul celei de a 10-a aniversări a Revoluţiei, manifes¬ 
tanţii, în frunte cu Zinoviev şi Radek la Leningrad, 
Rakovski ia Harkov, Troţki şi Preobrajenski la Moscova, au 
desfăşurat, în mijlocul mulţimii, pancarte cu lozincile lor. 
La 14 noiembrie, Troţki şi Zinoviev au fost excluşi din par¬ 
tid, iar Kamenev şi Rakovski din Comitetul Central; alţi 93 
de militanţi de marcă ai opoziţiei au fost excluşi la 

Congresul al XV-lea al Partidului (2-19 decembrie 1927). 
Unii (Kamenev, Zinoviev) şi-au făcut autocritica; majori¬ 
tatea lor (Troţki şi partizanii săi) au refuzat această umilire 
publică. La 19 ianuarie, „Pravda" a anunţat „plecarea" lui 
Troţki şi a unui grup de 30 de opozanţi din Moscova: cu 
două zile mai devreme, ei fuseseră exilaţi la Alma-Ata. 


IV. Sfârşitul NEP-ului 
(sfârşitul lui 1927 - sfârşitul lui 1929) 

1. .Criza colectărilor" din iama 1927-1928. Consa¬ 
crat, în principal, „ritualului de lichidare" a opoziţiei troţ- 
kiste, Congresul al XV-lea al Partidului a dezvăluit diver¬ 
genţe crescânde între grupul stalinist, care şi-a manifestat 
ostilitatea faţă de „capitaliştii rurali", şi grupul condus de 
Buharin şi Râkov, ostil unei industrializări exagerate. Scurt 
timp după congres, regimul a fost confruntat cu o gravă 
„criză a colectărilor": în ciuda unei recolte bune, ţăranii nu 
au dat organismelor de colectare ale statului decât 4,8 mi¬ 
lioane tone de cereale (în loc de 6,8 milioane cât se colec¬ 
taseră anul precedent). Scăderea preţurilor oferite de stat, 
scumpirea şi lipsa de produse industriale, diminuarea pre¬ 
siunii fiscale, dezorganizarea agenţiilor de colectare, pre¬ 
cum şi zvonurile despre război au concurat pentru ceea ce 
Stalin avea să califice deîndată drept „greva culacilor". 

în faţa acestei situaţii, grupul stalinist a decis să recur¬ 
gă la măsurile de urgenţă experimentate deja în timpul 
„comunismului de război": trimiterea de „detaşamente 
muncitoreşti" la ţară, apelul la ţăranii săraci pentru a des¬ 
coperi „stocurile ascunse", deschiderea de proceduri pe¬ 
nale împotriva „speculanţilor". Logica ridicării autoritare a 
grânelor a antrenat închiderea pieţelor, a căror concurenţă 

devenea de temut. Desigur, pe moment, autorităţile au 
obţinut un volum de colectări cu puţin mai mic decât cel 
din 1927. Pentru anul următor însă, ţăranii şi-au redus 
însămânţările. 

„Criza colectărilor" din iarna 1927-1928 a jucat un rol 
crucial în direcţia luată ulterior de evenimente. Sta lin a 
tras o serie de concluzii despre necesitatea abandonării 
cooperaţiei, propovăduită de Lenin, şi a creării, în locul ei, 
a „fortăreţelor socialismului" la ţară: colhozuri, sovhozuri 
gigantice, staţiuni de maşini şi tractoare. în vara lui 1928, 
Stalin nu mai credea în NEP, chiar dacă el nu se decisese 
încă pentru colectivizarea totală. Până atunci, lupta poli¬ 
tică împotriva opoziţiei „de dreapta" mobiliza întreaga sa 
energie. 

2. înfrângerea „opoziţiei de dreapta'. Opoziţia faţă 
de politica de rechiziţii a început să se contureze de la ple¬ 
nara Comitetului Central din aprilie 1928, în cursul căreia 
a fost anunţată descoperirea unei organizaţii de sabotaj 
industrial în regiunea Şahtî (Donbass). Câteva săptămâni 
mai târziu, 53 de acuzaţi, toţi „specialişti burghezi", au 
compărut în primul proces politic de la procesul 
socialiştilor-revoluţionari (1922): 11 au fost condamnaţi la 
moarte şi 5 dintre aceştia executaţi. Acest proces, care 
trebuia să slujească drept exemplu, a pus în lumină 
înăsprirea climatului politic şi a ilustrat unul din miturile - 
cel al „sabotorului aflat în solda străinătăţii" 1 - care vor 
servi la mobilizarea activiştilor de partid. La plenara din 
aprilie 1928, majoritatea Comitetului Central nu s-a arătat 
totuşi gata să-l urmeze pe Stalin; divergenţele dintre par- 

1 Alte mituri îşi făceau atunci apariţia, precum cel al „complotului 
culacilor" sau al „pericolului de dreapta". (N. a.) 


tizanii şi adversarii abandonării NEP-ului s-au exprimat 
deopotrivă în Comitetul Central, în organismele însărci¬ 
nate cu planificarea economică şi în Biroul Politic (unde 
Stalin, sprijinit de Kuibâşev, Molotov, Rudzutak şi 
Voroşilov, dispunea de majoritate faţă de Buharin, Râkov 
şi Tomski). Tendinţele s-au înfruntat mai puternic la ple¬ 
nara Comitetului Central din iulie 1928. Stalin a explicat că 
NEP-ul se afla în impas şi că ţărănimea trebuia să plă¬ 
tească un tribut ridicat pentru necesităţile industrializării 
ţării, devenită urgentă, ca urmare a „încercuirii capitaliste". 
Buharin, „îngrozit" - după propria expresie - de aceste 
afirmaţii care nu puteau duce decât la teroare, război civil, 
foamete şi la „exploatarea militaro-feudală a ţărănimii", a 
publicat în „Pravda" (30 septembrie 1928) Notele unui 
economist , adevărat program al opoziţiei antistaliniste. El 
propunea redeschiderea pieţelor, creşterea preţurilor de 
cumpărare a cerealelor, cea mai mare circumspecţie în 
crearea colhozurilor şi o industrializare „planificată ştiin¬ 
ţific", care să ţină seama de posibilităţile de investiţii ale 
ţării, fără a împovăra ţărănimea. 

Articolul lui Buharin, de un înalt nivel teoretic, a avut pu¬ 
ţin ecou. în acest timp, Stalin a inventat, dar ferindu-se 
să dea nume (cine ar fi crezut că Buharin sau Râkov, 
preşedintele Consiliului Comisarilor Poporului, erau în 
fruntea unei „devieri periculoase"), mitul „primejdiei de 
dreapta", „deviere periculoasă, al cărei scop ultim era 
de a crea condiţiile pentru restabilirea capitalismului în 
URSS". Reunită din nou în noiembrie 1928, plenara 
Comitetului Central a condamnat „devierea de dreapta" 
de care Buharin, Râkov şi Tomski au considerat pru¬ 
dent să se desolidarizeze. Doritori, încă o dată, să 

păstreze unitatea Partidului, liderii „de dreapta" au 
votat, după ce ameninţaseră cu demisiile şi obţinuseră 
concesii minore, rezoluţii inspirate de Stalin şi contrarii 
convingerilor lor. Această atitudine a pecetluit înfrân¬ 
gerea lor: condamnând printr-un vot unanim al Biroului 
Politic şi al Comitetului Central „devierea de dreapta" - 
rămasă anonimă - şi aprobând noua linie a Partidului, 
ei nu puteau să-şi mai exprime ideile fără a cădea sub 
incidenţa dublei acuzaţii de duplicitate şi fracţionism. 
La 21 ianuarie 1929, ziua expulzării lui Troţki în Turcia 
şi a celei de a 5-a comemorări a morţii lui Lenin, 
Buharin a reamintit solemn concepţiile sale într-un arti¬ 
col din „Pravda" (Testamentul lui Lenin). El demonstra 
diferenţa fundamentală dintre planul leninist al 
cooperaţiei - „paşnic, progresiv şi liber consimţit" - şi 
proiectul stalinist de colectivizare, întemeiat pe con¬ 
strângere. Această strălucită demonstraţie nu a con¬ 
vins majoritatea Comitetului Central, care, la plenara 
din aprilie 1929, a condamnat tezele lui Buharin. în mai 
1929, Buharin a pierdut postul său de redactor şef al 
„Pravdei", înainte de fi îndepărtat de la preşedinţia 
Kominternului. Tomski a fost înlocuit cu Şvernik la con¬ 
ducerea sindicatelor; Râkov a demisionat din postul de 
preşedinte al Consiliul Comisarilor Poporului. Comisia 
Centrală de Control a organizat o vastă epurare în 
Partid, soldată în câteva zile cu 170.000 de excluderi 
(11% din efectivele Partidului). Total discreditaţi de o 
campanie de presă de o rară violenţă, care îi acuza de 
„cârdăşie cu elementele capitaliste", opozanţii au fost 
obligaţi să-şi facă public autocritica la plenara din 
noiembrie 1929. 

3. Fuga înainte (1929). în timp ce, la vârful puterii, se 
desfăşurau diverse episoade ale luptei între partizanii şi 
adversarii abandonării NEP-ului, ţara se afunda într-o 
gravă criză economică. Rezultatele agricole ale anului 
1928-1929 au fost catastrofale. în pofida recurgerii la un 
întreg arsenal de măsuri coercitive, campania de colectări 
din iarna 1928-1929 a adus mai puţine cereale decât cea 
precedentă şi a creat un climat de extremă tensiune la 
sate. în februarie 1929, cartelele, dispărute din 1922, şi-au 
făcut reapariţia în oraşe, impuse de o penurie generalizată 
după închiderea celor mai multe mici magazine şi ateliere 
meşteşugăreşti. Această penurie a provocat o creştere ra¬ 
pidă şi generală a preţurilor, care s-a repercutat imediat 
asupra puterii de cumpărare a salariaţilor. 

Pentru grupul stalinist, situaţia critică de pe „frontul 
agrar", provocată de „ostilitatea capitaliştilor rurali care se 
pregăteau să submineze regimul sovietic", nu putea fi so¬ 
luţionată decât prin colectivizarea rapidă a satelor. Planul 
cincinal, votat de Congresul sovietelor în aprilie - mai 1929, 
prevedea că circa 20% din gospodăriile ţărăneşti (5 mili¬ 
oane de locuitori) vor intra, înainte de 1933, în „asociaţiile 
de exploatare agricolă în comun" (TOZ), în care sociali¬ 
zarea bunurilor nu privea decât terenurile arabile, fără 
abolirea proprietăţii private, şi punerea în comun a şep- 
telului. Abia votat, planul cincinal a fost supus unei serii de 
revizuiri, prin creşterea cifrelor: în septembrie 1929, guver¬ 
nul a fixat, pentru 1930, un obiectiv de 13 milioane de gos¬ 
podării colectivizate. Această umflare a obiectivelor se 
întemeia pe iluzia că lucrurile erau pe punctul de a se 
schimba la ţară: faptul că un număr de câteva sute de mii 
de ţărani săraci, sub efectul incitării şi ai promisiunilor, se 
grupaseră „spontan" în TOZ-uri, în speranţa de a-şi îm¬ 
bunătăţi situaţia, dovedea, potrivit grupului stalinist, exis- 

tenţa unui „impuls" irezistibil spre colectivizare. Desfăşu¬ 
rată mânu militari de aproape 150.000 de muncitori, stu¬ 
denţi, activişti ai Partidului şi agenţi ai GPU*, campania de 
colectări din toamna lui 1929 a permis să se adune, în 
ciuda unei recolte mediocre, o cantitate de cereale cu 60% 
mai mare faţă de aceea din anul precedent. încurajate de 
aceste rezultate, autorităţile centrale au incitat organiza¬ 
ţiile de partid locale să rivalizeze în ardoare pentru a bate 
noi recorduri. Zeci de raioane s-au proclamat „raioane 
colectivizate total". Presiunile asupra ţăranilor au sporit, în 
timp ce Moscova era inundată de raporturi triumfaliste. La 
31 octombrie, „Pravda" a chemat la „colectivizarea de 
masă", fără nici o limită. La 7 noiembrie, Stalin a publicat 
faimosul său articol intitulat Marea cotitură , întemeiat pe o 
apreciere fundamental greşită, potrivit căreia „ţăranul mij¬ 
locaş s-a întors spre colhozuri". Nu fără anumite rezerve, 
plenara din noiembrie a Comitetului Central a acceptat 
postulatul stalinist al schimbării radicale a atitudinii ţără¬ 
nimii faţă de gospodăriile colective şi a adoptat un plan 
nerealist de creştere industrială şi de colectivizare acce¬ 
lerată. 

* în 1922, Ceka şi-a schimbat denumirea în GPU (Direcţia Politică de 
Stat), iar din 1923 s-a numit OGPU (Direcţia Politică Unificată de Stat); 
din 1943, instituţia şi-a schimbat titulatura în NKGB (Comisariatul 
Poporului pentru Securitatea Statului), pentru ca în 1953 să se 
unească cu Ministerul Afacerilor Interne (MVD). în martie 1954, avea 
să fie creat Comitetul pentru Securitatea Statului (KGB). (N. t.) 


Capitolul III 

ATIII 1930, UN DECENIU HOTĂRÂTOR 


I. «Marea cotitură 1 ' (1929 - 1933) 

1. Colectivizarea agriculturii. Aşa cum o confirmă 
arhivele devenite acum accesibile, colectivizarea forţată a 
agriculturii a fost un adevărat război declarat de statul 
sovietic împotriva unei întregi naţiuni de mici proprietari 
rurali. 1.800.000 de ţărani au fost deportaţi, 6 milioane au 
murit de foame, sute de mii au murit în deportare - aces¬ 
te câteva cifre dau măsura tragediei umane care a fost 
acest „mare asalt" împotriva ţărănimii. Departe de a se 
mărgini la iarna 1929-1930, acest război a durat cel puţin 
până la mijlocul anilor ’30, culminând în cursul anului 
1932, marcat de o teribilă foamete, provocată deliberat de 
autorităţi pentru a zdrobi rezistenţa ţărănimii. Violenţa 
exercitată împotriva ţăranilor a permis experimentarea 
metodelor ce aveau să fie aplicate ulterior şi altor grupuri 
sociale. în acest sens, ea constituie o etapă decisivă în 
instaurarea Terorii staliniste. 

La 27 decembrie 1929, Stalin a anunţat trecerea „de la 
limitarea tendinţelor exploatatoare ale culacilor la lichida¬ 
rea culacilor ca clasă". O comisie, prezidată de Molotov, a 
împărţit culacii în trei categorii: cei din prima, „angajaţii în 
activităţi contrarevoluţionare", aveau să fie arestaţi, apoi 
unii dintre ei împuşcaţi, iar ceilalţi deportaţi; cei din a doua, 
calificaţi drept „arhiexploatatori", aveau să fie, de asemeni, 
arestaţi sau deportaţi; cei din a treia, calificaţi drept „loiali 

faţă de regim", trebuiau arestaţi şi transferaţi „în limitele 
regiunilor din afara zonelor prevăzute a fi colectivizate, pe 
soluri necesitând ameliorări". întemeiată pe criterii nesi¬ 
gure şi subiective, deschiaburirea, întreprinsă de „activişti" 
locali ai Partidului şi de funcţionari ai OGPU, „sfătuiţi" pe 
teren de „ţărani săraci", s-a desfăşurat într-o dezordine 
completă şi arbitrariu total, transformându-se adesea în 
reglări de conturi. Cine era culac şi cine nu? Pentru au¬ 
torităţile locale, singurul lucru care conta era „cifra-indica- 
tiv“ de culaci, fixată arbitrar de la „Centru" - între 3 şi 5% 
din gospodării. în unele raioane, 80 până la 90% din 
ţăranii „deschiaburiţi" erau ţărani mijlocaşi, calificaţi ca „în- 
chiaburindu-se“, întrucât se opuneau colectivizării. Doar în 
anul 1930, arhivele OGPU au înregistrat 14.000 de revol¬ 
te, la care au luat parte 3,5 milioane de ţărani. în 1930- 
1932, 1.800.000 de ţărani au fost deportaţi în regiunile 
neospitaliere din Extremul Orient, în Urali, Siberia sau 
Kazahstan, în „sate de colonizare", sub autoritatea OGPU 
(în exploatări forestiere) sau pe marile şantiere ale primu¬ 
lui plan cincinal (cum era cel de la Magnitogorsk), unde 
barăcile lor se alăturau celor ale lucrătorilor liberi. 

în timp ce se continua „lichidarea culacilor ca clasă", 
colectivizarea a progresat în chip spectaculos: 7,3% gos¬ 
podării colectivizate la 1 octombrie 1929, 20,1% la 1 ia¬ 
nuarie 1930, 58,6% la 1 martie. Aceste „victorii în procen¬ 
taje" nu însemnau însă mare lucru, majoritatea colhozu¬ 
rilor neexistând, în această iarnă, decât pe hârtie. Ele fu¬ 
seseră înfiinţate cu preţul presiunilor asupra ţăranilor şi al 
unei dezorganizări totale şi durabile a producţiei: în reali¬ 
tate, înainte de a fi „colectivizaţi", ţăranii lichidau o mare 
parte a şeptelului lor. într-un lung articol, publicat la 2 mar¬ 
tie 1930, sub titlul Ameţeală de pe urma succesului , Stalin 
a condamnat „numeroasele încălcări ale principiului 


aderării de bunăvoie a ţăranilor la colhozuri", a criticat 
„excesele deschiaburirii" şi a aruncat toate „abuzurile" pe 
seama autorităţilor locale. Acest articol a produs confuzie, 
a sporit dezordinea şi dezorientarea, în timp ce milioane 
de ţărani părăseau în masă colhozurile. La 1 iulie 1930, 
procentajul gospodăriilor colectivizate a coborât la 21%. 

încurajat de o bună campanie de colectări, care, graţie 
unei puncţii puternice asupra producţiei colhozurilor, a 
adus statului de trei ori mai multe cereale decât în 1928, 
regimul a reluat, în toamna lui 1930, presiunile asupra 
ţăranilor: raioanele recalcitrante faţă de colectivizare au 
fost private de toate produsele industriale necesare, 
ţăranii cu gospodării individuale au fost impuşi la mari 
impozite, au fost lansate noi campanii de deschiaburire. 
La 1 iulie 1931, procentul gospodăriilor colectivizate 
revenise la nivelul de la 1 martie 1930 (57,5%). în toamna 
lui 1931, faţă de mediocrele rezultate agricole, autorităţile 
au sporit cotele obligatorii din recolta colhozurilor, lipsite 
de o bună parte din seminţele necesare viitoarei recolte. 
Cu acest preţ, statul a obţinut dintr-o recoltă cu totul 
mediocră (69 milioane tone) o cifră record la colectări 
(22,8 milioane tone), ceea ce i-a permis să exporte peste 
5 milioane de tone pentru finanţarea achiziţiilor de echipa¬ 
ment industrial. Preluarea autoritară a unei treimi din re¬ 
coltă (mergând, în unele colhozuri, până la 80%) a dezor¬ 
ganizat complet ciclul producţiei. Este suficient să se 
amintească doar că, în timpul NEP-ului, ţăranii nu vindeau 
decât circa 15% din recolta lor. între ţărani, hotărâţi să 
folosească toate stratagemele pentru a păstra o parte din 
recolta lor, şi autorităţile locale, obligate să îndeplinească 
planul de colectări, conflictul era inevitabil. Zeci de mii de 
colhoznici au fost condamnaţi la pedepse în lagăre, pe 
baza legii din 7 august 1932, fiind învinuiţi că au tăiat 

spicele înainte de recoltare. Peste o treime din preşedinţii 
de colhozuri au fost destituiţi, în cursul lui 1932, pentru că 
„s-au dedat la activităţi antistatale, de sabotare a colectă¬ 
rilor". Consecinţa acestui ciclu preluare - rezistenţă - re¬ 
presiune a fost o teribilă foamete, total trecută sub tăcere, 
negată de regimul sovietic până în 1986, foamete care a 
făcut, mai ales în Ucraina, în Caucazul de Nord şi în 
Kazahstan, circa 6 milioane de victime. 

Această tragedie nu a modificat politica statului faţă de 
colhozuri. Controalele au fost şi mai înăsprite o dată cu 
înfiinţarea unor „departamente politice", însărcinate să în¬ 
cadreze activitatea staţiunilor de maşini şi tractoare şi să 
supravegheze administraţiile colhozonice, bănuite mereu 
de prea multă îngăduinţă. Anul 1934 a înregistrat o vastă 
ofensivă împotriva celor 5 milioane de gospodării ţărăneşti 
încă necolectivizate, strivite de impozite şi de livrări obliga¬ 
torii nerealiste şi, în cele din urmă, constrânse să adere la 
colhozuri sau să se autolichideze. La Congresul al ll-lea al 
colhoznicilor fruntaşi (februarie 1935), Stalin a putut să 
anunţe că 98% din suprafaţa cultivată a ţării devenise pro¬ 
prietate socialistă. în acest an, statul a preluat direct peste 
45% din proprietatea agricolă (15% în 1928). în cinci ani, 
statul a reuşit o formidabilă operaţie de extorcare a pro¬ 
ducţiei agricole, „cumpărată" la preţuri derizorii de la col¬ 
hozuri. Şeptelul s-a diminuat însă cu 45% şi producţia 
cerealieră cu circa 15%, în raport cu ultimii ani ai NEP-ului. 
Mai grav: faţă de violenţa formidabilă folosită împotriva lor, 
ţăranii au răspuns lucrând cât mai puţin posibil pe un 
pământ care nu le mai aparţinea. Statul s-a văzut con¬ 
strâns să preia responsabilitatea directă a unui evantai tot 
mai larg de activităţi, agravând astfel caracterul birocratic 
şi politic al regimului. 


2. Primul plan cincinal: industrializarea, revoluţia 
culturală şi socială. Din ianuarie 1930, obiectivele de mai 
multe ori revizuite prin creştere ale primului plan cincinal, 
adoptat de Congresul al V-lea al sovietelor, în mai 1929, 
au fost din nou majorate: de acum înainte, era vorba să se 
producă, la sfârşitul cincinalului, 120 - 150 de milioane 
tone de cărbune (în loc de 75 de milioane prevăzute ini¬ 
ţial), 45 milioane tone de petrol (22 de milioane prevă¬ 
zute), 17 la 20 de milioane tone de fontă (în loc de 10 mili¬ 
oane), 450.000 de tractoare, construirea a peste 2.000 de 
noi uzine. Congresul al XVI-lea al Partidului (iunie - iulie 
1930) a consacrat victoria partizanilor unui ritm tot mai 
rapid. Obiectivele au devenit „chemări la întrecere" pe 
care întreprinderile de „avangardă" trebuiau să le primeas¬ 
că, prezentând contraplanuri, realizate graţie „întrecerii 
socialiste" între brigăzile „muncitorilor - udarnici" (de şoc). 
Sute de şantiere au fost deschise, dar au rămas netermi¬ 
nate din cauza lipsei de materii prime, de echipamente, de 
mijloace de producţie şi de mână de lucru calificată. La 
sfârşitul lui 1930, 40% din investiţiile industriale erau 
îngheţate cu programe neterminate. Gestiunea adminis¬ 
trativă pe termen scurt a resurselor - rezultat al unei totale 
improvizaţii - tinde să înlocuiască planificarea. Paleativ 
destinat să reducă consecinţele cele mai apropiate între 
„planurile" economice şi posibilităţile reale, această ges¬ 
tiune administrativă avea să rămână, timp de decenii, una 
dintre caracteristicile majore ale „sistemului administrativ 
de comandă", specific economiei sovietice. 

Instituirea unui astfel de sistem a generat inevitabil ten¬ 
siuni foarte puternice atât asupra instituţiilor, cât şi asupra 
indivizilor. Aceste tensiuni s-au tradus printr-o dublă miş¬ 
care de eliminare şi de neutralizare a vechilor cadre şi a 
specialiştilor economici, necomunişti, sceptici în privinţa 

„Marii cotituri", şi de promovare a unei „noi intelectualităţi 
tehnice", câştigată în favoarea noii politici, a cărei princi¬ 
pală beneficiară era. 

în cursul anilor 1928-1931, în continuarea directă a „afa¬ 
cerii Şahtî", s-a desfăşurat o vastă campanie împotriva 
„cadrelor burgheze". Zeci de mii de funcţionari ai Comisiei 
de Stat a Planificării (Gosplan), Consiliului Suprem al 
Economiei Naţionale, Comisariatului Poporului pentru Agri¬ 
cultură şi celui pentru Finanţe au fost destituiţi, sub pretex¬ 
tul „devierii de dreapta" sau al apartenenţei la o „clasă 
socială străină". în patru ani (1928-1931), 1.256.000 de 
funcţionari au fost supuşi controlului; 138.000 (11%) au fost 
excluşi din funcţiile politice, dintre care 23.000 au fost 
clasaţi în categoria I („duşmani ai puterii sovietice") şi lipsiţi 
de drepturile lor civice. în cursul iernii 1932-1933, o nouă 
„epurare" a eliminat alţi 153.000 de funcţionari. 

în întreprinderi, obsesia sabotajului a făcut foarte precară 
poziţia cadrelor şi a „specialiştilor burghezi". în 1930-1931, 
jumătate din cadrele industriale din Donbass au fost destitu¬ 
ite. Mai multe mari procese, unele cu uşile închise (procesul 
„specialiştilor din Consiliul Suprem al Economiei Naţionale", 
cel al „Partidului Ţărănesc al Muncii"), altele politice (proce¬ 
sul „Partidului Industrial") au întreţinut mitul sabotajului. 

în paralel, regimul a întreprins, din vara anului 1928, o 
vastă operaţie de promovare a comuniştilor (mai ales de 
origine muncitorească) în posturi de conducere. Câteva 
cifre dau măsura exactă a acestei politici de promovare, 
numărând printre scopurile principale pe care le urmărea 
crearea unui consens social în jurul programului de indus¬ 
trializare accelerată: în patru ani, numărul locurilor în „uni¬ 
versităţile muncitoreşti" a crescut de la 50.000 la 285.000. 
Peste 140.000 de muncitori au fost promovaţi „la 
grămadă" în posturi de tehnicieni, cadre, directori de în¬ 

treprinderi. 660.000 de membri de partid au părăsit uzi¬ 
nele pentru un loc în administraţie sau pentru a face studii. 
Studenţii din şcolile de ingineri formau contingentul cel 
mai semnificativ al „vâdvijenţî“-lor, cei promovaţi, care, în¬ 
cepând din 1936-1937, vor asigura „schimbul" reprezen¬ 
tanţilor „vechii gărzi bolşevice", cu abia 15 ani mai în 
vârstă decât ei, eliminaţi prin epurare. 

Această promovare socială a contribuit la schimbarea 
profundă a compoziţiei clasei muncitoare, ea însăşi în 
plină mutaţie. Uzinele s-au golit de muncitorii cei mai 
experimentaţi, în timp ce atrăgeau milioane de nou-veniţi. 
în cursul primului plan cincinal, numărul muncitorilor 
(industrie şi construcţii) a crescut de la 3,7 la 8,5 milioane, 
în urma resorbirii şomajului muncitoresc în doi ani, marea 
majoritate a noilor angajaţi ca muncitori erau ţărani, care 
fugeau de colectivizare. în 1930-1931, 7 milioane dintre ei 
s-au angajat pe şantiere, pentru munci sezoniere. Intrarea 
în lumea uzinei a acestei mâini de lucru, însoţită de efor¬ 
tul de a o face să se obişnuiască aici cu noua organizare 
a muncii, să citească, să respecte autoritatea, să-şi schim¬ 
be percepţia timpului - toate acestea au creat o imensă 
traumă socială şi au generat tensiuni foarte vii între un 
regim preocupat de eficacitate şi de productivitate şi un 
subproletariat aruncat într-o lume necunoscută şi ostilă. 
Adaptarea diferită a acestor „noi proletari" a atras o serie 
de „fenomene negative" care au dezorganizat durabil pro¬ 
ducţia: absenteismul, instabilitatea personalului, huliganis¬ 
mul, producţia deficitară, înmulţirea accidentelor de mun¬ 
că. Guvernul a reacţionat, sancţionând sever absenteis¬ 
mul (legea din 15 noiembrie 1932), generalizând salariul 
pe bucată, întemeiat pe randament, instituind (sfârşitul lui 
1932) paşaportul interior şi „propiska", înregistrarea obli¬ 
gatorie la poliţia locală. 

La începutul lui 1933, planul cincinal a fost declarat 
îndeplinit. Fără a intra într-o polemică asupra cifrelor, se 
pot desprinde câteva elemente de bilanţ: 

- creşterea producţiei de utilaje, de produse semifinite 
ale industriei grele, a materiilor prime şi a resurselor ener¬ 
getice a fost puternică, dar mult în urma obiectivelor fixate 
în 1929; 

- creşterea bunurilor de consum a fost neglijată (rata 
de realizare a obiectivelor: 70%); 

- un enorm efort de investiţii a fost realizat (partea de 
investiţii în capital fix a crescut, în raport cu PNB, de 3,5 
ori) în detrimentul ameliorării nivelului de trai al populaţiei; 

- industrializarea s-a făcut într-un ritm excesiv, fără a 
se ţine seama de costuri; ea a fost însoţită de o puternică 
inflaţie (creşterea preţurilor cu amănuntul la produsele 
industriale a fost de 250 - 300%) şi de scăderea cu circa 
40% a puterii de cumpărare a salariaţilor; 

- regresul cu 8% al productivităţii, care ar fi trebuit să 
crească, potrivit planului, cu 110%, dovedeşte, singur, difi¬ 
cultăţile primului plan şi rezistenţele faţă de industria¬ 
lizarea accelerată. 

Fără măsură, „bahică" (după expresia lui N. Jasny), 
supusă tot timpui improvizaţiilor, industrializarea acelerată 
a aruncat ţara într-o stare permanentă de mobilizare ge¬ 
nerală, de tensiuni, de haos economic şi de dezordine 
socială. 

3. Partidul în faţa „Marii cotituri'. După înfrângerea 
opoziţiei „de dreapta", la plenara Comitetului Central din 
noiembrie 1929, „Marea cotitură" a putut să se desfăşoare 
sub aparenţele unanimităţii. A 50-a aniversare a lui Stalin 
a marca t începutul cultului secretarului general: pentru 
prima dată, Stalin a fost calificat drept „Lenin al zilelor 

noastre" şi „geniu". în ciuda dezorientării unui foarte mare 
număr de responsabili de partid de la ţară, în urma arti¬ 
colului lui Stalin din 2 martie 1930, Congresul al XVI-lea al 
Partidului (iunie 1930) s-a desfăşurat în atmosfera 
aprobării unanime a „liniei generale". Opoziţia de dreapta 
a fost din nou condamnată, iar Râkov şi Tomski constrânşi 
la autocritici şi mai umilitoare. în raportul său politic, Stalin 
a dezvoltat, pentru prima dată, ideea că diversele „devieri" 
sunt „un reflex al rezistenţei claselor muribunde". Con¬ 
damnarea solemnă a oricărei devieri, unanimitatea apa¬ 
rentă în jurul grupului stalinist nu au însemnat totuşi sfâr¬ 
şitul oricărei opoziţii faţă de linia stalinistă: în decembrie 
1930, Sârţov, membru supleant al Biroului Politic, şi 
Lominadze, secretar al partidului în Transcaucazia, au fost 
excluşi din Comitetul Central. Presa nu a ezitat să vor¬ 
bească de „complot" şi i-a asociat pe Sârţov şi Lominadze 
„sabotorilor din economie". în cursul verii lui 1932 s-a de¬ 
clanşat „cazul Riutin", în urma descoperirii de către GPU a 
unui document - redactat de Riutin, fost conducător al 
opoziţiei „de dreapta" la Moscova - care îl considera pe 
Stalin personal responsabil de politica dezastruoasă a 
colectivizării şi cerea „eliminarea" sa. Riutin a fost depor¬ 
tat, Zinoviev şi Kamenev, care luaseră contact cu el, au 
fost din nou excluşi din partid şi deportaţi. 

Aceste încercări ale opoziţiei s-au desfăşurat într-un 
context social şi economic dramatic (foamete în Ucraina, 
revolte provocate de foamete în unele centre muncitoreşti, 
mai ales în regiunea Ivanovo) şi pe fondul unei adevărate 
„crize de încredere" în rândurile Partidului, care a culminat 
în toamna anului 1932. Politica stalinistă a fost contestată 
atunci de un număr tot mai mare de cadre, mai ales din 
economie, numite de curând, formate „la grămadă" şi pro¬ 
movate de la o zi la alta, pentru funcţii care le depăşeau, 

prinse între imperativele nerealiste ale ierarhiei şi rezis¬ 
tenţa pasivă a subordonaţilor lor, bănuite, la cea mai mică 
ocazie, că „sabotează" producţia. în faţa acuzaţiilor ce le 
erau aduse de grupul stalinist, cadrele din industrie au 
beneficiat de sprijinul crescând al ministerului tutelar, 
Comisariatul Popgrului pentru Industria Grea, condus de 
Sergo Ordjonikidze, partizan al ritmurilor mai moderate de 
industrializare, şi ale cărui arhive, disponibile astăzi, arată 
că s-a opus adesea lui Stalin (în ciuda legăturilor perso¬ 
nale cu compatriotul său georgian). în general, birocraţia 
recent creată, lipsită de experienţă şi încă instabilă, nu 
s-a lăsat cu uşurinţă a fi stăpânită de statul stalinist în 
gestaţie. Birocraţii dispuneau de tehnici defensive: ei ştiau 
cum să ascundă realitatea şi rezultatele, cum să păstreze 
„cercul lor de familie", reţelele lor şi clientelele lor. în acest 
context este de înţeles marea „epurare" a Partidului, 
hotărâtă la plenara Comitetului Central din ianuarie 1933 
şi desfăşurată începând din mai 1933. Amploarea epurării, 
care a durat un an şi jumătate (în loc de cinci luni, 
prevăzute iniţial), şi la capătul căreia 18% din comunişti au 
fost excluşi (în timp ce 15% din efective au „dispărut" 
voluntar) a fost pe măsura crizei traversate de o organi¬ 
zaţie a cărei creştere fusese prea rapidă. între 1928 şi 
1932, efectivele Partidului au crescut de la 1,5 la 3,7 mili¬ 
oane. Departe de a fi o organizaţie monolitică, disciplinată, 
capabilă să stăpânească procesele economice şi sociale, 
aşa cum o prezenta ideologia, Partidul era în realitate un 
microcosmos social, din ce în ce mai eterogen, o greoaie 
maşină haotică, un instrument de putere, rebel şi imper¬ 
fect, o organizaţie în care tensiunile şi fermenţii diviziunii 
se acumulau. 

II. Ruptura şi complotul (1934 - 1939) 


1. De la Congresul al XVH-lea la asasinarea lui Kirov. 

La 26 ianuarie 1934, s-a deschis Congresul al XVII-lea al 
Partidului, chemat să facă bilanţul „Marii cotituri" şi să 
aprobe obiectivele celui de al doilea plan cincinal (intrat în 
vigoare de un an!). Acest „Congres al învingătorilor" (după 
expresia lui Kirov) părea să marcheze triumful lui Stalin, 
ridicat în slăvi chiar şi de foştii opozanţi, raliaţi acum liniei 
sale. în spatele acestei unanimităţi de faţadă, dezbaterile 
„tehnice" privind definirea obiectivelor au dezvăluit deza¬ 
cordurile dintre partizanii liniei de „superindustrializare" 
(Stalin, Molotov) şi partizanii unei creşteri mai echilibrate şi 
realiste (Ordjonikidze, Kirov). în cursul acestui congres, 
Stalin a dezvoltat o argumentare foarte abilă pe tema difi¬ 
cultăţilor întâmpinate în „construirea socialismului". Linia 
politică fiind justă, problemele încă existente decurg din 
„ruptura" dintre ceea ce s-a hotărât şi ceea ce s-a făcut. 
Această „ruptură" se explică prin „slăbiciunile organizării, 
proasta alegere a cadrelor, absenţa autocriticii, birocraţia, 
indolenţa criminală a organelor locale, care atenuează, 
deformează sau ignoră directivele Partidului". Tema ruptu¬ 
rii anunţă scenariul complotului. Frontiera rămâne impre¬ 
cisă între nerealizarea unui obiectiv şi sabotajul deliberat. 
Scenariile rupturii şi complotului reflectă o formidabilă ilu¬ 
zie politică. Abătându-se de la principiul realităţii, discursul 
stalinist se angajează pe calea unei ficţionalizări cres¬ 
cânde, care îi dă un conţinut ce tinde spre mit. Explicaţiile 
prin „ruptură" şi fantasma complotului sunt, totuşi, împăr¬ 
tăşite pe larg de „poporul de rând", dezorientat de vârtejul 
„Marii cotituri". Incapabil să pună explicit în discuţie con¬ 
diţiile obiective ale funcţionării sistemului, acesta atribuia 
soarta sa unor indivizi bine determinaţi, cadre, funcţionari 

sau conducători locali cu care aveau de-a face. Astfel, dis¬ 
cursul „antibirocratic", populist al lui Stalin întâmpina ade¬ 
ziunea generală a „bazei". 

La 1 decembrie 1934, S.M. Kirov, membru al Biroului 
Politic şi secretar al organizaţiei de partid din Leningrad, a 
fost asasinat la Institutul Smolnâi de un tânăr comunist, 
L. Nikolaev. Guvernul a reacţionat imediat prin măsuri ex¬ 
cepţionale: decret autorizând instruirea accelerată a de¬ 
lictelor politice şi aplicarea, fără drept de apel sau recurs, 
a pedepsei cu moartea; arestarea şi executarea a sute de 
„alb-gardişti“; expulzarea „elementelor străine social" din 
Leningrad. La 22 decembrie, presa a comunicat că aceas¬ 
tă „crimă odioasă" (asasinarea lui Kirov) fusese organizată 
de un „Centru de la Leningrad", cuprinzând, în afară de 
Nikolaev, 13 foşti „zinovievişti", care îşi făcuseră autocritica. 
Membrii acestui „centru" au fost judecaţi, cu uşile închise, 
la 28 decembrie, condamnaţi la moarte şi executaţi. Des¬ 
coperirea „Centrului din Leningrad" a permis „descoperirea" 
unui „Centru din Moscova", ai cărui 19 membri, printre care 
Zinoviev şi Kamenev, acuzaţi de „complicitate ideologică" 
cu asasinii, au fost condamnaţi la pedepse cu închisoarea. 

V. Kriviţki şi A. Orlov, doi agenţi ai serviciilor secrete 
sovietice refugiaţi în Occident, apoi Hruşciov, în Raportul 
secret (1956), au acreditat - în grade diferite - ideea că 
Stalin însuşi ar fi ordonat uciderea lui Kirov, rival potenţial, 
tânăr, strălucitor şi, pe deasupra, şi rus. Această teză, 
preluată de un mare număr de istorici (R. Conquest, 
R. Medvedev), este astăzi, în lumina documentelor de 
arhivă, puternic zdruncinată. 1 Nu este mai puţin adevărat, 
însă, că asasinarea lui Kirov, act terorist izolat, a materiali- 


1 Cf. A. Kirillina, L' Assassinat de Kirov. Vie ei destin d’ un stalinien, 
1888-1934. (Le Seuil, coli. „Archives du Communisme' 1 , 1995) (N. a.) 

zat în chip strălucit scenariul complotului şi a influenţat în 
chip hotărâtor climatul politic, făcând posibilă întreţinerea 
atmosferei de criză şi de tensiune. 

2. Creşterea tensiunilor (începutul lui 1935 - sep¬ 
tembrie 1936). Anul 1935 a înregistrat întărirea poziţiilor 
lui Stalin şi ale partizanilor săi (promovarea lui Mikoian în 
Biroul Politic, numirea lui Jdanov şi Hruşciov la conducerea 
organizaţiilor de partid din Leningrad şi, respectiv, Moscova, 
a lui N. Ejov în secretariatul Comitetului Central şi la pre¬ 
şedinţia Comisiei Centrale de Control, a lui Vâşinski ca pro¬ 
curor general), precum şi desfăşurarea unei vaste campanii 
populiste şi antibirocratice împotriva celor consideraţi res¬ 
ponsabili de „ruptura" între linia partidului şi aplicarea ei. 

îndată după asasinarea lui Kirov, Comitetul Central a 
adresat tuturor organizaţiilor de partid o circulară se¬ 
cretă, care îi chema pe militanţi să descopere şi să 
expulzeze din Partid pe toţi „simpatizanţii lui Troţki, 
Kamenev şi Zinoviev". Această circulară se înscria, în 
fapt, în campania de „schimbare a carnetelor de partid", 
lansată la sfârşitul lunii august 1934 pentru a încerca să 
pună capăt dezordinii de nedescris care domnea în 
fişierele de partid. Versiunea oficială a asasinării lui 
Kirov, comisă de un individ deţinând un carnet de par¬ 
tid „fals", demonstra în chip strălucit „imensa impor¬ 
tanţă politică" a campaniei de preschimbare a carne¬ 
telor de partid. Cu toate acestea, majoritatea condu¬ 
cătorilor locali au reacţionat „moale" la această cam¬ 
panie: o evidenţă strictă a primirilor în partid, un control 
centralizat al promovărilor, executarea oricărui ordin 
venit de la Moscova ar fi restrâns, în fapt, prerogativele 
şi puterile lor, ar fi ameninţat dominaţia lor asupra unei 

reţele de protejaţi şi de „clienţi", ar fi suprimat marja de 
manevră, care le permitea să menajeze interesele 
„bazei", în timp ce prezentau bilanţuri optimiste 
autorităţilor centrale. Făcând, la 25 decembrie 1935, 
bilanţul acestei „campanii de verificare", N. Ejov a afir¬ 
mat că „acoperirea solidară" a organelor locale ale 
Partidului constituia un obstacol în calea oricărei acţiuni 
a Centrului. 

Paralel cu această campanie ce urmărea să aducă sub 
control organele locale de partid, s-a desfăşurat o nouă 
ofensivă împotriva cadrelor din economie, bănuite de a 
ascunde capacităţile reale de producţie. 

în acest context a apărut, la sfârşitul verii lui 1935, 
mişcarea stahanovistă. La 31 august 1935, ajutat de o 
întreagă echipă de pregătire, minerul A. Stahanov a extras 
102 tone de cărbune, adică de 14 ori norma. Imediat, 
această performanţă a fost recuperată de putere, care a 
văzut în ea prilejul de a lansa o vastă campanie produc- 
tivistă. în noiembrie 1935, s-a ţinut la Moscova o 
„Conferinţă a muncitorilor udarnici", în cursul căreia Stalin 
a subliniat caracterul „profund revoluţionar al unei mişcări 
libere de conservatorismul inginerilor, tehnicienilor şi al 
directorilor de întreprindere". în condiţiile de funcţionare a 
industriei sovietice, această nouă campanie productivistă 
a avut efecte dezastruoase asupra producţiei şi a sporit 
conflictele şi tensiunile în întreprinderi. Primul semestru al 
anului 1936 (decretat an stahanovist) a fost marcat de 
serioase dificultăţi economice. Acestea erau puse pe 
seama „sabotorilor mişcării stahanoviste": numeroase 
cadre de conducere au fost denunţate de către o „bază" 
preocupată să-şi demonstreze vigilenţa şi lealitatea; 
arestările şi procesele pentru „sabotaj" s-au înmulţit, în 

ciuda opoziţiei lui Ordjonikidze, care lua apărarea cadrelor 
„sale" din Comisariatul Poporului pentru Industria Grea. 

în această atmosferă încordată, poliţia politică, condu¬ 
să de G. lagoda, a montat, din iniţiativa lui Stalin, un mare 
proces politic public, unde compăreau, într-un amalgam 
bine gândit, foşti troţkişti, Zinoviev şi Kamenev, câţiva oa¬ 
meni de rang secund şi agenţi provocatori. După pregă¬ 
tirea opiniei publice prin presă, primul proces de la Mos¬ 
cova s-a deschis la 19 august 1936. în cursul celor trei zile 
de audieri, cei 16 acuzaţi şi-au confirmat mărturisirile - 
singura bază a acuzaţiei - recunoscând - oricât ar părea 
de neverosimul - contactele, în străinătate, cu Troţki, par¬ 
ticiparea la asasinarea lui Kirov, comploturile împotriva lui 
Stalin şi a altor conducători, implicând, în cele din urmă, şi 
alţi foşti opozanţi (între care, Buharin, Râkov, Piatakov) în 
activităţi „contrarevoluţionare". Toţi acuzaţii au fost con¬ 
damnaţi la moarte şi executaţi imediat. Acest proces, eve- 
niment-spectacol, a fost ocazia unei excepţionale mobi¬ 
lizări ideologice, populare şi populiste, destinată să reafir¬ 
me cu strălucire uniunea indefectibilă dintre popor şi con¬ 
ducător. întrucât a demascat complotul, scenariu esenţial 
al ideologiei staliniste, acest mare proces politic, care a 
stupefiat lumea întreagă, a constituit - ca şi celelalte care 
aveau să-i urmeze - un „formidabil mecanism de profila¬ 
xie socială" (A. Kriegel). 

3. „Ejjovşcina' (sfârşitul lui 1936 - sfârşitul lui 
1938). La 23 septembrie 1936, o serie de explozii au 
zguduit minele de la Kemenova, din Siberia Occidentală. 
Această afacere i-a servit drept pretext lui Stalin pentru a 
reactiva campania împotriva cadrelor din industrie 
„deghizate în sabotori". La 25 septembrie, Stalin şi Jdanov 
au trimis de la Soci o telegramă Biroului Politic, consi- 

derând că este „absolut indispensabil ca tovarăşul Ejov să 
fie numit de urgenţă la conducerea NKVD, lagoda dove- 
dindu-se, în cele din urmă, incapabil să demaşte blocul 
troţkisto-zinovievist". „Ejovşcina" avea să dureze aproape 
doi ani. 

La 23 ianuarie 1937 a început al doilea proces de la 
Moscova. Acuzaţii-vedetâ ai acestei parodii judiciare erau 
ex-troţkişti (Piatakov, Radek, Sokolnikov, Serebriakov), 
acuzaţi că au format un „centru troţkist antisovietic". Acest 
al doilea proces - la capătul căruia 13 din cei 15 acuzaţi 
au fost condamnaţi la moarte axat pe tema sabotajului 
economic, dirijat, mai ales, de Piatakov, comisar al popo- 
rului-adjunct la Industria Grea, a deschis calea spre elimi¬ 
narea cadrelor din economie, apoi din Partid. Câteva zile 
după condamnarea şi execuţia lui Piatakov, S. Ordjoniki- 
dze, comisar al poporului la Industria Grea, s-a sinucis. 
Odată cu el a dispărut ultimul obstacol în calea epurării 
„sabotorilor industriali". De la 25 februarie la 5 martie 1937, 
s-a ţinut o plenară importantă a Comitetului Central, în 
cursul căreia Buharin şi Râkov au fost arestaţi. Discursu¬ 
rile lui Stalin din 3 şi 5 martie anunţau o recrudescenţă a 
terorii, nu numai prin apelurile la vigilenţă şi la demascare, 
dar şi prin caracterizarea vagă dată „duşmanilor mascaţi". 
Anul care s-a scurs între plenara din februarie - martie 
1937 şi al treilea proces de la Moscova (martie 1938) a 
fost marcat de destituirea şi arestarea a sute de mii de 
cadre din economie şi din partid, înlocuiţi imediat prin cei 
„promovaţi" de primul plan cincinal (generaţia lui Brejnev, 
Gromâko, Kosâghin). Din aproape în aproape, întinzân- 
du-se în cercuri concentrice, începând de la un nucleu de 
suspecţi, represiunea a lovit, de asemeni, un mare număr 
de cetăţeni simpli, ca urmare a auto-întretăierii jocului de 
denunţuri, mărturisirilor la anchete şi zelului agenţilor 

NKVD. La 11 iunie 1937, presa a anunţat că un tribunal 
militar, deliberând în secret, a condamnat la moarte, pen¬ 
tru trădare şi spionaj, pe mareşalul Tuhacevski, comisar- 
adjunct la Apărare şi principalul artizan al modernizării 
Armatei Roşii, şi pe alţi şapte generali cu înalte funcţii. în 
doi ani, epurarea armatei a făcut să dispară 75 din cei 80 
de membri ai Consiliului Militar Suprem, 35.000 din cei 
80.000 de ofiţeri. Represiunea a lovit, de asemeni, foarte 
dur cadrele din republicile neruse. „Ejovşcina" a oprit total 
mişcarea de indigenizare a partidelor comuniste din 
republicile unionale, care se manifestase în anii 1920 - 
1935, şi a lăsat loc unei noi generaţii de cadre, mai docile 
faţă de puterea centrală. în acest sens, lupta centru-peri- 
ferie (şi, mai ales, centru rus-periferiile naţionale) s-a aflat 
în centrul „Ejovşcinei". Represiunea a lovit cadrele politice 
şi economice la toate nivelele: din Biroul Politic au fost 
eliminaţi Ciubăr, Eihe, Kossior, Rudzutak, Postâşev; din 
cei 139 de membri ai Comitetului Central, 98 au fost ares¬ 
taţi (şi aproape toţi executaţi). Personalul comisariatelor 
poporului a fost reînnoit în întregime. Dacă represiunea a 
lovit, în primul rând, cadrele economice şi politice, ea nu a 
cruţat alte categorii sociale, îndeosebi intelectualitatea. 
Acuzaţi de a apăra puncte de vedere „străine" sau „ostile" 
marxismului, de a se îndepărta de normele „realismului 
socialist", un mare număr de savanţi, istorici, scriitori, 
publicişti, oameni de teatru au fost arestaţi şi deportaţi; 
printre cei mai celebri s-au aflat biologul Vavilov, regizorul 
Meyerhold, scriitorii Mandelstam, Pilniak şi Babei, ziaristul 
Kolţov. Au mai fost greu loviţi militanţii comunişti străini din 
serviciul Kominternului, a căror majoritate a dispărut în 
cursul acestor ani. Bilanţul represiunii este dificil de fixat în 
cifre. Din arhivele Gulagului, reiese că populaţia acestuia 
a crescut cu 700.000 de persoane numai în cursul anului 

1937. Această cifră nu ţine seama însă de morţii din pe¬ 
rioada „de transfer", nici de cei executaţi, al căror număr, 
încă obiect de controversă şi greu de stabilit, ar fi cel puţin 
de ordinul 500.000 - 600.000 pentru anii 1937-1938. Do¬ 
cumentele de arhivă recent date la iveală dezvăluie, de 
asemeni, agravarea progresivă a unei represiuni al cărei 
control era pierdut adesea de Centru, în faţa „zelului" 
manifestat de „activiştii" locali ai NKVD, care depăşeau 
adesea „planul" de arestări, fixat de autorităţile centrale. 
Acestea au fost constrânse (plenara din ianuarie 1938 a 
Comitetului Central) să „rectifice tirul", pentru a evita un 
haos total, şi să adopte o rezoluţie asupra „greşelilor orga¬ 
nizaţiilor de partid în excluderea comuniştilor". Această 
„rectificare" nu a avut însă nici un efect, într-un moment 
când se derula, cu o mare publicitate, al treilea proces de 
la Moscova (2-13 martie 1938). Buharin a apărut aici ca 
acuzatul-vedetă, alături de Râkov şi Krestinski, toţi trei 
membri ai Biroului Politic, în timpul lui Lenin, şi lagoda, 
fostul şef al NKVD. Acuzaţii şi-au mărturisit crimele cele 
mai inimaginabile, între care atentatul împotriva lui Lenin 
din august 1918! Această mare înscenare juridică, în 
finalul căreia 18 acuzaţi au fost executaţi, a avut, în primul 
rând, drept obiectiv condamnarea pe cât de teatrală, pe 
atât de solemnă a ceea ce fusese, la sfârşitul anilor ’20, 
alternativa cea mai probabilă la stalinism, buharinismul. 
Condamnarea lui Buharin şi a curentului reprezentat de el 
trebuia să legitimeze, în faţa Istoriei, opera lui Stalin şi să 
determine recunoaşterea acestuia ca unicul moştenitor al 
lui Lenin. 

4. Congresul al XVIIHea: începutul unei destinderi? 

Epurarea nu a luat sfârşit brusc după al treilea proces de 
la Moscova. Cu toate acestea, semnele unei relative des¬ 

tinderi s-au înmulţit în anul 1938; ritmul arestărilor a 
scăzut, recrutarea în partid s-a accelerat, câţiva deţinuţi, 
arestaţi pe nedrept, şi-au redobândit libertatea. în august 
1938, Ejov a fost numit şi comisar al poporului la Navigaţia 
Internă, prima fază în îndepărtarea lui. La 8 decembrie 
1938, „Pravda" a anunţat înlocuirea lui cu L. Beria la 
NKVD*. Această tendinţă spre destindere s-a confirmat la 
Congresul al XVIII-lea al Partidului (10-21 martie 1939). 
Fără să facă cea mai mică aluzie la „Ejovşcina", Stalin a 
anunţat că nu mai erau necesare noi „epurări" în Partid, în 
timp ce Jdanov a făcut organele locale responsabile de 
„excese" comise în cursul „ultimilor ani". Cea mai mare 
parte a lucrărilor a fost consacrată adoptării noului statut 
al Partidului, mai „democratic". Centralizarea Partidului a 
fost întărită, Biroul Politic consolidându-şi preeminenţa 
asupra tuturor celorlalte instanţe de conducere, în timp ce 
Direcţia de cadre, încredinţată lui Malenkov, a întărit con¬ 
trolul asupra numirilor. Reînnoirea masivă a cadrelor po¬ 
litice, promovate în urma epurărilor, pare a fi fost garanţia 
cea mai sigură a executării directivelor venite de la Centru. 
Se poate conchide, din toate acestea, că Marea Teroare a 
permis, în sfârşit, construirea unui stat modern, bazat pe o 
birocraţie gata să execute ordinele primite? 


III. Bilanţul unul deceniu decisiv 

1. Crearea unui model de dezvoltare. în cursul anilor 
’30 s-a format un model economic de dezvoltare, un mare 
număr din trăsăturile sale persistând până ia începutul 
anilor ’80. Cu câteva mici nuanţe, planurile cincinale al 


* N. I. Ejov avea să fie executat la 4 februarie 1940. (N. t.) 

Il-lea şi al lll-lea au reconfirmat practicile şi priorităţile 
inaugurate de primul cincinal: adoptarea de obiective ne- 
realiste, care nu corespundeau posibilităţilor reale ale unei 
dezvoltări economice echilibrate; gestionarea administra¬ 
tivă pe termen scurt a resurselor; instalarea, într-o con¬ 
junctură de penurii endemice, a unui sistem de priorităţi ce 
dezechilibra diversele ramuri ale economiei; creşterea ex¬ 
tensivă, însoţită de o puternică inflaţie; un foarte mare 
efort de investiţii, realizat în detrimentul ameliorării nivelu¬ 
lui de trai al populaţiei; prioritatea acordată producţiei de 
bunuri de echipament şi de surse de energie faţă de pro¬ 
ducţia de bunuri de consum; creşterea productivităţii, ob¬ 
ţinută ca urmare a unei foarte puternice presiuni produc- 
tiviste cu caracter represiv. Progresele din unele ramuri 
ale industriei grele nu au putut masca deficienţele indus¬ 
triei bunurilor de consum şi nici rezultatele foarte slabe din 
domeniul agriculturii: producţia de cereale a stagnat, în 
ciuda mecanizării şi creşterii însămânţărilor cu 17% faţă 
de nivelul din 1913. După distrugerea a aproape jumătate 
din şeptelul ţării în cursul colectivizării, nivelul din 1927-1928 
nu a fost atins din nou decât la începutul anilor ’50. 

2. O societate destructurată. „Revoluţia de sus" 
(R. Tucker), impusă, în 1929 - 1930, de stat societăţii, a 
generat un şir de fenomene caracteristice ale stalinismu- 
lui. Printre cele mai semnificative: expansiunea aparatelor 
birocratice, însărcinate să controleze aplicarea, în toate 
domeniile şi la toate nivelele, a iniţiativelor Partidului; pro¬ 
liferarea poliţiei politice; rolul fundamental al muncii forţate 
a milioane de excluşi, eliminaţi din corpul social; omnipre¬ 
zenţa terorii de stat, sub toate formele sale. 

Anii '30 au fost ani de forţate răsturnări sociale. Ele au 
fost marcate de imense fluxuri migratoare, o mare mobili¬ 

tate socială (descrescândă, dar şi ascendentă), mai multe 
„războaie de clasă", care au destructurat profund societa¬ 
tea, transformând-o într-o „societate cu nisipuri mişcă¬ 
toare" (M. Lewin). 

Zdrobind până la rădăcină structurile sociale şi modu¬ 
rile de viaţă, colectivizarea, continuată de industrializarea 
forţată, a generat o formidabilă imigraţie spre oraşe: din 
1926 până în 1939, populaţia urbană a crescut cu 30 de 
milioane de locuitori, din care 25 de milioane erau ţărani 
care îşi părăsiseră satele. Creşterea nemăsurată, anarhi¬ 
că, neprevăzută a oraşelor, cât şi „ruralizarea" lor au avut 
consecinţe care au marcat pentru mult timp universul so¬ 
vietic. Reînnoirea masivă a clasei muncitoare, care a cu¬ 
noscut în anii ’30 o triplare a efectivelor, a zguduit puternic 
coeziunea, deja fragilă, a lumii muncitoreşti. Afluxul mâinii 
de lucru, puţin calificată, venită de la ţară, s-a aflat la origi¬ 
nea unui lanţ incontrolabil de „fenomene negative": prăbu¬ 
şirea disciplinei muncii, degradarea calităţii producţiei, in¬ 
stabilitatea mâinii de lucru. Aceste fenomene, asupra că¬ 
rora autorităţilor le convenea să stăruie, au servit drept 
pretext la o penalizare - fără precedent - a relaţiilor de 
muncă, penalizare culminând cu introducerea cărţii de 
muncă, asimilarea oricărei întârzieri la lucru mai mare de 
douăzeci de minute cu o „absenţă nemotivată", sancţio¬ 
nată prin munci corecţionale. 1 De altminteri, mutaţiile teh¬ 
nologice şi, mai mult, o politică de diferenţiere a salariilor 
şi de stratificare socială, în funcţie de rezultatele obţinute 
de fiecare în lupta pentru creşterea productivităţii, au dus 
la o profundă diferenţiere în rândurile clasei muncitoare, 


1 Decretele din 20 decembrie 1938, din 8 ianuarie 1939, din 26 iunie 
1940. Acest ultim decret, printre altele, a prelungit durata muncii 
(săptămâna de 48 de ore, în loc de 42 de ore). (N. a.) 

care a împiedicat orice acţiune concertată a lumii muncii 
în faţa degradării globale a condiţiilor ei de viaţă şi de 
muncă. Pentru a exprima numeroasele sale nemulţumiri, 
proletariatului nu i-a mai rămas decât să denunţe pe „spe¬ 
cialiştii burghezi", să-şi schimbe cât mai des locul de mun¬ 
că şi să lucreze cât mai puţin posibil. Această ultimă atitu¬ 
dine a fost adoptată şi de colhoznici. Considerându-se 
exploataţi, înlănţuiţi, înşelaţi, ei au ripostat sustrăgându-se 
muncii în colectiv. Pentru munca la câmp, ţăranul era plătit 
în funcţie de numărul de zile-muncă (trudni), din ceea ce 
rămânea din recolta colhozului după înmagazinare şi 
achitarea cotelor către stat. Acest venit era şi nesigur, şi cu 
totul insuficient (2 la 5 chintale de cereale pentru lucrătorul 
adult, pe an, în caz de „recoltă bună“). în realitate, colhoz¬ 
nicul nu a supravieţuit decât graţie micului lot individual 
(mai mare de jumătate de hectar) pe care, din 1933, sta¬ 
tul l-a autorizat să-l conserve. în 1938, aceste loturi (3,9% 
din suprafaţa însămânţată a ţării) furnizau 45% din pro¬ 
ducţia agricolă totală. în ciuda acestor concesii, colhozni¬ 
cul se simţea de două ori înşelat şi maltratat, atât în cali¬ 
tate de producător, care îşi pierduse orice independenţă 
economică, cât şi în calitate de cetăţean, lipsit de dreptu¬ 
rile cele mai elementare. Supus la numeroase corvezi de 
stat, colhoznicul, lipsit de paşaportul intern, nu avea nici 
măcar dreptul de a se deplasa fără un contract cu între¬ 
prinderea unde avea să lucreze, contract ratificat, cu 
forme în regulă, de către administraţie (legea din 17 mar¬ 
tie 1933). Din punct de vedere juridic, el era legat de col¬ 
hoz, aşa cum şerbul fusese legat de moşia nobilului. 
Această situaţie nu era decât una din multiplele forme ale 
discriminării şi excluderii sociale care caracterizează so¬ 
cietatea sovietică în perioada stalinistă. Formele de exclu¬ 
dere mergeau de la privarea de drepturi civice, pierderea 

locului de muncă şi confiscarea bunurilor, până 3a depor¬ 
tare, închisoare, lagăr şi - „măsura supremă de apărare 
socială" - pedeapsa cu moartea. în lupta dusă de stat pen¬ 
tru a încerca transformarea societăţii pot fi distinse trei 
„ofensive". Prima (1928-1938) a atins mai întâi ţărănimea: 
1,8 milioane de ţărani au fost deportaţi. Persecuţia a lovit 
însă şi clerul, pe toţi cei care în timpul NEP-ului activaseră 
în sectorul privat - comercianţi, meşteşugari, membri ai 
profesiunilor libere -, precum şi „elementele străine", „de¬ 
clasate" sau „leneşe", lipsite de drepturile lor civile, înainte 
de a fi, în momentul instaurării paşaportului intern şi al înre¬ 
gistrării obligatorii (sfârşitul lui 1932), expulzaţi din marile 
oraşe şi deportaţi. Printre celelalte victime figurează „spe¬ 
cialiştii burghezi", suspectaţi după „Afacerea Şahtî" (1928). 
Un al doilea val de represiune a lovit, mai ales, oamenii de 
rând, muncitori şi colhoznici, care refuzau să se supună 
disciplinei de uzină sau celei din gospodăria colectivă. La 
sate, ea a atins punctul culminant în 1932-1933, iar în in¬ 
dustrie în 1938-1940. Al treilea val a atacat (în 1936-1938) 
cadrele economice, politice, militare, administrative şi şti¬ 
inţifice, aparţinând, cel mai adesea, Partidului. 

Arhivele astăzi disponibile permit să se precizeze nu¬ 
mărul, mult timp controversat, al victimelor represiunii sta- 
liniste în anii ’30. El se cifrează la milioane: 6 milioane de 
morţi în timpul foametei din 1932-1933; aproape 2,5 mili¬ 
oane de „deportaţi speciali" (îndeosebi culaci). între 1932 
şi 1940, populaţia lagărelor a crescut de la 300.000 la 
aproape 2 milioane de deţinuţi, cu o cifră de intrare de 
circa 6 milioane de persoane. în ceea ce priveşte numărul 
persoanelor executate sau moarte în deportare şi în lagă¬ 
re, încă nestabilit cu certitudine, el depăşeşte 1 milion 
(500.000 la 600.000 doar pentru „Ejovşcina"). 

3. Stalinismul, Cuprinzând aceste răsturnări econo¬ 
mice şi sociale, proiectul stalinist pune istoricului un mare 
număr de probleme: cele ale naturii statului stalinist, ale 
„substanţei sociale" a stalinismului, ale raporturilor dintre o 
societate în profundă prefacere - şi, în multe privinţe, în 
regres (foamete, abandonarea copiilor, creşterea crimina¬ 
lităţii etc.) - şi un stat angajat în procesul accelerat de mo¬ 
dernizare a propriilor sale structuri şi ale ţării, în general. 
Până în prezent, politologii şi istoricii s-au aplecat, mai ales, 
asupra studiului „formării ideologiei staliniste", considerată a 
oferi cheile de înţelegere a stalinismului: o ideologie înde¬ 
părtată, în multe privinţe, de postulatele leniniste, înteme¬ 
iată pe „fetişismul statului", naţionalism, cultul conducăto¬ 
rului, amestec bizar, care desemnează contururile unui 
„naţional-bolşevism rus“ (R. Tucker). Dar oare acest stali- 
nism, gândit de Stalin, coincide cu „stalinismul real". Ana¬ 
lizând traiectoria deciziilor politice, un număr crescând de 
istorici, confruntaţi de puţin timp cu arhivele, în sfârşit, 
accesibile, văd în ea nu aplicarea eficace şi fidelă a or¬ 
dinelor de la Centru, aşa cum poate fi imaginată într-un sis¬ 
tem totalitar, ci, dimpotrivă, inadecvarea permanentă între 
obiectivul proclamat şi realizarea lui, devierile, derapajele, 
luptele haotice şi violente, reglările de conturi. Că a fost 
vorba de colectivizare, de epurări, de „Marea Teroare", 
dezvoltarea acestor evenimente este departe de a fi urmat 
un „plan prestabilit" de Centru, îndeosebi de Stalin. Proce¬ 
sele au evoluat fără control, reflectând conflicte sociale 
ocultate, rivalităţi personale. Societatea nu a fost numai 
câmpul de aplicare a constrângerii de stat; oricât de dezori¬ 
entată, oricât de destructurată ar fi fost, ea nu a încetat să 
fixeze limite şi să impună constrângeri. Etapă de formare a 
„sistemului sovietic", stalinismul n-ar putea fi înţeles fără a 
lua în considerare durata lungă a istoriei ruse. Proiectul 


stalinist aminteşte într-adevăr, în unele privinţe, de cel al lui 
Petru cel Mare. în linia despotismului petrin, stalinismul 
s-a bazat pe o industrializare forţată prin iniţiativa statului, 
pe „domesticirea" ţărănimii, pe crearea unei clase de servi¬ 
ciu, alcătuită din „şefuleţi", pe rolul exacerbat al noului apa¬ 
rat represiv. Despotism, naţionalism, dogmatism - nu sunt 
ele, în ultimă analiză, aşa cum a remarcat corect M. Lewin, 
o versiune remaniată a faimoasei devize: „Autocraţie, na¬ 
ţionalitate, ortodoxie"? 































Capitolul IV 


URSS în RELAŢIILE IirTERTiAŢIOnALE 
( 1921 - 1941 ) 

De la început, o dată cu „Decretul asupra păcii", regi¬ 
mul bolşevic a revoluţionat codul şi regulile relaţiilor inter¬ 
naţionale. După terminarea războiului civil şi a intervenţiei 
străine, Marile Puteri, luând act de vitalitatea noului regim, 
iar bolşevicii trecând pe al doilea plan ideea unei revoluţii 
mondiale, URSS a „normalizat" progresiv relaţiile interna¬ 
ţionale şi a reintegrat comunitatea naţiunilor, dar cu condi¬ 
ţiile sale proprii, fără a plăti datoriile statului ţarist şi fără a 
renunţa la rolul de centru al revoluţiei mondiale. 

Prin dualitatea sa, politica externă a URSS rămâne fără 
precedent în analele diplomaţiei. Pe de o parte, URSS 
întreţinea raporturi diplomatice şi comerciale „normale" cu 
alte puteri. Pe de altă parte, ea controla - din ce în ce mai 
viguros, prin intermediul Kominternului - activitatea par¬ 
tidelor comuniste naţionale, al căror scop ultim era de a 
destabiliza guvernele existente, cu care URSS întreţinea 
relaţii „normale". 

La începutul anilor ’20, această dualitate trimitea la o 
dilemă fundamentală: pe de o parte, URSS, ca stat, avea 
nevoie de pace şi de stabilitate; pe de altă parte, orice sta¬ 
bilizare internaţională diminua şansele revoluţiei mondiale 
şi împiedica URSS să se folosească de „contradicţiile 
interimperialiste". Această dilemă fundamentală - priori¬ 
tate acordată intereselor de stat ale URSS sau prioritate 
acordată dezvoltării forţelor revoluţionare din întreaga 
lume, dat fiind că interesele unora şi ale altora puteau să 

nu coincidă - avea implicaţii directe asupra dezbaterii de 
politică internă din URSS: ea opunea, în anii ’20, pe Stalin, 
teoretician al „construcţiei socialismului într-o singură ţară", 
lui Troţki, teoreticianul „revoluţiei permanente". Fiecare 
eşec, fiecare ocazie pierdută (răscoala eşuată a comuniş¬ 
tilor germani din 1923, raporturile dintre comuniştii chinezi 
şi Kuomintang/Gomindan în 1926-1927) au dus la înver¬ 
şunate conflicte politice, acuzaţii de aventurism sau, dim¬ 
potrivă, de trădare a idealurilor internaţionale. 

La sfârşitul anilor ’20, Stalin a rezolvat dilema politicii 
externe sovietice prin subordonarea intereselor fiecărui 
partid comunist naţional exclusiv intereselor statului sovie¬ 
tic. La încheierea Congresului al Vl-lea (iulie - septembrie 
1928), Kominternul, unde se distinseseră oameni cu idei 
îndepărtate, adesea, de cele ale lui Stalin (Radek, Sokol- 
nikov, Zinoviev, Buharin), a fost preluat sub control de stali- 
nişti, ca Manuilski, omul-cheie al Kominternului în anii '30. 
Personalul Comisariatului Poporului pentru Afacerile Stră¬ 
ine a fost schimbat în mare măsură, prin înlocuirea lui 
Cicerin cu Litvinov şi plecarea - sau trimiterea într-o am¬ 
basadă îndepărtată - a unui mare număr de diplomaţi 
apropiaţi de Troţki (A. loffe, L. Karahan, Krestinski, Sokol- 
nikov, Rakovski). Pe planul relaţiilor internaţionale, anii 
1928-1929 au fost, de asemeni, cei ai unei „Mari cotituri". 
Abandonând, de acum înainte, orice principiu în afară de 
cel al unui naţionalism exacerbat şi îndreptându-se spre 
făgaşul unui expansionism de mare putere, într-o Europă 
devenită pradă a agravării tensiunilor internaţionale şi a 
militarismului fascist, diplomaţia sovietică era gata, zece 
ani mai târziu, pentru o nouă cotitură, care va ului opinia 
publică: cea a pactului germano-sovietic din 23 august 
1939. 

I. Marile orientări ale politicii externe 
sovietice în timpul WEP-ului 


1. Germania, un partener privilegiat în Europa. 

Până în 1934, principalul acord internaţional semnat de 
URSS a rămas cel încheiat cu Germania, la 16 aprilie 
1922, la Rapallo. Primele contacte, comerciale şi milita¬ 
re, între cele două ţări au început în aprilie 1921, într-un 
moment când învinşii primului război mondial şi bolşe¬ 
vicii, proscrişii naţiunilor, rămâneau foarte izolaţi pe plan 
internaţional. Normalizarea relaţiilor URSS cu principa¬ 
lele puteri europene s-a lovit de problema majoră a 
rambursării datoriilor Imperiului rus. Conferinţa interna¬ 
ţională de la Genova (10 aprilie -19 mai 1922) nu a iz¬ 
butit să rezolve problema datoriilor ruse, comisarul po¬ 
porului pentru Afacerile Străine, Cicerin, ridicând pro¬ 
blema indemnizaţiilor pentru pagubele produse de in¬ 
tervenţia străină în timpul războiului civil. în acest con¬ 
text, sovieticii, care veniseră la Genova în scopul de a 
rupe izolarea lor diplomatică, economică şi comercială, 
şi germanii, veniţi pentru a încerca să reducă cuantu¬ 
mul reparaţiilor, au semnat, în timpul conferinţei, trata¬ 
tul de la Rapallo (16 aprilie 1922). Prin acest acord, 
cele două părţi îşi anulau reciproc datoriile şi resta¬ 
bileau relaţiile diplomatice. înţelegerea a fost comple¬ 
tată cu un protocol secret, care permitea Reichswehrului 
să dispună, în URSS, de centre de instrucţie şi de fa¬ 
bricare a armamentului, interzise prin tratatul de la 
Versailles. Colaborarea dintre militariştii germani şi so¬ 
vietici va dura până în 1933. 

în ciuda începutului promiţător, relaţiile sovieto-germa- 
ne au cunoscut mai multe faze de tensiune în anii '20, 
pe de o parte din cauza legăturilor privilegiate dintre 

Komintern şi Partidul Comunist German 1 , pe de alta din 
cauza obsesiei sovietice de a vedea constituindu-se un 
front antisovietic al statelor capitaliste, de îndată ce 
Germania schiţa o apropiere de Franţa sau de Marea 
Britanie. 

2. Relaţii dificile cu Marea Britanie şi Franţa. Luând 
act de stabilitatea statului sovietic, după moartea înte¬ 
meietorului său (ianuarie 1924), numeroase state euro¬ 
pene - mai ales guvernul laburist britanic al lui R. Mac 
Donald şi guvernul francez condus de E. Herriot - au 
recunoscut, în cursul anului 1924, de jure URSS. Ame¬ 
liorarea relaţiilor anglo-sovietice a fost însă de scurtă 
durată. Reveniţi la putere în urma unei campanii elec¬ 
torale axate pe „pericolul roşu“, conservatorii britanici 
au refuzat să ratifice acordul comercial anglo-sovietic 
semnat, la 8 august 1924, de laburişti. întrucât sindi¬ 
catele sovietice au transmis o importantă sumă de bani 
greviştilor englezi, în timpul grevei generale din 1926, 
guvernul britanic i-a acuzat pe sovietici de amestec în 
afacerile interne ale Regatului Unit, a anulat toate acor¬ 
durile de comerţ şi a rupt relaţiile diplomatice cu URSS 
(mai 1927). Acestea nu au fost reluate decât în ocom- 
brie 1929. 

în raporturile cu Franţa, cele două principale subiecte 
de fricţiune au fost problema datoriilor fostului Imperiu 
rus, pe care guvernul sovietic refuza să le onoreze, şi 


1 Kominternul (unde K. Radek se ocupa, mai ales, de problemele ger¬ 
mane) i-a încurajat, în august 1923, pe comuniştii germani să se 
revolte împotriva guvernului social-democrat. Nehotărâţi, divizaţi, 
nesiguri în privinţa gradului de angajare a sovieticilor în această 
acţiune, comuniştii germani s-au mărginit la o insurecţie la Hamburg, al 
cărei eşec a suscitat aspre controverse între Stalin şi Troţki. (N. a.) 


87 

































politica franceză în Europa de Est (alianţele încheiate 
între Franţa, Polonia şi România erau considerate de 
URSS ca fiind împotriva intereselor sale). 

Cu toate aceste tensiuni, diplomaţia sovietică a conti¬ 
nuat să joace cartea integrării URSS în comunitatea 
internaţională. Deşi URSS nu era membră a Societăţii 
Naţiunilor, ea participa, din 1926, la comisia pregătitoa¬ 
re a Comisiei de Dezarmare. în august 1928, ea a ac¬ 
ceptat să se asocieze pactului Briand-Kellog de „renun¬ 
ţare generală la război". 


3, China, un partener privilegiat în Asia. Până în 
1928, China a fost percepută de regimul sovietic drept 
o ţară susceptibilă de a bascula, în viitorul apropiat, în 
lagărul socialist. După începuturi încurajatoare, politica 
sovietică în China, desfăşurată, deopotrivă, prin cana¬ 
lele diplomatice tradiţionale şi prin cele ale Kominter- 
nului, s-a soldat, în 1927, printr-un eşec răsunător, 
în 1922-1924, diplomaţia sovietică, foarte activă, a ne¬ 
gociat concomitent cu guvernul „oficial" al Republicii 
Chineze, stabilit la Pekin/Beijing, un tratat de recunoaş¬ 
tere reciprocă (31 mai 1924), foarte favorabil URSS 1 , şi 
cu Kuomintangul/Gomindanul, instalat la Canton. Trimi¬ 
sul Kominternului în China, M. Borodin, a jucat un rol 
cheie în infiltrarea comuniştilor chinezi în Kuomintang/ 
Gomindan. Instituirea controlului lui Cian Kai-şi după 
moartea lui Sun-Yat-sen (martie 1925), precum şi jocul 
politic primejdios al lui M. Borodin, urmărind „exploa¬ 
tarea contradicţiilor din Kuomintang/Gomindan" şi încu¬ 
rajarea formării unui „Kuomintang/Gomindan de stân¬ 
ga", au precipitat criza. 

1 Potrivit acestui tratat, URSS menţinea controlul asupra căii ferate din 

Manciuria şi protectoratul asupra Mongoliei exterioare. (N. a.) 

La 12 aprilie 1927, Cian Kai-şi a ordonat arestarea şi 
masacrarea a mii de comunişti la Shanghai. Câteva luni 
mai târziu, la ordinul Moscovei, comuniştii chinezi au 
declanşat o insurecţie la Canton (decembrie 1927), 
zdrobită rapid. în cursul anului 1927, „problema chine¬ 
ză" s-a aflat în centrul dezbaterii politice din URSS, iar 
„masacrele de la Shanghai" - imputate iresponsabilităţii 
lui Stalin - au devenit unul din punctele forte ale argu¬ 
mentării opoziţiei troţkiste, care, din 1926, preconizase 
necesitatea de a duce în China o politică prudentă şi de 
a „întreţine relaţii loiale cu toate forţele politice chineze". 
Eşecul „revoluţiei chineze" l-a constrâns pe Stalin, an¬ 
gajat atunci în lupta decisivă împotriva opoziţiilor „de 
stânga" (Troţki) şi „de dreapta" (Buharin), să definească 
noi strategii politice pe plan internaţional. 


II. Lupta împotriva „social-fascismului" 
şi ^agravarea contradicţiilor interimperialiste'' 
(1928-1933) 

1. Congresul al Vl-lea al Kominternului: o cotitură 
majoră. Inspirate direct de Stalin, strategiile politice defi¬ 
nite la Congresul al Vl-lea al Kominternului (iulie - septem¬ 
brie 1928) permit înţelegerea principalelor orientări ale 
politicii externe sovietice între 1928 şi 1933. împotriva lui 
Buharin, pe atunci preşedinte al Kominternului, care pre¬ 
coniza privilegierea unităţii de luptă a clasei muncitoare, 
Stalin, afirmând că ţările capitaliste avansate erau în 
ajunul unei grave crize economice şi al unor insurecţii re¬ 
voluţionare, a impus Congresului „trei exigenţe tactice": 

- refuzul oricărei colaborări cu social-democraţia, cali¬ 
ficată drept „duşmanul principal" al clasei muncitoare; 

- lupta împotriva influenţei reformiste asupra clasei 
muncitoare; 

- epurarea partidelor comuniste de toate elementele 
şovăielnice, îndeosebi de „deviaţioniştii de dreapta". 

După dezavuarea lui Buharin, Stalin a pus un fidel, 
Manuilski, la conducerea Kominternului. Partidelor comu¬ 
niste din străinătate le-a fost impusă o disciplină severă, 
mai ales Partidului Comunist German, obligat să-l accepte 
pe E. Thâlman ca secretar general. De acum înainte, este 
proclamată fără ocolişuri subordonarea totală a intereselor 
fiecărui partid comunist celor ale Partidului bolşevic. „Este 
un adevărat revoluţionar cel care e gata să protejeze şi să 
apere Uniunea Sovietică fără rezerve, deschis şi necon¬ 
diţionat." (Stalin) 

2. Mitul „agravării contradicţiilor interimperialiste'. 

în aprilie 1929, Plenara a X-a a Comitetului Executiv al 
Kominternului a împins până la capăt logica orientărilor 
adoptate cu un an mai înainte: social-democraţia devine 
„social-fascism". Până la sfârşitul lui 1933, diplomaţia so¬ 
vietică şi Kominternul au neglijat primejdia fascismului ger¬ 
man, aflat în plină expansiune. Dimpotrivă, întărirea Ger¬ 
maniei era prezentată ca un „element pozitiv" pentru URSS, 
în măsura în care ea va determina, în faţa „militarismului 
franco-britanic", o „agravare a contradicţiilor interimperia- 
liste". Din 1929 până în 1933, Partidul Comunist German 
a aplicat cu fidelitate tactica luptei prioritare împotriva 
social-democraţiei, contribuind astfel masiv la paralizarea 
instituţiilor politice ale Republicii de la Weimar. Luarea pu¬ 
terii de către Hitler, scoaterea Partidului Comunist în afara 
legii, în urma incendierii Reichstagului, nu au modificat, în 
perioada imediat următoare, tactica Kominternului, care a 

refuzat orice autocritică. în aprilie 1933, guvernul sovietic 
a negociat cu noul regim nazist un protocol de reînnoire a 
tratatului de la Berlin din 1926. 


3. Spre o diversificare a relaţiilor diplomatice. 

Paralel cu politica sa de raporturi privilegiate cu 
Germania şi cu strategia „clasă contra clasă", promo¬ 
vată de Komintern, diplomaţia sovietică s-a străduit să 
diversifice relaţiile sale cu alte ţâri, să dezvolte schim¬ 
burile comerciale indispensabile realizării ambiţioaselor 
sale proiecte economice, să asigure securitatea ţării. 
La începutul lui 1929, URSS a semnat cu Letonia, 
Estonia, Polonia şi România un acord numit „Protocolul 
Litvinov", care condamna recurgerea la forţă pentru 
reglementarea diferendelor dintre statele semnatare, 
începând cu 1931, diplomaţia sovietică este solicitată 
de Puterile semnatare ale tratatului de la Versailles, 
neliniştite de ascensiunea naţionalismului în Germania: 
guvernul francez, condus de E. Herriot, a semnat, la 29 
noiembrie 1932, un acord franco-sovietic de neagre¬ 
siune. 

La începutul lui 1933, dorinţele formulate de diplomaţia 
sovietică încă din 1919-1920 par a fi pe punctul de a se 
îndeplini: ordinea europeană, născută din tratatul de la 
Versailles, „impus de tâlharii imperialişti", era batjoco¬ 
rită, o dată cu reînarmarea făţişă a Germaniei; Socie¬ 
tatea Naţiunilor şi-a dezvăluit neputinţa; o criză eco¬ 
nomică de o amploare încă inegalată zguduia lumea 
capitalistă; sporirea tensiunilor internaţionale părea să 
confirme teoria „agravării contradicţiilor interimperia- 
liste". Or, aceste evoluţii atât de aşteptate se dovedesc, 
în cele din urmă, primejdioase pentru URSS. în loc să 
favorizeze răspândirea comunismului, criza a generat 

fascismul; în ceea ce priveşte „agravarea contradicţiilor 
interimperialiste", acestea s-au tradus, înainte de toate, 
prin dezvoltarea ideologiilor militariste, revanşarde şi 
naţionaliste, în Germania şi în Japonia, două ţări care 
apar, de acum înainte, ca inamici potenţiali ai URSS. 


III. URSS în jocul „securităţii colective' 
(1934-1939) 

1. .Noul curs' al diplomaţiei sovietice. Degradarea 
relaţiilor sovieto-germane în vara anului 1933 a constituit 
primul semn al schimbării de orientare a politicii externe 
sovietice. în iunie, URSS a comunicat Germaniei că rapor¬ 
turile militare, care se continuau de zece ani, trebuiau să 
înceteze din septembrie. 

în decembrie 1933, M. Litvinov a expus marile orientări 
ale „noului curs" luat de diplomaţia sovietică: 

- neintervenţie şi neutralitate în orice conflict; 

- politică de conciliere faţă de Japonia şi Germania, în 
ciuda orientării de acum deschis antisovietice a acestor 
două ţări; 

- deschidere - fără iluzii excesive - spre democraţiile 
occidentale; 

- participare - critică - la politica de securitate colec¬ 
tivă, în cadrul Societăţii Naţiunilor. 

Timp de doi ani (sfârşitul lui 1933 - începutul lui 1936), 
acest „nou curs" a obţinut unele succese. în 1934, SUA, 
Cehoslovacia şi România au stabilit relaţii diplomatice cu 
URSS. în septembrie 1934, URSS a fost admisă în 
Societatea Naţiunilor şi a devenit imediat membru perma¬ 
nent al Consiliului. La 2 mai 1935, a fost semnat, la Paris, 
un pact franco-sovietic de asistenţă mutuală. Acest anga¬ 

jament (care nu a fost ratificat de Parlamentul francez 
decât la 28 februarie 1936, după foarte vii reticenţe din 
partea dreptei 1 , rămânea cu toate acestea puţin operativ; 
spre deosebire de alianţa franco-rusă din 1891, el nu era 
însoţit de nici o convenţie militară. 

Semnarea pactului franco-sovietic a fost însoţită de ofi¬ 
cializarea solemnă a noii strategii a Kominternului, cea a 
„fronturilor populare". Cu ocazia vizitei lui P. Laval la 
Moscova (13-15 mai 1935), Stalin declară public că „apro¬ 
bă pe deplin politica de apărare naţională a Franţei pentru 
a menţine forţele sale armate la nivelul securităţii ei“. 
Această declaraţie a atras după sine o schimbare com¬ 
pletă a politicii interne a Partidului Comunist din Franţa, 
preludiu la constituirea, două luni mai târziu, a alianţei 
politice dintre comunişti, socialişti şi radicali. 

Congresul al Vll-lea al Kominternului (vara lui 1935) a 
aprobat strategia „fronturilor populare", a reafirmat şi teo¬ 
retizat subordonarea generală a politicii diverselor partide 
comuniste naţionale faţă de politica Uniunii Sovietice. Cu 
toate acestea, neputinţa Societăţii Naţiunilor de a 
reacţiona eficace la loviturile de forţă precum agresiunea 
italiană în Ethiopia şi, încă mai grav, lipsa de reacţie a 
Franţei şi Marii Britanii la remilitarizarea Renaniei (martie 
1936) au arătat conducătorilor sovietici extrema precari¬ 
tate a echilibrului european şi necesitatea de a lăsa 
deschise, pentru a-şi asigura securitatea lor, toate 
opţiunile. 


1 Cităm două reacţii la acest pact: „Am cumpărat neantul' 1 . (P. Gaxotte); 
„întinzând mâna Moscovei, am întins-o comunismului... Am făcut să 
intre comunismul în cercul doctrinelor convenabile, vom avea probabil 
ocazia s-o regretăm." (Petain) (N. a.) 

2. URSS şi războiul din Spania. Războiul civil spa¬ 
niol, care a izbucnit în iulie 1936, a complicat şi mai 
mult jocul diplomaţiei sovietice. într-o primă perioadă, 
URSS a încercat să-şi limiteze angajarea, aderând la 
politica de neintervenţie preconizată de Franţa şi Ma¬ 
rea Britanie. Guvernul sovietic a aşteptat până la 4 
octombrie înainte de a-şi exprima public sprijinul pentru 
cauza republicii spaniole. Internaţionalizarea războiului 
civil din Spania, cu angajarea crescândă a regimurilor 
fasciste din Italia şi Germania alături de autorii loviturii 
de stat, i-a pus pe sovietici în faţa unei dileme: a nu se 
angaja însemna a se expune propagandei troţkiste, 
care acuza guvernul stalinist de trădare, şi a risca dez¬ 
voltarea, mai ales în Catalonia, a primului centru al ere¬ 
ziei troţkiste, sub conducerea Partidului Muncitoresc de 
Unificare Marxistă (PMUM), aliat cu anarhiştii. Pe de 
altă parte, a se angaja direct însemna a risca să dea 
imaginea unei ţări doritoare „să exporte revoluţia", ceea 
ce ar fi compromis orice încercare de apropiere de 
democraţiile occidentale. 

Aceste considerente complexe explică particularităţile 
intervenţiei sovietice în Spania: o intervenţie graduală 
şi limitată (în schimbul unei foarte importante livrări de 
aur, sovieticii au trimis material militar, adesea de cali¬ 
tate mediocră, şi 2000 de „specialişti", atât cadre 
NKVD, cât şi militari); o intervenţie destinată, mai ales, 
să lupte contra tuturor elementelor „neortodoxe", 
nestaliniste, ale stângii spaniole: anarhişti, partizani ai 
PMUM, troţkişti reali sau bănuiţi. în acest spirit, „con¬ 
silierii" sovietici, infiltraţi în aparatul de stat spaniol, au 
înmulţit provocările, apoi au determinat arestarea (în 
iunie 1937) a principalilor conducători PMUM, încer- 

când zadarnic să smulgă „mărturisiri" publice pentru a 
„confirma" „veracitatea" proceselor de la Moscova. 

3. Falimentul „securităţii colective". Procesele, pre¬ 
cum şi epurarea care au lovit atunci (vara - toamna lui 
1937) Armata Roşie au slăbit şi mai mult credibilitatea 
regimului sovietic atât în percepţia democraţiilor occiden¬ 
tale, cât şi în cea a regimurilor fasciste. La rândul său, 
j pasivitatea occidentalilor faţă de Anschluss, apoi faţă de 
Miinchen a accentuat neîncrederea sovieticilor în demo¬ 
craţii şi i-a făcut să-şi piardă ultimele iluzii în ceea ce 
priveşte eficacitatea politicii de „securitate colectivă". Acor¬ 
dul de neagresiune, semnat la 6 decembrie 1938, de 
G. Bonnet şi Ribbentrop, la Paris, a fost interpretat la 
Moscova ca fiind un semn că lui Hitler i se dădea, mai 
mult sau mai puţin, mână liberă în Est. 

La sfârşitul lui 1938, poziţia diplomatică a URSS apă¬ 
rea ca foarte precară, iar pericolul, atât de temut, al unui 
„front imperialist" cu totul real. Din noiembrie 1936, ame¬ 
ninţarea încercuirii se precizase o dată cu semnarea de 
către Japonia şi Germania a „Pactului anti-Komintern“ 
(căruia i s-au alăturat ulterior Italia şi Spania). în faţa aces¬ 
tei situaţii, URSS s-a reconciliat cu Cian Kai-şi (tratatul de 
neagresiune chino-sovietic din august 1937) şi a semnat 
un armistiţiu (septembrie 1939), apoi un tratat de neagre¬ 
siune (aprilie 1941) cu Japonia, după violente lupte ruso- 
japoneze la frontiera siberiană. Situaţia rămânând foarte 
încordată, sovieticii, preocupaţi, înainte de toate, să evite 
un conflict pe două fronturi, au decis, din primăvara lui 
1939, să înmulţească deschiderile spre Germania, conti¬ 
nuând însă negocierile cu democraţiile occidentale. 

IV. Pactul germano-sovietic 
şi expansionismul sovietic 


1. Pactul germano-sovietic. în cursul primăverii şi 
verii lui 1939, diplomaţia sovietică, condusă de acum 
înainte de Molotov, preşedintele Consiliului Comisarilor 
Poporului 1 , a încercat să joace pe două tablouri: ea nego¬ 
cia cu Franţa şi Marea Britanie o alianţă sovieto-franco- 
britanică, însoţită de o garanţie referitoare la întreaga 
Europă Orientală, schiţând, în acelaşi timp, o apropiere de 
Germania. Fiecare negociază cu gânduri ascunse: occi¬ 
dentalii, doritori, înainte de toate, să împiedice o apropiere 
germano-sovietică, fac să se prelungească discuţiile şi 
eludează problema de fond: cea a unei adevărate con¬ 
venţii militare. Cât priveşte pe sovietici, informaţi de 
intenţiile germane asupra Poloniei, sunt, înainte de toate, 
preocupaţi de soarta statelor baltice, pe care doresc să le 
„recupereze" înainte ca ele să cadă în mâna germanilor. în 
cursul verii lui 1939, neîncrederea sovieticilor, neliniştiţi de 
perspectiva încheierii unui nou Munchen pe seama po¬ 
lonezilor, a crescut. Trimiterea unor misiuni, franceză şi 
britanică, la Moscova, la începutul lui august, nu a risipit 
temerea; trimişii occidentali, cu rang subaltern, erau pur¬ 
tătorii unui mandat foarte vag, care excludea din negocieri 
problemele esenţiale (eventuala trecere a trupelor sovie¬ 
tice prin Polonia sau prin statele baltice, angajament pre¬ 
cis şi numeric privind forţele mobilizate de fiecare din părţi, 
în cazul unei agresiuni germane). La 21 august, delegaţia 
sovietică a amânat negocierile cu occidentalii. La acea 
dată, guvernul sovietic decisese încheierea unui acord cu 

1 Care a succedat, la 30 aprilie 1939, lui Litvinov, asociat cu politica de 
„securitate colectivă". (N. a.) 

Germania. într-adevăr, de la sfârşitul lui iulie, germanii 
înmulţiseră contactele şi propunerile avantajoase pentru 
URSS. La 14 august, Ribbentrop a propus să vină la 
Moscova pentru a semna un veritabil pcord politic. La 19 
august, guvernul german a semnat un acord comercial - 
în curs de negociere de la sfârşitul lui 1938 - foarte favo¬ 
rabil URSS şi a propus delimitarea unor largi „sfere de 
interes" sovietice în Europa Orientală. La 23 august, 
Ribbentrop a venit la Moscova. La 24 august, tratatul de 
neagresiune, semnat în cursul nopţii, a fost dat publicităţii. 
Valabil pe zece ani, el intra în vigoare imediat. Acordului îi 
era anexat un protocol secret, a cărui existenţă a fost 
negată de autorităţile sovietice până în 1989. Textul 
delimita sferele de influenţă ale celor două ţări în Europa 
de Est: Germaniei îi revenea Lituania; Uniunii Sovietice - 
Letonia, Finlanda, Basarabia şi, după intervenţia militară 
împotriva Poloniei, „teritoriile bieloruse şi ucrainene" incor¬ 
porate de Polonia prin tratatul de la Riga (1920), precum 
şi „teritorii is.torice poloneze". 

2. „Protocolul secret" în aplicare. Şaptesprezece 
zile după atacul nazist împotriva Poloniei, Armata Roşie a 
invadat şi ea această ţară. Sporind confuzia polonezilor, 
prinşi între două focuri, intervenţia sovietică a întâlnit o 
slabă rezistenţă; sovieticii au făcut 230.000 de prizonieri 
(între care 15.000 de ofiţeri). împărţirea Poloniei a fost 
pecetluită la 28 septembrie, cu prilejul celei de a doua 
vizite a lui Ribbentrop la Moscova. în schimbul unei 
retrageri spre est a frontierei germano-sovietice (până la 
Bug şi nu până la Vistula, cum fusese prevăzut în „proto¬ 
colul secret"), Germania a acceptat includerea Lituaniei în 
sfera sovietică de interese. 





























îndată după ocuparea fostelor teritorii poloneze, URSS 
a impus statelor baltice „pacte de asistenţă mutuală", în vir¬ 
tutea cărora aceste ţări „au acordat" baze militare URSS. 

La 31 octombrie 1939, guvernul sovietic a prezentat 
revendicări teritoriale Finlandei; demilitarizarea frontierei, 
deplasată la 70 km de Leningrad, cedarea unei baze la 
Hanko. Faţă de refuzul finlandez, URSS a deschis 
ostilităţile la 30 noiembrie. Ocuparea oraşului Vâborg a 
constrâns gux^mul finlandez să înceapă tratative de pace. 
Prin tratatul din 12 martie 1940, URSS a primit istmul 
Careliei, cu Vâborg. Războiul a demonstrat Germaniei 
starea de nepregătire şi slăbiciunea Armatei Roşii. 

începând din iunie 1940, guvernul sovietic şi-a mani¬ 
festat intenţia de a concretiza toate clauzele „protocolului 
secret" din 23 august 1939. Statele baltice, acuzate de a fi 
violat „pactele de asistenţă mutuală" care le legau de 
Moscova, au fost somate să formeze „guverne de 
coaliţie", controlate de „comisari politici" sovietici. După 
crearea acestor guverne, au fost organizate „alegeri", în 
urma cărora noile parlamente au solicitat încorporarea 
ţărilor lor la Uniunea Sovietică, cerere „satisfăcută", la 
începutul lui august 1940, de către Sovietul Suprem. în 
aceeaşi lună, provinciile româneşti Bucovina şi Basarabia 
au fost, de asemeni, anexate.* 

într-un an (septembrie 1939 - august 1940), graţie 
pactului germano-sovietic, 23 de milioane de locuitori au 
devenit cetăţeni sovietici şi patru noi „republici socialiste 
sovietice" s-au alăturat URSS. 

* Basarabia şi nordul Bucovinei au fost anexate de URSS la 28 iunie 
1940. Dezmembrată teritorial (nordul şi sudul ei au intrat în compo¬ 
nenţa RSS Ucrainene), Basarabia a devenit, la 2 august 1940, 
Republică Socialistă Sovietică (unională); nordul Bucovinei şi ţinutul 
Herţa au fost încorporate RSS Ucrainene. (N. t.) 


3. Degradarea relaţiilor germano-sovietice. Garan¬ 
ţia acordată de Germania României după anexarea de 
către URSS a teritoriilor româneşti* a răcit relaţiile dintre 
Berlin şi Moscova. De fapt, Hitler ordonase deja (sfârşitul 
lui iulie 1940) statului său major să studieze, pentru pri¬ 
măvara lui 1941, modalităţile unei ofensive-fulger împo¬ 
triva URSS. în ciuda invaziei germane în Iugoslavia, apoi 
în Grecia 1 , şi a transferurilor masive de trupe la frontiera 
germano-sovietică, guvernul sovietic a refuzat să creadă 
în iminenţa unui atac german, a neglijat numeroase infor¬ 
maţii privind acest atac, a trimis - foarte scrupulos - pro¬ 
duse agricole, petrol şi materii prime în Germania şi a 
refuzat să adopte măsuri de precauţie la frontierele sale. 

* în urma dictatului de la Viena, Germania şi Italia au acordat, la 30 
august 1940, o garanţie României. (N. t.) 

1 Aceste operaţii au avut drept rezultat amânarea, până la 22 iunie 
1941, a aplicării planului „Barbarossa", prevăzut iniţial pentru 15 mai. 
(N.a.) 






























Capitolul V 

URSS în RĂZBOI (1941-1945) 


I. Invazia nazistă 

1. Planul „Barbarossa", succesul şi limitele „Blitz- 
krieg'-ului. împotriva URSS, Germania nazistă a concen¬ 
trat 70% din forţele sale militare, sporite de diviziile aliate 
(române, finlandeze, ungare), adică aproape 5 milioane 
de oameni: 190 de divizii, din care 30 de blindate, sprijinite 
de 5.000 de avioane şi 4.000 de tancuri. Faţă de trupele 
sovietice, răspândite pe un imens teritoriu, superioritatea 
atacatorilor era de 1,8 în efective, 1,5 în tancuri şi 3,2 în 
avioane moderne. 

Planul „Barbarossa“ a fost declanşat în zorii zilei de 22 
iunie 1941. Luftwaffe domină spaţiul aerian sovietic: în 24 
de ore, ea a distrus 1.200 de avioane (800 la sol). La ca¬ 
pătul a trei săptămâni de lupte, armatele germane au 
înaintat cu 300 - 600 km în teritoriul sovietic. Ele au ocupat 
Letonia, Lituania, Bielorusia, Ucraina de pe malul drept al 
Niprului şi Basarabia. Cu toate acestea, între 16 iulie şi 15 
august, Armata Roşie a reuşit să-i oprească pe germani în 
regiunea Smolensk. Bătălia Smolenskului a însemnat 
doar o oprire temporară a Blitzkrieg-ului, dar ea a avut ur¬ 
mări importante pe plan strategic şi psihologic. La 23 au¬ 
gust, Hitler a fixat armatelor sale două obiective: Moscova 
şi resursele economice ale Ucrainei şi ale Caucazului. în 
timp ce, la centrul frontului, ofensiva germană bate pasul 
pe loc, ea progresează rapid în nord-vest (începutul blo¬ 

cadei Leningradului, 9 septembrie) şi în sud-vest (ocu¬ 
parea Kievului, 10 octombrie). La centru, după căderea 
Smolenskului, von Bock a lansat, la 24 septembrie, ope¬ 
raţiunea „Taifun", având ca obiectiv Moscova. La 5 octom¬ 
brie, a fost străpunsă prima linie sovietică de apărare între 
Rjev şi Viazma, apobo a doua, la Mojaisk, în ziua de 10 
octombrie. După ocuparea oraşelor Kaluga (12 octombrie) 
şi Kalinin (14 octombrie), autorităţile au început evacuarea 
din Moscova la Kuibâşev a principalelor servicii adminis¬ 
trative şi diplomatice. La 16 octombrie, o adevărată panică 
a pus stăpânire pe sute de mii de moscoviţi, care au încer¬ 
cat să fugă din capitală. în timp ce toată populaţia era 
mobilizată pentru o „ridicare în masă", care amintea de 
orele eroice din 1812, armata germană a ajuns până în 
suburbiile Moscovei. La 6 decembrie, însă, Armata Roşie 
a declanşat o contraofensivă în faţa trupelor germane cu 
căi de comunicaţie întinse excesiv, insuficient aprovizio¬ 
nate, prost protejate împotriva frigului. Spre sud, trupele 
sovietice au recucerit Kaluga şi Orei; spre nord, Kalinin. 
înaintarea a durat două luni (150 - 200 km), dar, în februa¬ 
rie 1942, ofensiva şi-a pierdut forţa, în parte din lipsă de 
materiale. Cu toate acestea, în primăvara lui 1942, situaţia 
rămânea alarmantă: prăbuşirea militară din primele cinci 
luni de război se soldase cu ocuparea de către inamic a 
unor regiuni vitale, grupând aproape 40% din populaţia 
sovietică, care dădeau, în timpuri normale, două treimi din 
cărbunele, oţelul şi aluminiul ţării, precum şi 84% din 
zahăr şi 40% din producţia cerealieră. 

2. „Armata Roşie asasinată'. Arhivele disponibile 
astăzi confirmă ceea ce a scris, în anii ’60, istoricul sovie¬ 
tic A. Nekrici (Armata roşie asasinată): responsabilitatea 
zdrobitoare a conducerii de partid şi a lui Stalin, îndeosebi, 

în dezastrul militar sovietic din 1941. Această responsabi¬ 
litate se situează la patru nivele: 

-concepţii militare total inadaptate la situaţie: după 
Stalin, armata trebuia să fie pregătită pentru un război 
ofensiv; în cazul ipotetic al unei agresiuni, aceasta trebuia 
să fie imediat contracarată printr-o ridicare generală a pro¬ 
letariatului occidental; 

- o eroare globală de apreciere a ameninţării naziste în 
iunie 1941: Stalin nu a ţinut seamă de foarte numeroase¬ 
le informaţii, care, de la începutul lui 1941, anunţau o 
apropiată invadare a URSS de către forţele naziste. Până 
în ultima clipă, Stalin a refuzat să ordone măsuri de alar¬ 
mare, de mobilizare şi de transferare a trupelor, măsuri 
care fuseseră cerute de şefii militari. în seara zilei de 22 
iunie, când trupele germane trecuseră Niemenul, asediau 
Brestul şi înaintau spre Lvov, înaltul Comandament sovi¬ 
etic dădea armatei directiva sinucigaşă de „a trece la ofen¬ 
sivă"; 

- o politică de înzestrare a armatei prea tardivă şi in¬ 
completă; în ciuda progreselor indiscutabile, realizate în 
anii ’30, înzestrarea cu tehnică militară a Armatei Roşii 
suferea de absenţa unei planificări coerente. Intervenţia 
permanentă a lui Stalin în alegerea materialului s-a dove¬ 
dit, adesea, dezastruoasă. Până la sfârşitul lui 1940, s-a 
dat prioritate fabricării, în mari cantităţi, a materialului tra¬ 
diţional, „planificat" cu mulţi ani înainte. Producţia noilor 
modele (Mig - 3, tancul mijlociu T - 34, tancul greu KV) nu 
a fost stimulată, sub impulsul generalului Jukov şi al lui 
Şapoşnikov (comisar-adjunct la Apărare), decât în urma 
campaniei dezastruoase din Finlanda; 

- o profundă dezorganizare a corpului ofiţeresc, în 
urma epurărilor din anii 1937-1938; aceste epurări au 
eliminat cea mai mare parte a conducătorilor şi ofiţerilor 

experimentaţi. La începutul războiului, mai puţin de 10% 
din ofiţeri absolviseră cursuri militare superioare, în vreme 
ce 75% din ofiţerii şi comisarii politici deţineau funcţiile lor 
de mai puţin de un an. 

3. Evacuare, reconversiune şi solidaritate aliată. 

Catastrofa militară din 1941 şi ocuparea de către inamic a 
unor imense teritorii au pus de la început problema 
evacuării potenţialului industrial şi a oamenilor, precum şi 
a reconversiunii. La 24 iunie a fost creat un Consiliu al 
Evacuării (prezidat de L. Kaganovici), care a organizat, în 
cinci luni, deplasarea a 1.530 de mari întreprinderi din 
regiunile occidentale spre Volga, Ural, Kazahstan şi 
Siberia. Peste 11 milioane de persoane au fost evacuate 
(vara 1941 - vara 1942) de pe teatrul de operaţii şi din 
zonele limitrofe. întreaga populaţie adultă deplasată (în 
majoritate femei) a fost de îndată integrată în producţie şi 
constrânsă să lucreze în condiţii foarte dure (ziua de 
muncă de 12 -14 ore, locuinţe improvizate, aprovizionare 
precară). Această forţă de muncă a contribuit, totuşi, în 
chip decisiv, la reluarea spectaculoasă a producţiei indus¬ 
triale. 

întocmai ca ansamblul instituţiilor şi organismelor exis¬ 
tente (comisariate ale poporului, armata şi chiar Partidul), 
Consiliul de Evacuare era coordonat de un organism 
excepţional, puternic centralizat şi înzestrat cu o putere 
absolută: Comitetul de Stat al Apărării, creat la 30 iunie şi 
prezidat de Stalin. Acesta concentra de acum înainte toate 
puterile, autodesemnându-se comisar la Apărare (19 iulie) 
şi Comandant Suprem al armatei (8 august). 

Din primele zile ale războiului, calculele lui Hitler privind 
izolarea politică a Uniunii Sovietice s-au dovedit greşite. 
Negocierile dintre URSS şi Marea Britanie au dus la un 

acord de cooperare, semnat la 12 iulie 1941, urmat, la 16 1 
august, de un acord economic de comerţ şi de credit. în 9 
urma misiunii consilierului său, Hopkins, la Moscova, | 
preşedintele Roosevelt a acceptat să acorde URSS un 
prim împrumut de 1 miliard de dolari fără dobândă, în vir¬ 
tutea legii de lend-lease. La 1 octombrie 1941, Harriman, 
Beaverbrook şi Molotov au semnat la Moscova un acord 
tripartit privind furnizarea către URSS de armament, 
echipament militar şi materii prime strategice. | 


II. Cotitura în război (vara 1942 - vara 1943) 

1. înfrângerile sovietice din vara lui 1942. Din 

aprilie până în octombrie 1942, Armata Roşie a suferit 
o nouă serie de înfrângeri. în aprilie - iunie, sovieticii au 
eşuat în încercarea lor de a despresura Leningradul; în 
mai, ofensiva germană la Kerci, în Crimeea, a dus la un 
dezastru al sovieticilor. La 2 iulie a căzut Sevastopolul. 
în aceeaşi zi, germanii au străpuns apărarea sovietică 
la joncţiunea fronturilor Briansk şi de sud-vest, ceea ce 
le-a permis să ocupe Voronejul (12 iulie), apoi Voroşi- 
lovgradul (19 iulie). La 15 iulie, o altă linie de apărare 
sovietică a fost străpunsă pe Don; la 24 iulie, Armata 
Roşie a abandonat Rostovul. Aceste înfrângeri au fost 
însoţite de scăderea brutală a disciplinei în rândurile 
trupelor sovietice, pe care Comandamentul a încercat 
să o stăvilească prin faimosul ordin de zi nr. 227, sem¬ 
nat de Stalin: „Nici un pas înapoi!" 

Ameţit de victorii, Hitler a comis încă o dată aceeaşi 
greşeală ca şi în cazul ofensivei asupra Moscovei, 
fixând armatelor sale două axe de atac simultane: spre 

Stalingrad, pe de o parte, spre Marea Caspică şi 
Caucaz, pe de alta. în august, germanii s-au îndreptat 
spre Caucaz, fără a întâlni rezistenţă, trecând peste 
Kuban. Continuând ofensiva, avangărzile germane au 
atins marele masiv al Caucazului. 

2. Stalingrad şi Kursk: două victorii sovietice deci¬ 
sive. Efortul principal al germanilor s-a îndreptat însă 
spre Volga şi, mai ales, spre Stalingrad. La 23 august 
1942, Armata a Vl-a a lui Paulus a atins Volga dinspre 
nord-vest, ţinând astfel sub foc Stalingradul. Jukov, 
numit comandant suprem adjunct 1 , a fost trimis la 
Stalingrad pentru a coordona şi conduce operaţiile. La 
12 septembrie, germanii au lansat ceea ce ei credeau 
a fi asaltul final. Luptele s-au desfăşurat aproape cinci 
luni, uzină cu uzină, casă cu casă. La 15 octombrie, 
germanii au atins Volga dinspre sud, dar epuizaţi, cu 
liniile de aprovizionare întinse excesiv şi pierzând 
70.000 de oameni, precum şi superioritatea în blindate 
şi avioane. Planul pus la punct de Jukov („Planul 
Uranus") ţinea cont de fragilitatea poziţiilor germane 
între Don şi Volga şi prevedea o manevră de încercuire 
a inamicului. Lansată la 19 noiembrie, ofensiva sovie¬ 
tică a obţinut efectul de surpriză scontat. în câteva zile, 
străpungerea a reuşit. Armata a Vl-a şi o parte a 
Armatei a IV-a blindate (în total 330.000 de oameni) au 
fost încercuite. La 2 februarie 1943, trecând peste inter¬ 
dicţia lui Hitler, Paulus capitulează. Luată în ansamblu, 
bătălia de ia Stalingrad a dus la dispariţia, în şase luni, 
a 800.000 de oameni din forţele Axei. 

1 Pentru prima dată, în regimul sovietic, un militar devenea al doilea 

personaj în stat. (N. a.) 

Această cotitură în desfăşurarea războiului a fost am¬ 
plificată de o înaintare generală a Armatei Roşii pe un 
front imens, de la Leningrad la Caucaz. Pentru a evita să 
fie încercuite la rândul lor, armatele germane din Caucaz 
s-au retras cu 600 km, până la vest de Rostov, eliberat 
la 14 februarie 1943. în februarie-martie 1943, Voronej, 
Kursk, Harkov şi cea mai mare parte a Donbassului au 
fost recucerite de sovietici; Armata Roşie a izbutit să 
degajeze un culoar de 10 km, slăbind astfel blocada 
Leningradului, în cursul căreia 900.000 de oameni au 
murit, cei mai mulţi din cauza foametei şi a epuzării. : 

în ciuda gravelor înfrângeri ale armatei sale, înaltul 
Comandament german a decis, în mai 1943, să reia ini¬ 
ţiativa şi să reducă „ieşindul" de la Kursk („Operaţia 
Citadela"). Pregătirea ofensivei germane prelungindu-se 
mult timp, Armata Roşie a avut timp să-şi regrupeze j 
forţele, care le depăşeau acum cu mult pe cele ale j 
inamicului. De la 10 la 20 iulie s-a desfăşurat la Pro- ; 
horovka, în apropiere de Kursk, cea mai mare bătălie 
de tancuri din cel de al doilea război mondial. Blindatele 
germane au fost zdrobite şi, la 3 august, sovieticii au 
contraatacat pe linia Orei - Kursk - Beigorod. Bătălia de 
la Kursk, în cursul căreia au fost înfrânte cele mai bune 
divizii blindate germane, echipate cu ultimele modele 
de tancuri, a marcat, şase luni după Stalingrad, a doua 
cotitură a războiului pe frontul rus. 


III. Pentru a înţelege revirimentul sovietic 

1. Reconversiunea economiei sovietice şi conse¬ 
cinţele sale. Nu se pot înţelege victoriile sovietice de la 
sfârşitul lui 1942 şi din vara lui 1943 fără a evoca formida- 

bila reconversiune a economiei, orientată în întregime 
spre efortul militar. Pentru a remedia lipsa mâinii de lucru 
(11 milioane de oameni erau sub drapel), guvernul a de¬ 
cretat (februarie 1942) „mobilizarea pentru lucru" a popu¬ 
laţiei urbane, apoi (noiembrie 1942) a celei rurale. în 1942, 
3 milioane de persoane au fost trecute, din dispoziţia 
autorităţilor, în industrie; Gulagul (de unde 1 milion de de¬ 
ţinuţi au fost eliberaţi pentru a fi trimişi pe front) a sporit 
„contractele" cu întreprinderile, şcolile profesionale au ac¬ 
celerat formarea elevilor. S-a produs o puternică femini¬ 
zare a mâinii de lucru, precum şi o reînnoire importantă a 
clasei muncitoare. în patru ani, productivitatea în industrie, 
revelatoare pentru amploarea efortului uman, a crescut cu 
40%. 

La sfârşitul lui 1942, producţia de material militar sovie¬ 
tic a depăşit simţitor producţia germană în cantitate şi, 
uneori, în calitate. Mâna de lucru a deţinuţilor din lagăre a 
contribuit incontestabil la avântul producţiei militare. 

2. Rolul ajutorului aliat. Sovieticii au avut întotdeauna 
tendinţa de a subevalua importanţa livrărilor aliate de care 
au beneficiat în virtutea acordurilor de împrumut şi închi¬ 
riere. Acestea, subliniază ei, nu au reprezentat decât 4% 
din producţia totală de război a URSS. Problema livrărilor 
a dat naştere, la cel mai înalt nivel, la o corespondenţă 
abundentă, cu o nuanţă de nemulţumire. Aliaţii îi acuzau pe 
sovietici de „ingratitudine", în timp ce aceştia din urmă îi 
bănuiau pe Aliaţi că vor să înlocuiască, prin acest aport 
material, deschiderea, atât de des cerută de Moscova, de 
la sfârşitul lui 1941, a „celui de al doilea front". 

în realitate, livrările pe baza legii de împrumut şi închi¬ 
riere au jucat un rol economic important, permiţând econo¬ 
miei sovietice să reducă dezechilibrele şi să se specia- 

lizeze în producţia militară, fără a se teme de ruptura cir¬ 
cuitelor economice prin abandonarea tuturor celorlalte 
obiective ale unei creşteri echilibrate. 

3. Barbaria nazistă şi eşecul „Ostpolitik'-ului. Un alt 

factor care a contribuit la răsturnarea situaţiei în favoarea 
URSS, în vara lui 1943: barbaria nazistă a provocat o pu¬ 
ternică descurajare în toate teritoriile ocupate, excluzând 
orice veleitate de colaborare, în rândurile unei populaţii - 
mai ales rurale - care suferise atât de mult sub regimul 
sovietic. 

în viziunea hitleristă a viitorului Germaniei, invadarea 
URSS răspundea unui anumit număr de obiective precise: 
lichidarea bolşevismului (fenomen deopotrivă „velicorus" 
şi evreiesc, două calificative, deopotrivă, vrednice de ură), 
j distrugerea statului sovietic, cucerirea de spaţiu vital în 

Est, pentru a pune astfel definitiv capăt conflictului dintre 
elementul german şi cel slav. Atitudinea relativ favorabilă 
a primelor populaţii cucerite (în zonele de la frontierele de 
vest, încorporate la URSS în 1939-1940), capturarea a 
milioane de oameni, descumpăniţi de condiţiile în care se 
desfăşuraseră primele lupte, i-au confirmat pe conducă¬ 
torii nazişti în convingerile lor, potrivit cărora Estul era 
populat de suboameni, obişnuiţi să se supună violenţei 
învingătorului. Aceasta s-a manifestat prin exterminarea 
masivă a evreilor 1 şi a comuniştilor 2 . în ceea ce priveşte 
prizonierii de război sovietici (2 milioane la sfârşitul lui 

1 Evreii ucraineni, bieloruşi şi ruşi, sistematic executaţi fie pe loc (Babyi 
Iar, în apropiere de Kiev), fie în lagărele de concentrare din Polonia şi 
Germania, au constituit unul din principalele contingente (1,1 milioane) 
ale celor 6 milioane exterminate de nazişti. (N. a.) 

2 „Decretul privitor la comisari" prevedea execuţia imediată a tuturor 
cadrelor politice sovietice. (N. a.) 


108 


1942; 5,75 milioane la 1 mai 1944), aceştia au fost vic¬ 
timele unui tratament neomenos. în cursul războiului, 3,3 
milioane au pierit, masacraţi în masă, înfometaţi, trimişi în 
lagăre cu un regim deosebit de riguros. 

Organizarea teritoriilor ocupate pune în lumină refuzul lui 
Hitler de a lua în consideraţie altă' soluţie decât aceea a 
„colonialismului integral". Teritoriile ocupate au fost organi¬ 
zate în trei modalităţi: alipirea la alte state, administraţie 
civilă, administraţie militară. Prelungirea războiului a încura¬ 
jat (vara lui 1942 - începutul lui 1944) pe partizanii 
„Ostpolitik“-ului teoreticianului nazist A. Rosenberg - înte¬ 
meiată pe dezagregarea etnică a URSS - să schiţeze o 
„politică selectivă" de colaborare cu unele popoare din 
Uniunea Sovietică. Germanii au sprijinit, astfel, aspiraţiile la 
autonomie ale karaciaevilor, kabarzilor, balkarilor, cecenilor 
şi au înlesnit crearea unui Comitet central musulman la 
Simferopol. 1 Balticii au beneficat, de asemeni, de un statut 
privilegiat, cu propriile lor guverne naţionale, desigur pro- 
germane, dar care, fiind intermediari între localnici şi ocu¬ 
pant, s-au bucurat de sprijinul populaţiei. Pentru teoreticienii 
„Ostpolitik“-ului, Ucraina trebuia să joace un rol fundamen¬ 
tal în dezagregarea naţională a URSS. Totuşi, considerând 
această regiune ca vitală pentru interesele economice ale 
Reichului, Hitler a refuzat să facă din ea un câmp de expe¬ 
rienţă pentru teoriile naţionale ale lui Rosenberg. Aici, ca şi 
în Rusia, regimul de ocupaţie a fost de o extremă brutali¬ 
tate, şi germanii au pierdut repede orice credit într-o regiune 
care, cel puţin în partea ei occidentală, făcuse, iniţial, o 
primire mai degrabă favorabilă trupelor germane. 

1 Cu toate acestea, naziştii nu au acordat niciodată tătarilor din Crimeea 
autonomia de care beneficiau locuitorii regiunilor de munte din Caucaz, 
de teamă să nu renască mişcarea panturanică, zdrobită de puterea 
sovietică la începutul anilor ’20. (N. a.) 

Incoerentă, sfâşiată între mai multe orientări, neţinând 
niciodată seama de interesele populaţiei locale, „Ostpolitik“ 
s-a soldat cu un eşec. 

în teritoriile ocupate, rezistenţa s-a organizat, iar miş¬ 
carea de partizani s-a întărit. Până la 30 mai 1942, dată la 
care înaltul Comandament sovietic a creat un stat major 
central al partizanilor, condus de la Moscova, mişcarea a 
rămas - în mare parte - în afara oricărui control, nu numai 
militar, ci şi politic. Barbaria nazistă şi rechiziţiile brutale de 
muncitori pentru Germania (peste 4,2 milioane între 1942- 
1944) au stimulat rezistenţa care, începând din toamna lui 
1942, controla „adâncul ţării“ într-un număr de regiuni ocu¬ 
pate - sudul Bielorusiei, provinciile Briansk, Smolensk, 
Orei). începând de la sfârşitul lui 1942, întinderea exce¬ 
sivă a legăturilor germane a conferit partizanilor o însem¬ 
nătate sporită. în 1943, grupurile de partizani au executat 
aproape 3.000 de acte de sabotaj pe căile ferate, înce¬ 
tinind transportul de material militar german spre front, dar 
atrăgând represalii teribile ale trupelor SS împotriva popu¬ 
laţiei civile (mai multe mii de sate au fost arse numai în 
Bielorusia). Cu toate acestea, în ciuda unui aport militar de 
netăgăduit, a unei forţe care reţinea 10% din efectivele 
germane de pe frontul de est, comandamentul Armatei 
Roşii s-a manifestat tot timpul reticent faţă de o mişcare 
scăpată - pentru un timp - oricărui control şi care fusese 
martora vidului politic din vara lui 1941. 

4. Patriotism, slăbirea controalelor şi consens so¬ 
cial. în faţa dezastrelor militare din primele luni ale războ¬ 
iului, regimul a făcut apel la valorile ruse, naţionale şi patri¬ 
otice. Discursul radiodifuzat al lui Stalin, din 3 iulie 1941, a 
evocat „marea primejdie care ameninţă Patria 11 şi s-a refe¬ 

rit la „marea naţiune rusă a lui Plehanov, Lenin... a lui 
Puşkin, Tolstoi, Ceaikovski, Cehov, Suvorov şi Kutuzov 11 , 
care trebuia apărată în acest „război sfânt 11 , botezat curând 
„Marele război de apărare a Patriei. 11 Această orientare a 
fost confirmată de restaurarea valorilor, a gradelor şi 
codurilor tradiţionale în armată, prin suprimarea corpului 
comisarilor politici în beneficiul unui comandament unic. 

Apropierea de Biserica ortodoxă, legată indisolubil de 
trecutul naţional, constituie al doilea aspect al evoluţiei 
ideologice a regimului în timpul războiului. Biserica orto¬ 
doxă a contribuit ea însăşi la facilitarea acestei schimbări, 
încă de la 22 iunie 1941, mitropolitul Serghei a dat, într-o 
scrisoare pastorală, binecuvântarea Bisericii pentru 
„apărarea frontierelor sfinte ale Patriei 11 . în cursul anului 
1942, mitropoliţii Alexei şi Nicolae au fost invitaţi să par¬ 
ticipe la lucrările Comisiei de anchetă asupra crimelor 
germane. La 4 septembrie 1943, cei trei mai înalţi ierarhi 
ai Bisercii ortodoxe ruse au fost primiţi de Stalin la 
Kremlin. Stalin a autorizat alegerea unui nou patriarh în 
scaunul rămas vacant din 1924. în octombrie 1943, guver¬ 
nul a creat un Consiliu pentru problemele Bisericii orto¬ 
doxe şi a permis redeschiderea unui număr de biserici 
închise în anii ’30. 

A treia evoluţie ideologică, destinată să regrupeze 
naţiunea în jurul valorilor tradiţionale şi patriotice, a fost 
personalizarea, tot mai accentuată, a puterii supreme şi 
identificarea lui Stalin cu Cauza sfântă, aceea a Patriei. 
Concentrând, pentru prima dată din 1917, puterile 
Partidului şi ale statului, tradiţional disociate, Stalin a luat 
locul lui Molotov la preşedinţia Consiliului Comisarilor 
Poporului, a preluat conducerea Comitetului de Stat pen¬ 
tru Apărare, a Marelui Cartier General, a Comisariatului 

Poporului pentru Apărare, înainte de a se numi pe sine 
mareşal şi, apoi, generalissim. 

Aceste evoluţii convergente - şi care aveau să devină 
elemente stabile ale ideologiei în perioada postbelică 
(noile relaţii dintre stat şi Biserică, accentul pus pe coeziu¬ 
nea naţională, axată pe ideea de patrie sovietică, moşte¬ 
nitoarea marii naţiuni ruse, personalizarea crescândă a 
puterii) - coexistau cu unele relaxări de scurtă durată, 
care nu s-au prelungit mai mult decât războiul: o anumită 
slăbire a controlului economic asupra ţărănimii şi a con¬ 
trolului ideologic asupra intelectualităţii. Pentru a compen¬ 
sa predarea - la preţuri scandalos de scăzute - a cvasito- 
talităţii recoltei colective, autorităţile locale, de altminteri 
foarte slăbite, au trebuit să lase colhoznicilor o mai mare 
libertate pentru a-şi vinde produsele personale. în cursul 
războiului, piaţa colhoznică (piaţa liberă) s-a dezvoltat, 
furnizând 50% din cumpărăturile alimentare ale orăşenilor, 
faţă de 20% înainte de război. 

în sfera culturală, controlul ideologic a fost atenuat. 
Relaxarea - relativă - a controalelor politice şi ideologice 
s-a manifestat, de asemenea, în recrutarea masivă, hotă¬ 
râtă în august 1941, ca membri de partid a „tuturor celor 
care se distinseseră pe câmpul de luptă 1 '. în cursul războ¬ 
iului, 4 milioane de sovietici, în mare majoritate militari sub 
drapel, au intrat în Partid, pentru valori ce exaltau patrio¬ 
tismul şi măreţia naţională. 

Exacerbat de atrocităţile naziste, sentimentul patriotic a 
consolidat consensul social, care a fost arma principală de 
supravieţuire a URSS. Este de netăgăduit că, în 1944, 
mecanismele sociale funcţionau mult mai puţin haotic 
decât în 1937-1938. 

IV. Spre victorie (vara 1943 - mai 1945) 

1. Conferinja de la Teheran. La sfârşitul anului 1943, 
după cotitura de la Kursk pe frontul rus, debarcarea anglo- 
americană în Italia şi răsturnarea regimului mussolinian, 
victoria se întrevedea, mai mult sau mai puţin apropiată, 
dar sigură. Aliaţii au hotărât să-şi coordoneze acţiunile şi 
să-şi definească proiectele postbelice. De la 28 noiembrie 
la 1 decembrie 1943, conferinţa de la Teheran a reunit, 
pentru prima dată, pe Churchill, Roosevelt şi Stalin. Exploa¬ 
tând, cu abilitate, sentimentul de culpabilitate al occiden¬ 
talilor pentru nedeschiderea unui veritabil al doilea front, 
promis de mult timp şi mereu amânat, şi divergenţele din¬ 
tre Statele Unite şi Marea Britanie, Stalin a obţinut satis¬ 
facţie în mai multe puncte fundamentale: 

- promisiunea unei debarcări în Franţa, cel mai târziu 
în mai 1944; 

- deplasarea frontierelor Poloniei spre vest şi, în con¬ 
secinţă, recunoaşterea, pentru moment neoficială, de către 
occidentali, a „liniei Curzon" ca viitoare frontieră orientală a 
Poloniei; 

- recunoaştera pretenţiilor sovietice asupra Konig- 
sberg-ulu; 

- anexarea statelor baltice ca fiind „conformă voinţei 
populaţiei". 

în schimbul acestor câştiguri majore, URSS a acceptat 
să declare război Japoniei cel mai târziu la trei luni după 
încheierea războiului în Europa. 

2. Ofensiva sovietică în anul 1944. După acest suc¬ 
ces diplomatic, sovieticii, ale căror forţe surclasau 

acum, în toate domeniile, pe cele ale germanilor, au 

lansat, în ianuarie 1944, o nouă ofensivă, în urma 

căreia a luat definitiv sfârşit (27 ianuarie) blocada 
Leningradului, după 870 zile de asediu. în aprilie-mai, 
Ucraina de pe malul apusean al Niprului, precum şi 
Crimeea au fost eliberate. La 5 iulie, Armata Roşie a 
trecut vechea frontieră (dinainte de 1939) a Poloniei. 
După o înaintare de 600 de km, în cinci săptămâni, 
Armata Roşie a ajuns, la 1 august 1944, până în su¬ 
burbiile Varşoviei, pe malul drept al Vistulei. 
în urma descoperirii, în februarie 1943, a gropilor comune 
de la Katyn 1 , relaţiile dintre URSS şi guvernul polonez în 
exil de la Londra au fost suspendate. După intrarea 
Armatei Roşii în Polonia, URSS a înlesnit crearea, la 
Lublin, a unui Comitet Naţional de Eliberare, condus de 
comunistul B. Bierut. Pentru a-şi afirma legitimitatea şi a 
primi trupele sovietice în calitate de „gazdă", guvernul 
polonez în exil a ordonat o insurecţie generală la Varşovia 
(1 august). Pretextând întinderea excesivă a legăturilor 
sale şi oboseala oamenilor, înaltul Comandament sovie¬ 
tic a refuzat trecerea Vistulei de către Armata Roşie pentru 
a-i ajuta pe insurgenţi. După 62 de zile de rezistenţă 
eroică, Armia Krajowa a capitulat. Varşovia a fost rasă de 
germani, elita poloneză decimată. 


1 Germanii au descoperit aceste gropi comune în februarie 1943. Ele 
cuprindeau corpurile a mii de ofiţeri polonezi, făcuţi prizonieri în 1939 
de către sovietici. Aceştia au pretins până la sfârşitul anilor ’80 că 
ofiţerii polonezi fuseseră masacraţi de către nazişti. Publicarea recentă 
(1993) a ordinului de execuţie a peste 10.000 ofiţeri, semnat de Beria 
şi de Stalin, pune capăt definitiv polemicii privind responsabilitatea pen¬ 
tru acest masacru*. (N. a.) 

* Ordinul, din 5 martie 1940, prevedea executarea, în total, a 25.700 de 
persoane (foşti ofiţeri, moşieri, funcţionari etc.). Textul a fost reprodus 
în „Voprosî Istorii", 1993, nr.1, p.17-19. Potrivit unui raport al lui A. N. 
Şelepin, preşedintele KGB, către N. S. Hruşciov, din 3 martie 1959, 
NKVD a executat, în anul 1940, 21.857 de polonezi. (N. t.) 

în toamna lui 1944, înaltul Comandament sovietic a 
îndreptat o parte importantă a trupelor sale spre 
Balcani, Ungaria şi Austria, pentru a o lua înainte 
anglo-americanilor în această parte a Europei. La sfâr¬ 
şitul lui august, Armata Roşie a invadat România; la 12 
septembrie, românii au semnat un armistiţiu, prin care 
România primea Transilvania (anexată de unguri)*, dar 
ceda Uniunii Sovietice Basarabia şi Bucovina de Nord. 
în octombrie, Armata Roşie a ocupat Debrecen (De¬ 
breţin) şi a instalat aici un guvern provizoriu ungar. 
Budapesta, apărată de trupe germane, nu a căzut, 
totuşi, decât la 11 februarie 1945. După vizita lui Tito la 
Moscova (începutul lui septembrie 1944), trupele sovi¬ 
etice au intrat în Iugoslavia. Astfel, din octombrie 1944, 
o mare parte a Europei Orientale a trecut sub control 
sovietic. Venind la Moscova, Churchill a luat act de 
aceste realităţi. El a acceptat traseul frontierelor 
poloneze, impus de Stalin (linia Oder-Neisse la vest, 
linia Curzon la est), precum şi formarea unui guvern 
polonez de „uniune naţională". El a recunoscut prepon¬ 
derenţa sovietică în România, Bulgaria şi Ungaria. 
Stalin, în schimb, a abandonat orice pretenţie asupra 
Greciei şi, în consecinţă, nu a mai acordat nici un spri¬ 
jin comuniştilor din ELAS**. în privinţa regimului din 
Iugoslavia, soarta acestuia a rămas în suspensie. 

3. Conferinţa de la Ialta şi victoria. Conferinţa de la 
lalta (4-11 februarie 1945) a avut drept obiectiv 


* Convenţia de armistiţiu cu România (12 septembrie 1944) declara nul 
„arbitrajul 11 de la Viena şi prevedea că „Transilvania (sau cea mai mare 
parte a ei)" revine României. (N. t.) 

** Armata populară de eliberare a Greciei, aflată sub controlul partidu¬ 
lui Comunist din Grecia. (N. t.) 

modalităţile de organizare a lumii postbelice. Folosind cu 
abilitate, ca şi la Teheran, divergenţele dintre britanici şi 
americani şi încrederea pe care i-o arăta Roosevelt, foarte 
grav bolnav, Stalin şi-a sporit avantajul şi a obţinut, mai 
ales, satisfacţie în următoarele puncte: 

- trei locuri (Rusia, Ucraina, Bielorusia) la Conferinţa 
de constituire a ONU, care urma să se deschidă la San 
Francisco, în ziua de 25 aprilie; 

- confirmarea frontierelor occidentale şi orientale ale • 
Poloniei după dorinţele URSS; 

- legitimitatea Comitetului de la Lublin, care avea să 
constituie, „cu aliaţi conducători democratici polonezi", 
nucleul viitorului guvern polonez; 

- cedarea insulelor Kurile, a părţii meridionale a 
Sahalinului, cedarea prin închiriere a Port Arthur-ului, 
exploatarea complexului feroviar din Manciuria, în schim¬ 
bul intervenţiei sovietice împotriva Japoniei, în trei luni 
după capitularea Germaniei; 

- recunoaşterea temeiniciei cererilor de reparaţii for¬ 
mulate de sovietici: 10 miliarde de dolari (adică jumătate 
din reparaţiile totale cerute Germaniei). 

Trei săptămâni înainte de deschiderea conferinţei de la 
ialta, Armata Roşie lansase ofensiva finală, venind astfel 
în ajutorul occidentalilor, surprinşi de contraofensiva ger¬ 
mană din Ardeni. La 10 martie, trupele sovietice au trecut 
Oderul. Acoperit dinspre nord de Rokossovski şi dinspre 
sud de Koniev, Jukov a aruncat, ia 12 aprilie, 2 milioane 
de oameni împotriva Berlinului, devenit o fortăreaţă. La 25 
aprilie, armata sovietică a făcut joncţiunea cu armata 
americană pe Elba. La 2 mai, generalul Ciuikov a primit 
capitularea garnizoanei din Berlin. Ultimele lupte impor¬ 
tante s-au desfăşurat în Boemia; la 9 mai, Armata Roşie a 
intrat în Praga. Câteva ore mai înainte, Keitel semnase 
actul de capitualare fără condiţii a Germaniei. 

Capitolul VI 

STALINISMUL DESĂVÂRŞIT (1945-1953) 


Perioadă încă puţin cunoscută, anii 1945-1953 mar¬ 
chează desăvârşirea unei logici economice şi politice in¬ 
stalate la sfârşitul NEP-ului, De o mare coerenţă, contras¬ 
tând cu prima fază a stalinismului - cea a anilor '30 -, fază 
paroxistică, caracterizată prin excese şi lipsă de măsură, 
anii de după război conturează un stalinism desăvârşit, 
naţionalist, apăsător şi conservator. 

I. Revenirea la modelul antebelic 
Şl întărirea controalelor 

1. Revenirea la modelul antebelic. Revenirea la 
pace implica necesitatea de a reconstrui o ţară devastată 
de război - 26 de milioane de morţi, 25 de milioane de 
persoane fără adăpost, distrugeri evaluate la aproape 
7.000 milioane de ruble, adică de cinci ori şi jumătate veni¬ 
tul naţional din 1940 -, dar şi de a alege căile acestei 
reconstrucţii. Avea să fie încurajată, sistematizată chiar 
acea „orientare spre gestiunea prin consens" (J. Sapir), 
care constituise, alături de naţionalism şi de patriotism, 
unul din elementele majore ale consensului naţional din 
timpul războiului, sau avea să se revină la modelul de dez¬ 
voltare din anii '30? Această întrebare capitală pare a fi 
făcut obiectul unor vii dezbateri în iarna 1945-1946. 

Adoptat de Sovietul Suprem în martie 1946, al IV-lea 
Plan cincinal, numit „Planul reconstrucţiei", fixa obiective 

ambiţioase creşterii economice, dar, la prima vedere, mai 
puţin nerealiste şi mai echilibrate decât cele ale planurilor 
antebelice. Cu toate acestea, în faţa „pasivităţii" mâinii de 
lucru, epuizate şi înfometate, regimul a recurs la discursul 
productivist şi la arsenalul represiv. Primăvara lui 1946 a 
fost marcată de o mare campanie productivistă şi de o 
serie de decrete destinate să fixeze muncitorii de locul de 
muncă. întocmai ca în 1936-1937, a avut loc o reluare a 
mişcării stahanoviste: Stahanovul celui de al IV-lea Plan 
cincinal a fost A. Filipov, un „puitor de cărămizi" angajat în 
„întrecerea socialistă" pentru reconstrucţia oraşelor-martir. 
Anii 1947-1953 au fost martori ai reproducerii aceloraşi 
fenomene economice şi sociale, ai aceluiaşi ciclu ca şi în 
anii ’30: 

- o creşterea puternică a investiţiilor pentru şantiere, 
adesea neterminate, însoţită de fenomene inflaţioniste, 
determinate de penurii şi de dificultăţi de aprovizionare; 

-o foarte mare nevoie de mână de lucru din partea 
întreprinderilor, preocupate, mai mult, să obţină maximum 
de muncitori şi de utilaj, decât să creeze condiţii pentru 
creşterea productivităţii; 

- un puternic aflux (7 milioane) de lucrători neexperi¬ 
mentaţi, veniţi de la ţară, ceea ce a generat „fenomene 
negative", precum recrudescenţa absenteismului, instabi¬ 
litatea persistentă a mâinii de lucru, producţia defec¬ 
tuoasă, probleme de disciplină a muncii; 

- persistenţa unui nivel de viaţă foarte coborât: analiza 
consumului dezvăluie că, în oraşe, nivelul din 1928 (abia 
echivalent celui din 1913) nu a fost atins decât în 1954, 
nivelul din 1940 (inferior celui din 1928) fiind atins în 1951. 

Ca şi în anii ’30, dificultăţile cele mai grave s-au mani¬ 
festat pe „frontul agricol". în discursul său din 9 februarie 
1946, Stalin anunţase încheierea raţionalizării produselor 

pentru toamna lui 1946. Câteva luni mai târziu, aceste 
promisiuni nefondate au fost amânate sine die din cauza 
unei „întârizeri în campania de colectare". Acest eufemism 
ascundea o adevărată foamete (care a lovit, mai ales, 
regiunile Kursk, Voronej, Tambov, Orei) provocată, în 
parte de secetă, dar, mai ales, de voinţa statului de a 
exporta produse agricole, indiferent de consecinţe. Ca şi 
foametea din 1932, cea din 1946 (500.000 de victime) a 
fost trecută cu totul sub tăcere. Punând problemele agri¬ 
cole pe seama „poftei de câştig de pe loturile individuale", 
guvernul a lansat o vastă campanie pentru „lichidarea 
violărilor statutului colhoznic". în 1946-1948, administraţia 
a recuperat peste zece milioane de hectare „însuşite ile¬ 
gal". Legislaţia represivă din 4 august 1932 a fost „reac¬ 
tualizată" printr-un decret din 7 iunie 1947, stipulând că 
orice „atingere adusă proprietăţii de stat sau colhoznice 
este pasibilă de o pedeapsă între cinci şi douăzeci şi cinci 
de ani de muncă silnică. în timp ce cotele livrărilor obliga¬ 
torii erau reevaluate anual, prin creştere, preţurile plătite 
de stat colhoznicilor pentru produsele agricole rămâneau, 
în 1952, inferioare preţurilor plătite în 1940. La începutul 
anilor '50, degradarea economică şi financiară a col¬ 
hozurilor a atins un nivel care ameninţa echilibrul eco¬ 
nomic în ansamblu. 

Contrastul dintre penuria cotidiană şi megalomania 
stalinistă pentru „marile proiecte" nu a fost niciodată atât 
de mare; aceşti ani au înregistrat o adevărată „proliferare 
a tot felul de planuri: planuri de dezvoltare a centralelor 
electrice gigantice, „planul stalinist de transformare a 
naturii", care, prin abaterea cursurilor fluviilor siberiene şi 
prin lucrări gigantice de împădurire şi irigare, pretindea să 
transforme climatul regiunilor aride din sudul ţării, proiec¬ 
tul de „agro-oraşe“ (lansat de N. S. Hruşciov, mare „spe- 

cialisf şi responsabil cu agricultura la Comitetul Central) 
considerate „că pot suprima deosebirea dintre muncitorul 
rural şi muncitorul urban". 

2. întărirea controalelor şi represiunea. Derapajul 
hipervoluntarist al economiei a mers în acelaşi pas cu 
întărirea controalelor şi a represiunii. 

Felul în care au fost trataţi, la sfârşitul războiului, pri¬ 
zonierii de război sovietici repatriaţi din Germania pune în 
lumină voinţa autorităţilor de a relua controlul asupra 
gândirii oamenilor. Din 2,3 milioane de prizonieri repatriaţi, 
doar o minoritate a fost autorizată să revină acasă; majori¬ 
tatea celor repatriaţi au fost fie condamnaţi la pedepse în 
lagăre, fie deportaţi, fie constrânşi la lucrări obligatorii de 
reconstrucţie. 

Un decret, publicat în „Izvestiia" din 26 iunie- 1946, 
anunţă deportarea pentru crime de „trădare colectivă" a 
cecenilor, inguşeţilor şi tătarilor din Crimeea. în realitate, 
deportarea în Siberia, Kazahstan şi Asia Centrală a aces¬ 
tor popoare (şi a altora, nemenţionate,.precum karaciaevii, 
balkarii, calmucii, în total 600.000 de oameni) avusese ioc 
între octombrie 1943 şi iunie 1944. Câţiva ani mai înainte, 
prin decretul din 28 august 1941, 1 milion de germani de 
pe Volga fuseseră deportaţi în condiţii asemănătoare. O 
altă categorie care a furnizat sistemului concentraţionist 
lotul său de noi recruţi au fost diversele „naţionalităţi" - 
mai ales ucraineni, baltici, moldoveni - care s-au opus, cu 
armele în mâini, sovietizării Ucrainei apusene, Basarabiei 
şi ţărilor baltice. Până în 1949-1950, insurgenţii din UPA 
(Armata insurgenţilor ucraineni) controlau „zonele din 
adânc", în jurul Lvovului; „pacificarea" Ucrainei apusene 
s-a făcut cu preţul deportării şi arestării a sute de mii de 
oameni. în statele baltice, autorităţile sovietice au depor¬ 


120 


tat, mai întâi, elementele „claselor ostile", au confiscat 
pământurile marilor proprietari, au reprimat grupurile 
armate de partizani, care rezistau anexării (1945-1948), 
înainte de a se lansa în politica de colectivizare şi „des¬ 
chiaburire" (1949-1950), care a fost însoţită de deportarea 
mai multor sute de mii de baltici. 

Anii 1945-1953 au cunoscut expansiunea maximă a 
organelor de represiune poliţienească şi apogeul sistemu¬ 
lui concentraţionar. 

Aşa cum arată arhivele, recent date la iveală, ale 
Gulagului, anii 1945-1953 au înregistrat o creştere puter¬ 
nică a numărului deţinuţilor din lagărele şi coloniile de 
muncă (al căror număr a crescut de la 1,2 la 2,5 milioane 
între 1944 şi 1950) şi a numărului „deplasaţilor speciali", în 
„sate de colonizare" (1,7 milioane în 1943; 2,7 milioane în 
1953). Deţinuţii, veniţi în Gulag începând din 1945, au 
reprezentat, în mare parte, categorii noi, mai „dure" şi mai 
hotărâte decât „duşmanii poporului" din anii ’30, foste 
cadre de partid, mult timp convinse că internarea lor era 
rezultatul unei teribile erori. Pedepsele aplicate erau din 
ce în ce mai lungi; prin cumulul de pedepse, un număr 
crescând de deţinuţi nu mai avea speranţa de eliberare 
înainte de 20-25 de ani. Din această cauză au „sporit 
infracţiunile disciplinare", de la refuzul de a munci până la 
răscoale, mai ales, în „lagărele speciale" (create în 1948) 
şi rezervate deţinuţilor celor mai duri. 1 începând din 1948, 
administraţia penitenciarelor a încercat să exploateze 
deţinuţii într-o manieră mai „economică" şi mai „rentabilă": 
în scopul stimulării productivităţii, au fost introduse prime 

1 Anii 1948-1954 au fost marcaţi de un şir de răscoale în lagăre, repri¬ 
mate cu duritate. Printre cele mai cunoscute sunt cele din lagărele de 
la Peciora (1948), Salekhard (1950), Ekibastuz (1952), Vorkuta şi 
Norilsk (1953), Kimguir (1954). (N. a.) 



























şi „salarii", raţiile alimentare au fost sporite pentru cei care 
reuşeau să realizeze normele, mortalitatea (care atinsese 
cota cea mai înaltă - 17,5% pe an - în 1942-1943) a scă¬ 
zut. Acest „program" s-a lovit însă de realităţile lumii con- 
centraţionare: infrastructurille de producţie erau învechite; 
imensele unităţi penitenciare, grupând zeci de mii de de¬ 
ţinuţi, se dovedeau a fi structuri greoaie, dificil reformabile; 
modicitatea „salariului" acordat deţinuţilor (de 15 - 20 de 
ori mai mic decât salariul mediu al muncitorului liber) nu 
constituia un stimulent, într-un moment când un număr 
crescând de deţinuţi se organizau în bande rivale, ceea ce 
impunea o supraveghere sporită, din ce în ce mai costisi¬ 
toare. Numeroasele inspecţii, efectuate în 1951-1952, în 
principalele ansamble de penitenciare, au fost expresia 
neliniştii administraţiei în faţa scăderii rapide a rentabilităţii 
sistemului concentraţionar. Ele aruncă o nouă lumină 
asupra motivelor valului de amnistii din anii 1953-1957: 
acestea nu mai apar acum ca exclusiv politice. Motivarea 
lor economică nu ar trebui neglijată. 

Unul din aspectele cele mai remarcate ale înăspririi 
regimului stalinist în anii postbelici a fost accentul pus pe 
constrângerile ideologice. Sub conducerea lui Jdanov, s-a 
desfăşurat o vastă ofensivă împotriva oricărei creaţii spiri¬ 
tuale ce prezenta aşa-zise influenţe din străinătate, „deca¬ 
dentism occidental", „aspiraţii metafizice", „individualism 
mic-burghez", „formalism". în aceste condiţii, puţini au fost 
creatorii care n-au făcut obiectul uneia dintre aceste acuzaţii. 

La 14 august 1946, o rezoluţie a Comitetului Central 
denunţa revistele „Leningrad" şi „Zvezda" de a fi oferit 
cititorilor lor „ideologii străine de spiritul partinic", publi¬ 
când scrieri ale poetei A. Ahmatova şi ale umoristului 
M. Zoşcenko. La 4 septembrie, o nouă rezoluţie con¬ 

damnă producţia de filme „lipsite de idei"; printre filmele 
vizate figura a doua parte din „Ivan cel Groaznic" al lui 
S. Eisenstein. Celebrul realizator era criticat pentru că 
a prezentat o imagine eronată (cea a „unui fel de 
Hamlet") a unui ţar care figura de acum înainte printre 
marii făuritori ai statului rus. Câteva luni mai târziu, 
„Jdanovşcina" a lovit un alt sector până atunci cruţat, 
muzica; la 10 februarie 1948, o rezoluţie a Comitetului 
Central privind „Tendinţele decadente în muzica sovie¬ 
tică" a criticat „formalismul antipopular şi antinaţional" 
al lui Prokofiev, Şostakovici şi Haciaturian, precum şi al 
altor compozitori care „au uitat imensul rol social al 
muzicii pentru a satisface gusturile degenerate ale unui 
pumn de individualişti estetizanţi". 

De la sfârşitul lui 1948, denunţarea tendinţelor „forma¬ 
liste" a fost eclipsată de descoperirea unei noi devieri, 
„cosmopolitismul". Contactele şi căsătoriile între sovietici 
şi străini au fost interzise. Denunţarea cosmopolitismului a 
luat rapid o turnură din ce în ce mai mult făţiş antisemită. 
Animatorul teatrului evreiesc, M. Mihoels, a fost asasinat; 
„Comitetul antifacist evreiesc" a fost dizolvat; sute de inte¬ 
lectuali evrei au fost arestaţi şi deportaţi. Campania anti¬ 
semită a culminat, la începutul lui 1953, cu descoperirea 
„complotului halatelor albe". 

Controlul ideologic a cuprins toate domeniile creaţiei 
spirituale. în biologie au avut însă loc excesele cele mai 
vizibile. Stalin a impus aici, împotriva opiniei savanţilor din 
această disciplină, „teoriile" unui impostor, Lâsenko; aces¬ 
ta a împins până la caricatură concepţiile deterministe şi 
utilizarea legilor ştiinţifice pentru transformarea naturii, 
susţinând că legile lui Mendel erau false şi proclamând 
ereditatea caracterelor dobândite. 

II. URSS în relaţiile internaţionale postbelice 


Situaţia internaţională a URSS, la încheierea unui răz¬ 
boi din care ea a ieşit devastată, dar victorioasă, era para¬ 
doxală. Pe de o parte, ea se manifesta ca o Mare Putere, 
a cărei armată era, numeric, cea mai puternică din lume şi 
ocupa jumătate din Europa; pe de altă parte, ea era mult 
surclasată în tehnologia militară de Statele Unite, care ex¬ 
perimentaseră tocmai arma atomică. Pentru conducătorii 
sovietici, acest paradox era o sursă de tensiuni. în faţa 
acestei situaţii, trebuia să fie păstrată „Marea Alianţă" con¬ 
stituită în timpul războiului şi obţinut astfel răgazul necesar 
pentru reconstrucţia unei economii devastate sau să fie 
luate rapid „gajuri de securitate", prin extinderea influenţei 
sovietice? 

în lunile care au urmat conferinţei de la lalta, s-a impus 
a doua opţiune. 

1. rtoul climat din Europa: de la Postdam la con¬ 
ferinţa de la Paris (iulie 1945 - iulie 1947). La con¬ 
ferinţa de ia Postdam (17 iulie - 2 august 1945), occiden¬ 
talii, puşi de sovietici în faţa mai multor „fapte împlinite" - 
în Polonia, „polonezii de la Londra" nu au obţinut decât 
câteva ministere secundare; în România, regele Mihai a 
fost constrâns să numească un guvern dominat de comu¬ 
nişti au fost surprinşi să-i vadă pe sovietici formulând 
noi revendicări: revizuirea convenţiei de la Montreux 
privind Strâmtorile, recuperarea de către URSS a provinci¬ 
ilor turce Kars şi Ardagan, obţinerea unei baze navale în 
Marea Egee. 

Conferinţele de la Londra (septembrie 1945) şi Mos¬ 
cova (decembrie 1945), cu participarea miniştrilor Aface¬ 
rilor Externe ai celor trei „Mari", au dezvăluit noi subiecte 

de dezacord: contestarea de către occidentali a rezulta¬ 
telor alegerilor din România* şi Bulgaria; protestul occi¬ 
dental împotriva încercării sovietice de a stabili un „pro¬ 
tectorat" asupra nordului iranului (sub acoperirea unei 
„Republici Populare Kurde"). 

în momentul când criza iraniană a atins punctul culmi¬ 
nant (începutul lui martie 1946), Churchil! a rostit la Fulton 
(Missour:), în prezenţa preşedintelui Truman, celebrul său 
discurs despre „cortina de fier", discurs care marchează o 
etapă importantă în conştientizarea de către occidentali a 
realităţii primejdiei reprezentate de expansionismul sovietic. 

Conferinţa de Pace (Paris, iulie - octombrie 1946) nu a 
permis nici o apropiere între poziţiile occidentale şi cele 
sovietice. Dacă sovieticii se declarau de acord cu princi¬ 
piul reunificării unei Germanii democratice şi demilita¬ 
rizate, politica dusă în zona lor de ocupaţie („denazifi- 
carea", reforma agrară, naţionalizările, crearea de între¬ 
prinderi „mixte" sovieto-germane, lucrând exclusiv pentru 
URSS) făcea această perspectivă tot mai iluzorie. După 
eşecul Conferinţei de Pace, relaţiile dintre occidentali şi 
sovietici s-au degradat şi mai mult ca urmare a ajutorului 
direct acordat de Iugoslavia, Bulgaria şi Albania gherilelor 
comuniste din Grecia şi a presiunii sovietice asupra 
Turciei. Crizele greacă şi turcă s-au aflat la originea „doc¬ 
trinei Truman", care a constituit o nouă etapă în angajarea 
americană în Europa. Pentru a încerca să reglementeze 
numeroasele probleme rămase în suspensie la Conferinţa 


* Conferinţa miniştrilor Afacerilor Externe ai SUA, URSS şi Marii Britanii 
(Moscova, decembrie 1945) a hotărât, printre altele, includerea în 
guvernul Groza a câte unui reprezentant al PNŢ şi al PNL, hotărâre 
pusă în aplicare în ianuarie 1946. La 19 noiembrie 1946 au avut loc 
alegeri parlamentare în România, ale căror rezultate, favorabile PNŢ, 
au fost falsificate de guvernul Groza. (N. t.) 

de Pace, o nouă conferinţă s-a reunit la Moscova, în ziua 
de 10 martie 1947, în ajunul expunerii de către Truman, în 
faţa Congresului, a doctrinei sale de asistenţă economică 
pentru „popoarele libere". La Moscova, discuţiile au ajuns 
din nou în impas în problema germană. Molotov a refuzat 
propunerea americană de tratat privind neutralitatea 
Germaniei. Generalul Marshall a respins o nouă cerere 
sovietică privitoare la reparaţiile datorate de Germania. Nu 
s-a ajuns la nici un acord în privinţa structurii viitorului stat 
german. 

La 5 iunie 1947, Marshall a definit, la Harvard, liniile 
mari ale unui plan de reconstrucţie economică a Europei. 
O conferinţă, deschisă tuturor ţărilor interesate, inclusiv 
URSS, a fost convocată la Paris pentru luna iulie. împotri¬ 
va tuturor aşteptărilor, Molotov a venit, în fruntea unei de¬ 
legaţii numeroase, dar numai pentru a condamna şi mai 
viguros şi printr-un gest spectaculos - părăsind conferinţa 
după trei zile - proiectul american, acuzat de „a pune sub 
control ţările europene". Sub presiunea sovietică, polone¬ 
zii, apoi cehii, care îşi anunţaseră sosirea, s-au decoman¬ 
dat (10 iulie); au fost urmaţi, de a doua zi, de români, 
unguri, finlandezi, albanezi. Iulie 1947 a consacrat împăr¬ 
ţirea Europei. 

2. Bipolarizarea şi Războiul rece. Climatul interna¬ 
ţional a continuat să se degradeze în tot cursul anului 
1947, prin transformarea ţărilor est-europene în sateliţi ai 
URSS. La sfârşitul lui 1947, doar Cehoslovacia, care toc¬ 
mai cedase presiunilor sovietice în problema planului 
Marshall, părea să scape încă unui control complet al 
comuniştilor asupra statului. Procesul de constituire a 
„blocurilor" a făcut un nou pas în septembrie 1947, o dată 
cu crearea Kominformului, „biroul informativ" al partidelor 


126 


comuniste europene*. Comunicatul publicat la încheierea 
întâlnirii de la Szklarska Poreba (Polonia), desfăşurată 
sub conducerea lui Jdanov, a aprobat teza despre 
împărţirea lumii în două lagăre: „lagărul imperialist şi anti¬ 
democratic... şi lagărul antiimperialist şi democratic, al 
cărui obiectiv esenţial era de a submina imperialismul, de 
a întări democraţia şi de a lichida resturile fascismului". 
„Teoria celor două lagăre" a pus definitiv capăt încercărilor 
lui Benes şi Masaryk de a rămâne în termeni buni şi cu 
unii, şi cu alţii. La 25 februarie 1948 a avut loc „lovitura de 
la Praga". La 10 martie, Masaryk s-a sinucis. La 30 mai, 
alegerile organizate după sistemul listei unice au confir¬ 
mat trecerea Cehoslovaciei în „lagărul antiimperialist". 

Confruntarea sovieto-occidentală a atins o nouă treaptă 
în cursul verii lui 1948, o dată cu blocada Berlinului. La 24 
iunie, sovieticii au decretat o blocadă totală a zonelor occi¬ 
dentale ale Berlinului. Occidentalii au fost obligaţi să orga¬ 
nizeze un „pod aerian", destinat să aprovizioneze oraşul 
aproape un an, până la 12 mai 1949, când blocada a fost, în 
cele din urmă, lichidată. Ca răspuns la crearea Republicii 
Federale Germania (23 mai 1949), un „Congres al Popo¬ 
rului", întrunit în Berlinul de Est, a adoptat o constituţie pen¬ 
tru o „Germanie democratică indivizibilă". La 7 octombrie 
1949, a luat fiinţă Republica Democrată Germană. îm¬ 
părţirea Germaniei a fost astfel instituţionalizată. 

3. Ruptura sovieto-iugoslavâ şi consecinţele ei. 

într-o lume care părea să evolueze spre constituirea de 
„blocuri", neaşteptata ruptură sovieto-iugoslavă, făcută 
publică în primăvara lui 1948, demonstra existenţa unor 

* Kominformul cuprindea partidele comuniste (muncitoreşti) din URSS, 
Bulgaria, Cehoslovacia, Iugoslavia, România, Ungaria, Franţa şi Italia. 
(N. t.) 

puternice tensiuni şi interese divergente în interiorul „lagă¬ 
rului socialist". Foarte strânsă la sfârşitul războiului, 
înţelegerea sovieto-iugoslavă s-a degradat la sfârşitul lui 
1947. Spiritul de independenţă al lui Tito, ambiţia lui de a 
deveni - prin intermediul unei federaţii balcanice, inclu¬ 
zând, iniţial, Iugoslavia şi Bulgaria - liderul politic al Euro¬ 
pei balcanice, nu puteau să nu deranjeze obiectivele 
hegemonice ale URSS. La 28 iunie 1948, Kominformul, 
reunit la Bucureşti, a aruncat anatema asupra „clicii lui 
Tito", acuzat de a fi „alunecat pe panta revizionismului, 
antisovietismului şi deviaţionismului". Blocada economică 
impusă Iugoslaviei de Moscova şi de ţările satelit, ruperea 
relaţiilor diplomatice dintre URSS şi Iugoslavia nu au slăbit 
hotărârea lui Tito şi unitatea PCI. 

„Schisma titoistă" a jucat însă o altă funcţie: ea a servit 
drept pretext pentru „epurarea" conducerilor comuniste din 
Europa de Est. Un prim val de epurări (1949-1950) a lovit 
pe conducătorii comunişti „naţionali", înlocuiţi de „mosco¬ 
viţi", oameni mai apropiaţi de URSS prin trecutul lor. Au 
fost astfel eliminaţi: în Polonia, Gomulka (înlocuit cu 
Bierut); în Ungaria, Rajk (executat) şi Kadar (arestat); în 
Bulgaria, Kostov (executat); în Slovacia, Clementis (exe¬ 
cutat). Al doilea val (1952) a avut, sub termenul de „cos¬ 
mopolitism", un pronunţat iz de antisemitism: el a culmi¬ 
nat, în Cehoslovacia, cu marele proces public, amintind de 
procesele de la Moscova, al conducătorului comunist 
Slansky, executat împreună cu alţi 13 acuzaţi (din care 11 
evrei); în România, a fost eliminată lidera comunistă, de 
origine evreiască, Ana Pauker. 

4. Războiul rece la apogeu. Anii 1949-1950 au con¬ 
stituit faza culminantă a Războiului rece, marcată de 
naşterea Pactului atlantic (NATO), semnat la 4 aprilie 

1949, războiul din Coreea şi problema reînarmării Ger¬ 
maniei occidentale.* Anul 1949 a adus conducătorilor 
sovietici două motive de satisfacţii, pe planul raporturilor 
de forţă internaţională: experimentarea reuşită a primei 
bombe atomice sovietice (septembrie) şi victoria comu¬ 
niştilor chinezi (octombrie). La 14 februarie 1950, după 
laborioase negocieri, Mao Zedong a semnat, ia Moscova, 
un tratat de asistenţă mutuală, valabil pe 30 de ani. 
Perioada îndelungată a negocierilor, precum şi modici- 
tatea creditelor acordate de sovietici permit ipoteza că 
Moscova, înainte de a se angaja mai mult, dorea să vadă 
ce politică va adopta Mao Zedong. 

Mai mult decât problema coreeană, care a marcat anul 

1950, cea a integrării RFG în sistemul politic occidental 
a constituit principala preocupare a diplomaţiei sovietice 
la începutul anilor ’50. în această problemă, partea sovieti¬ 
că, după mai multe runde de negocieri (Conferinţa de 
la Praga a miniştrilor Afacerilor Externe din ţările est-euro- 
pene, octombrie 1950, Conferinţa de la Paris, martie - 
iunie 1951) a făcut, la începutul lui 1952, un număr de 
concesii, propunând un tratat de pace cu o Germanie 
reunificată şi neutră. Ultimele luni ale dictaturii staliniste 
par să anunţe o evoluţie a diplomaţiei sovietice mai 
degrabă spre negociere decât spre o confruntare siste¬ 
matică cu Occidentul. 


* Făcând această afirmaţie, autorul are în vedere, desigur, perioada 
studiată în volumul de faţă; în volumul următor (Histoire de l’Union 
sovietique de Khrouchtchev a Gorbatchev, 1953-1985), Nicolas Werth 
arată că „cea rnai gravă criză a relaţiilor internaţionale" în perioada 
Războiului rece a fost criza rachetelor sovietice din Cuba (octombrie 
1963). (N. t.) 


129 









III. Stalinismul desăvârşit 


1. Trăsăturile specifice ale structurilor de putere. 

Viaţa politică sovietică din primii ani postbelici a fost mar¬ 
cată printr-o înăsprire ideologică, ca şi printr-un puternic 
conservatorism şi printr-un derapaj al structurilor de putere 
spre forme specifice, care păreau să marcheze o ruptură 
cu un anumit număr de norme şi de referinţe leniniste. 
Stalin, care cumula funcţiile de secretar general al par¬ 
tidului, preşedinte al Consiliului de Miniştri, mareşal, gene- 
ralissim şi comandant suprem al forţelor armate, s-a stră¬ 
duit să autonomizeze bazele puterii sale prin intermediul 
unei ideologii ultranaţionaliste, abandonarea regulilor leni¬ 
niste de funcţionare a instanţelor de partid şi dezvoltarea 
peste orice măsură a propriului său cult. 

Tocmai în aceşti ani, „cultul personalităţii" atinge apoge- j 
ul. în decembrie 1949, a 70-a aniversare a lui Stalin a prile- ;j 
juit manifestări de idolatrie nu numai în URSS, dar şi din 
partea comuniştilor din lumea întreagă. în faţa acestui con¬ 
cert de laude şi de declaraţii servile de fidelitate, dictatorul, 
potrivit rarelor mărturii ale celor din preajma lui - precum ; 
Hruşciov sau M. Djilas -, s-a ferecat într-o izolare bănuitoa- j 
re, evitând ceremoniile şi recepţiile, cunoscând viaţa ţării f 
doar din imaginile înfrumuseţate ale rapoartelor oficiale. i 

Instanţele de conducere ale partidului au fost sistema¬ 
tic ignorate: nici un congres nu s-a mai reunit timp de 13 j 
ani şi jumătate (între martie 1939 şi octombrie 1952), nici 
o plenară a Comitetului Central timp de cinci ani şi jumă¬ 
tate (între februarie 1947 şi octombrie 1952). Biroul Politic 
(10 titulari şi 4 supleanţi) nu mai ţinea aproape niciodată 
şedinţe cu participarea tuturor membrilor săi, Stalin insti¬ 
tuind „comisii restrânse" (cu totul ilegale, potrivit statutului 
partidului), cu competenţe, de altminteri, imprecise. Stalin 

s-a străduit, de fapt, să concentreze o mare parte a puterii 
în organe restrânse: astfel, rolul secretariatului său per¬ 
sonal, „Sectorul special" al Secretariatului Comitetului 
Central, condus de Poskrebâşev, a căpătat o importanţă 
tot mai mare, supraveghind ansamblul secretariatului, 
organism-cheie, centrul real de elaborare şi de control al 
deciziilor. 

în stadiul actual al cunoştinţelor noastre - foarte frag¬ 
mentare - despre mecanismele de luare a deciziilor la cel 
mai înalt nivel, este greu de spus în ce măsură Stalin era 
într-adevăr un autocrat, hotărând totul, aşa cum îl descrie 
Hruşciov, sau un arbitru abil între diversele grupuri rivale, 
constituite în perspectiva succesiunii. Cele două ipoteze 
nu se exclud. Ele permit aprecierea complexităţii şi sub¬ 
tilităţii jocului politic al lui Stalin, care a reuşit la fel de bine 
să-i facă pe militarii aureolaţi de prestigiul victoriei să rein¬ 
tre în anonimat şi să neutralizeze în beneficiul său rivali¬ 
tăţile şi ambiţiile eventualilor succesori, urmărind, în ace¬ 
laşi timp, cu stăruinţă şi coerenţă, consolidarea unui sis¬ 
tem politic specific, stalinismul. în a doua jumătate a anilor 
’40, acest sistem se stabilizase, devenise conservator şi 
dobândise propriile legi de funcţionare, o identitate şi o 
inerţie corporatistă, un sistem pe care chiar dictatorul cel 
mai puternic era, uneori, în dificultate de a-l manevra. 

2. Conflicte şi alternative politice. în spatele unanimi¬ 
tăţii de faţadă, marcată prin cultul lui Stalin, se 
desfăşurau în ultimii ani conflicte politice - încă foarte 
puţin cunoscute - între succesorii potenţiali ai lui Stalin. 
Un prin conflict i-a opus, în anii 1945 - 1948, pe Malen- 
kov şi Jdanov. Controversa dintre Malenkov, susţinut, 
pare-se, de Beria, Kaganovici şi responsabilii industriei 
grele, pe de o parte, şi Jdanov, sprijinit de preşedintele 

Gosplan-ului, Voznesenski, Rodionov şi de unii şefi mili¬ 
tari, pe de alta, a avut ca obiect, în principal, modalităţile 
de dezvoltare a URSS. Cei dintâi voiau întărirea priori¬ 
tăţilor în sectorul industrial; ceilalţi erau favorabili unei 
dezvoltări economice mai echilibrate. La sfârşitul lui 
1945, dezbaterea economică s-a desfăşurat pe un teren 
tehnic, bine delimitat: Jdanov şi Voznesenski îl criticau 
pe Malenkov pentru politica de demontare a întreprinde¬ 
rilor germane (pentru a fi aduse în URSS), care ducea, 
spuneau ei, la o imensă risipă. Stalin l-a trimis pe 
Mikoian să facă o anchetă la faţa locului. Acesta s-a în¬ 
tors cu un raport foarte defavorabil lui Malenkov, conchi- 
zând asupra necesităţii de a înlocui politica de demontări 
prin crearea de societăţi mixte, care să organizeze, în 
Germania, producţia în serviciul URSS. Malenkov a fost 
înlocuit din postul de şef al Comisiei pentru demontări şi 
îndepărtat din secretariatul CC. Timp de doi ani (1946- 
1948), Jdanov, asistat de Suslov, s-a bucurat de încre¬ 
derea lui Stalin pentru a duce la îndeplinire represiunea 
ideologică împotriva intelectualităţii şi a mişcărilor naţio¬ 
nale, precum şi pentru reunirea partidelor comuniste eu¬ 
ropene în cadrul Kominformului. 
în primii ani de după război, Stalin a manevrat cu abili¬ 
tate în faţa unui alt grup care ar fi putut constitui o forţă 
socio-politică autonomă, capabilă, dacă nu să canali¬ 
zeze aspiraţiile de schimbare, cel puţin să opună o con¬ 
trapondere puterii civile şi chiar să arbitreze, la nevoie, 
controversele: armata. De la sfârşitul lui 1945, princi¬ 
palii şefi militari, însărcinaţi cu comandamente înde¬ 
părtate, au fost cu totul îndepărtaţi din viaţa publică. 
Jukov, cel mai popular dintre ei, expediat la conducerea 
Regiunii militare Odessa, apoi în Ural, nu a mai apărut 
în public în ţara sa. La 4 mai 1948, presa - comemo- 

rând bătălia Berlinului - nu i-a mai citat nici măcar 
numele! 

în vara lui 1948, după o eclipsă de doi ani, Malenkov a 
fost rechemat de Stalin în secretariatul Comitetului 
Central. După moartea lui Jdanov (31 august 1948), 
Malenkov, cu colaborarea lui Beria şi a lui Abakumov, 
conducătorul atotputernicului Minister al Securităţii 
Statului, şi, bineînţeles, cu acordul lui Stalin, a organi¬ 
zat o vastă operaţie de epurare împotriva lui Vozne¬ 
senski şi a colaboratorilor săi de la Gosplan, precum şi 
a aparatului de partid din Leningrad (oraş întotdeauna 
suspectat de Stalin). Voznesenski a fost destituit, apoi, 
în anul următor, executat fără proces. „Afacerea de la 
Leningrad" a costat, de asemeni, viaţa a sute de cadre 
de partid, acuzate de a fi „complotat cu titoiştii în scopul 
răsturnării puterii sovietice". 

3. Ultimul complot. în septembrie 1952, o campanie 
de presă a avertizat pe comunişti asupra „infiltrării 
agenţilor imperialişti în rândurile partidului". în această 
atmosferă încordată s-a deschis, la 5 octombrie 1952, 
Congresul al XlX-lea al partidului, convocat la 13 ani şi 
jumătate după cel de al XVIII-lea. în timp ce Stalin nu a 
luat cuvântul decât pentru o scurtă alocuţiune finală, 
Malenkov şi Hruşciov, a cărui promovare în partid ca prim- 
secretar al organizaţiei de partid din Moscova fusese încu¬ 
rajată de Stalin, au prezentat două rapoarte de activitate 
care s-au mărginit să laude „realizările remarcabile" ale 
URSS: fabricarea bombei cu hidrogen, progresul în 
economie şi succesele internaţionale. Aceste rapoarte nu 
deschideau, în realitate, nici o perspectivă evolutivă. Sin¬ 
gurele inovaţii, propuse de Stalin, priveau o modificare a 
structurilor politice la vârf: Biroul Politic a fost înlocuit cu un 

Prezidiu, mult mai greoi (36 de membri); numărul mem¬ 
brilor Comitetului Central a fost dublat. Potrivit lui Hruş- 
ciov, Stalin dorea, prin aceste reforme, să diminueze şi 
mai mult influenţa colegilor săi, înconjuraţi de acum îna¬ 
inte de nou-veniţii mai tineri, lipsiţi de experienţă şi mai 
uşor de manipulat. 

La 31 ianuarie 1953, „Pravda" a anunţat descoperirea 
unui complot al unui „grup terorist de medici ai Krem¬ 
linului" (în majoritate, evrei), acuzaţi de a-l fi asasinat pe 
Jdanov şi de a fi încercat să asasineze mai multe alte per¬ 
sonalităţi ale statului. Ca şi în 1936-1937, mii de mitinguri 
au fost organizate pentru a cere pedepsirea vinovaţilor şi 
revenirea la adevărata „vigilenţă bolşevică". „Complotul 
halatelor albe" - dezminţit îndată după moartea lui Stalin 
- a fost un avatar al campaniei „anticosmopolite" din anii 
precedenţi sau începutul unei mişcări mai importante, 
deschizând calea pentru o nouă epurare radicală a per¬ 
sonalului politic, a cadrelor economice şi a intelectualităţii? 
Deschiderea arhivelor sovietice va permite, poate, în 
curând, să se înţeleagă mai bine acest ultim episod al erei 
staliniste. în stadiul actual al cunoştinţelor, pare să se con¬ 
firme nu numai că Beria nu a jucat nici un rol în pregătirea 
acestei afaceri, dar că, asemenea altor conducători vizaţi, 
îndeosebi Molotov (a cărui soţie, de origine evreiască, fu¬ 
sese deportată), şi el, Beria, ar fi fost probabil o victimă. 
Când tema unei vaste conspiraţii, grupând intelectuali, 
evrei, militari, cadre ale republicilor neruse se afla pe pri¬ 
ma pagină a ziarelor, amintind de cele mai rele momente 
ale „Ejovşcinei", Stalin a suferit o hemoragie cerebrală, 
fără îndoială în noaptea de 1 martie. La 6 martie, Agenţia 
Tass a anunţat că inima genialului continuator al lui Lenin 
încetase să mai bată la 5 martie 1953, orele 21.50. 

Concluzii 


Dispariţia lui Stalin, aşa cum a arătat-o cursul luat de 
evoluţia politică la mijlocul anilor ’50, constituie o cezură 
semnificativă a istoriei sovietice. Cezură sau tăietură. A 
pune această chestiune înseamnă a ridica problema con¬ 
tinuităţii istoriei sovietice, de la definirea „sistemului sovie¬ 
tic", care s-a menţinut încă o treime de secol după dis¬ 
pariţia lui Stalin. Problema continuităţii leninism-stalinis- 
mului continuă să divizeze profund pe istorici. Unii privile¬ 
giază unitatea perioadei 1917-1953, perioadă de formare, 
de maturizare şi de apogeu a „totalitarismului sovietic . 
„Stalinismul este un marxism-leninism în creştere. 
(L. Kolakowski) „Marxismul bolşevic a determinat în între¬ 
gime caracteristicile leninismului postrevoluţionar, ca şi ceea 
ce noi numim, adesea impropriu, stalinism." (A. B. Ulam) 
„Stalinismul poate şi trebuie să fie definit ca o teorie şi o 
practică ce decurg direct de la Lenin: viziunea asupra unei 
lumi divizate în clase şi în ţări antagoniste, recursul sis¬ 
tematic la teroare... - toate acestea sunt, neîndoielnic şi 
total, leniniste." (A. G. Meyer) Faţă de partizani, continui¬ 
tăţii absolute între leninism şi stalinism, pentru care anii 
1917-1953 constituie o perioadă de mare unitate şi 
extremă coerenţă, alţi istorici insistă asupra numeroa¬ 
selor alternative, rupturi, revirimente, cotituri (1918, 1921, 
1928-1929 1934, 1937) care au marcat un proces istoric 
mai complex decât a fost, în general, descris. Rupând-o 
cu leninismul, stalinismul, explică R. Tucker, este un 








„naţional-bolşevism rus“, „amestec de radicalism bolşevic, 
de şovinism velicorus şi de elemente foarte personale de 
interpretare a bolşevismului de către Stalin“. Printre aces¬ 
te elemente figurează, deopotrivă, ideea „ruso-centristă" a 
„construcţiei socialismului într-o singură ţară“ la Stalin cel 
din anii ‘20, cât şi, douăzeci de ani mai târziu, paranoia 
unui Stalin ajuns la bătrâneţe. 

Deschiderea arhivelor din perioada 1917 - 1953 i-a făcut 
pe politologi şi istorici să-şi dea seama de imensele lacune 
din cunoştinţele noastre despre istoria sovietică. Fiindcă, 
la urma urmei, în afară de ce a relatat Hruşciov în memo¬ 
riile sale, ce se ştie exact despre rolul lui Stalin în luarea 
deciziilor, în arbitrarea diverselor curente, despre care tex¬ 
tele oficiale - singurele, până de curând, disponibile - ne 
spun atât de puţin? în fiecare zi, construcţii savante (cum 
este aceea despre existenţa, în 1933-1934, a unei pre¬ 
tinse „soluţii de schimb kiroviene" la puterea personală a 
lui Stalin) se prăbuşesc, certitudinile sunt zdruncinate (se 
„stabilise" că Stalin fusese într-o stare de prostraţie şi de 
panică, atunci când, la 22 iunie 1941, s-a declanşat in¬ 
vazia nazistă, dar publicarea agendei lui Stalin dovedeşte 
că nici vorbă de aşa ceva), date noi ies la iveală (despre 
numărul de deţinuţi, despre pierderile demografice provo¬ 
cate de foamete), fapte mult timp ocultate sunt scoase la 
suprafaţă (foametea din 1932-1933, cea din 1946, răscoa¬ 
lele muncitorilor din 1932 etc.). Mult timp miză ideologică, 
istoria URSS poate să devină, în sfârşit, un câmp de cer¬ 
cetare. 

